Surah طه - Aya count 135\nط هـ (މި އަކުރުތަކުގެ مراد ދެެނެވޮޑިގެންވަނީ اللَّه އެވެ.)\nތިމަންރަސްކަލާނގެ ކަލޭގެފާނުގެ މައްޗަށް މި قرآن ބާވައިލެއްވީ، ކަލޭގެފާނުގެ ހިތްޕުޅު ދަތިވެ، އަބާއްޖަވެރިވުމަކަށް ނޫނެވެ.\n(اللَّه އަށް) ބިރުވެތިވާ މީހަކަށް ހަނދާންކޮށްދިނުމެއް ކަމުގައި މެނުވީ (ތިމަންރަސްކަލާނގެ އެ قرآن ބާވައެއް ނުލައްވަމެވެ.)\nބިމާއި، އުސްވެގެންވާ އުޑުތައް ހެއްދެވި ރަސްކަލާނގެ حضرة ން ބާވައިލެއްވި وحى އެކެވެ.\nرحمن ވަންތަ ރަސްކަލާނގެ، عرش ގެ މައްޗަށް استواء ވެ ވޮޑިގެންވިއެވެ.\nއުޑުތަކުގައިވާހާ ތަކެއްޗާއި، ބިމުގައިވާހާ ތަކެއްޗާއި، އެދެމެދުގައިވާހާ ތަކެއްޗާއި، ފަސްގަނޑު ދަށުގައިވާހާ ތަކެއްޗެއް، މިލްކުވެގެންވަނީ އެކަލާނގެއަށެވެ.\nކަލޭގެފާނު އަޑުހަރުކޮށް ބަސް ވިދާޅުވިޔަސް، ފަހެ، ހަމަކަށަވަރުން، އެކަލާނގެއީ، ސިއްރާއި އެއަށްވުރެ ވަންހަނާ ކަންތައް ދެނެވޮޑިގެންވާ ރަސްކަލާނގެއެވެ.\nاللَّه އީ، އެކަލާނގެ ފިޔަވައި حق ވެގެން އަޅުކަމެއްވެވޭ إله އަކު ނުވާ ރަސްކަލާނގެއެވެ. އެންމެ ރިވެތި اسم ފުޅުތައް މިލްކުވެގެންވަނީ، އެކަލާނގެއަށެވެ.\nموسى ގެފާނުގެ ވާހަކަ، ކަލޭގެފާނާ ހަމަޔަށް އައިސްފައިވޭތޯއެވެ؟\nއެކަލޭގެފާނަށް އަލިފާންގަނޑެއް ފެނިވަޑައިގެންނެވިހިނދެވެ. ފަހެ، އެކަލޭގެފާނުގެ أهل ވެރިންނަށް ވިދާޅުވިއެވެ. ތިޔަބައިމީހުން މިތާނގައި ތިބޭށެވެ! ހަމަކަށަވަރުން، އަހުރެންނަށް އަލިފާންގަނޑެއް ފެނިއްޖެއެވެ. (އަހުރެން މިދަނީ) އެތަނުން ތިޔަބައިމީހުންނަށް ހުޅުކޮޅެއް ގެނެސްދެވޭތޯއެވެ. ނުވަތަ އެ އަލިފާންގަނޑުގެ ކައިިރިން، އަހުރެންނަށް ކޮންމެވެސް މަގެއް ފެނޭތޯއެވެ.\nފަހެ، އެކަލޭގެފާނު އެ އަލިފާންގަނޑުގެ ކައިރިޔަށް ވަޑައިގަތްހިނދު، ނިދާ އިއްވެވިއެވެ. އޭ موسى ގެފާނެވެ!\nހަމަކަށަވަރުން، ތިމަންރަސްކަލާނގެއީ، ކަލޭގެފާނުގެ ވެރިރަސްކަލާނގެއެވެ. ފަހެ، ކަލޭގެފާނުގެ ފައިވާންޖޯޑުކޮޅު ބާލުއްވާށެވެ! ހަމަކަށަވަރުން، ކަލޭގެފާނު ތިޔަހުންނެވީ، طوى އޭ ކިއުނު مقدّس وادى ގައެވެ.\nއަދި ތިމަންރަސްކަލާނގެ، ކަލޭގެފާނު خيار ކުރައްވައިފީމެވެ. ފަހެ، (ކަލޭގެފާނަށް) އިއްވަވާ وحى އަށް ކަނުލައި އައްސަވާށެވެ!\nހަމަކަށަވަރުން، ތިމަންރަސްކަލާނގެއީ اللَّه އެވެ. ތިމަންރަސްކަލާނގެ މެނުވީ، إله އަކު ނުވެއެވެ. ފަހެ، ތިމަންރަސްކަލާނގެއަށް ކަލޭގެފާނު އަޅުކަން ކުރައްވާށެވެ! އަދި ތިމަންރަސްކަލާނގެ ހަނދުމަކުރެއްވުމަށްޓަކައި، ނަމާދު قائم ކުރައްވާށެވެ!\nހަމަކަށަވަރުން، قيامة ވުމުގެ ވަގުތަކީ، އަންނާނޭ އެއްޗެކެވެ. ތިމަންރަސްކަލާނގެ އެވަގުތު ވަންހަނާ ކުރެއްވުމަށް އިރާދަކުރައްވާފައިވަނީ، ކޮންމެ نفس އަކަށްވެސް، އެ نفس އެއް ކުޅަ عمل ގެ ޖަޒާ ލިބުމަށްޓަކައެވެ.\nފަހެ، އެދުވަހަށް إيمان ނުވެ، އޭނާގެ هوىنفس އަށް تبع ވެއްޖެމީހާ، ހަމަކަށަވަރުން، އެކަމުން (އެބަހީ: قيامة ދުވަސް ހަނދުމަކުރެއްވުމުން) ކަލޭގެފާނު ދުރުކުރިޔަ ނުދޭހުށިކަމެވެ! އޭރުން ކަލޭގެފާނު ހަލާކުވެދާ ހުށްޓެވެ.\nއޭ موسى ގެފާނެވެ! ކަލޭގެފާނުގެ ކަނާތްޕުޅުގައި އެވަނީ ކޮންއެއްޗެއްތޯއެވެ؟\nއެކަލޭގެފާނު ވިދާޅުވިއެވެ. އެއީ އަޅުގެ އަސާއެވެ. އޭގެމައްޗަށް މިއަޅާ ބުރަވެ، މިއަޅާގެ ބަކަރިތަކަށް (ކާންދިނުމަށް) އެއިން (ގަސްގަހުގެ) ފަތް ބިންނަމެވެ. އަދި އެހެން ބޭނުންތައްވެސް މިއަޅާއަށް އޭގައިވެއެވެ.\nއެކަލާނގެ وحى ކުރެއްވިއެވެ. އޭ موسى ގެފާނެވެ! އެ އަސާ އެއްލަވާށެވެ!\nފަހެ، އެކަލޭގެފާނު އެ އަސާ އެއްލެވިއެވެ. ދެން އެހާރުން، ދުވެދުވެއޮތް ހަރުފައަކަށް ވެއްޖެއެވެ.\nއެކަލާނގެ وحى ކުރެއްވިއެވެ. ކަލޭގެފާނު އެ އަސާގައި ހިއްޕަވާށެވެ! އަދި ބިރުފުޅުނުގަންނާށެވެ! އެ އަސާ، ކުރިން އޮތްގޮތަށް ތިމަންރަސްކަލާނގެ إعادة ކުރައްވާހުށީމެވެ.\nއަދި ކަލޭގެފާނުގެ ކިހިލިފަތްޕުޅުދަށަށް ކަލޭގެފާނުގެ އަތްތިލަފުޅު ލައްވާށެވެ! އެއްވެސް ބަލިމަޑުކަމެއްނެތި، ހުދުކޮށް (ވިދަވިދައި އޮންނަގޮތުގައި) އެ އަތްތިލަފުޅު ނުކުންނާނެއެވެ. (އެއީ) އެހެން معجزات އެއްގެ ގޮތުގައެވެ.\nތިމަންރަސްކަލާނގެ ބޮޑެތި معجزات ތަކުގެ ތެރެއިން ބައެއް، ކަލޭގެފާނަށް ދެއްކެވުމަށްޓަކައެވެ.\nفرعون ގެ ގާތަށް ކަލޭގެފާނު ވަޑައިގަންނަވާށެވެ! ހަމަކަށަވަރުން، ފުރެދުމުގައި އޭނާ ހައްދުފަހަނަޅައި ހިނގައްޖެއެވެ.\nއެކަލޭގެފާނު ވިދާޅުވިއެވެ. އަޅުގެ ވެރިރަސްކަލާކޯއެވެ! މިއަޅާއަށްޓަކައި މިއަޅާގެ ހިތް ތަނަވަސްކޮށްދެއްވާނދޭވެ!\nއަދި މިއަޅާގެ ކަންތައް މިއަޅާއަށް ފަސޭހަކޮށްދެއްވާނދޭވެ!\nއަދި މިއަޅާގެ ދުލުގެ ގޮށް މޮއްސަވައިލައްވާނދޭވެ! (އެބަހީ: ދުލުގައިހުރި ދަތިގޮތް ފިލުއްވައިދެއްވައި، ދޫފަސޭހަކޮށްދެއްވާނދޭވެ!)\nއެއީ ތިމަންކަލޭގެފާނުގެ ބަސް އެއުރެންނަށް ވިސްނި، އެނގުމަށްޓަކައެވެ.\nއަދި ތިމަންކަލޭގެފާނުގެ أهل ވެރިންގެ ތެރެއިން ވާގިވެރިޔަކު ތިމަންކަލޭގެފާނަށް ލައްވާނދޭވެ!\n(އެއީ) ތިމަންކަލޭގެފާނުގެ أخ هارون ގެފާނެވެ.\nއެކަލޭގެފާނުގެ ސަބަބުން ތިމަންކަލޭގެފާނުގެ ބާރުގަދަ ކުރައްވާނދޭވެ!\nއަދި ތިމަންކަލޭގެފާނުގެ ކަންތަކުގައި (އެބަހީ: رسول ކަމާއި، އެކަން تبليغ ކުރެއްވުމުގެ مسـئولية ގައި) އެކަލޭގެފާނު ބައިވެރިކުރައްވާނދޭވެ!\nއަޅަމެން އިބަރަސްކަލާނގެއަށް ގިނަގިނައިން تسبيح ދެންނެވުމަށްޓަކައެވެ.\nއަދި ގިނަގިނައިން އަޅަމެން އިބަރަސްކަލާނގެ ހަނދުމަކުޅައުމަށްޓަކައެވެ.\nހަމަކަށަވަރުން، އަޅަމެންނާމެދު މޮޅަށް ބައްލަވާވޮޑިގެންވާ ކަލަކު ކަމުގައި އިބަރަސްކަލާނގެ ވޮޑިގެންވަމުއެވެ.\nއެކަލާނގެ وحى ކުރެއްވިއެވެ. އޭ موسى ގެފާނެވެ! ހަމަކަށަވަރުން، ކަލޭގެފާނު އެދިވަޑައިގަންނަވާ ކަންތައް ކަލޭގެފާނަށް ދެއްވައިފިއެވެ.\nއަދި ހަމަކަށަވަރުން، ތިމަންރަސްކަލާނގެ ކަލޭގެފާނުގެ މައްޗަށް އެހެންފަހަރަކު ދަރުވަމަންތަވެ ވޮޑިގެންވީމެވެ.\nإلهام ކުރައްވާ އެއްޗެއް ތިމަންރަސްކަލާނގެ ކަލޭގެފާނުގެ މަންމާއަށް إلهام ކުރެއްވިހިނދެވެ.\nފޮށީގެ ތެރެޔަށް އެ ދަރިކަލުން ލައްވާށެވެ! އަދި (نيل) ކޯރުގެ ތެރެޔަށް އެ ފޮށި އެއްލައިލައްވާށެވެ! ދެން ކޯރު، އެ ފޮށި، ގޮނޑުދޮށަށް ލައްގުވާނެތެވެ. (އޭރުން) ތިމަންރަސްކަލާނގެ عدوّ، އަދި އެ ދަރިކަލުންގެވެސް عدوّ އެ ފޮށި ނަގާނެތެވެ. އަދި ކަލޭގެފާނުގެ މައްޗަށް ތިމަންރަސްކަލާނގެ حضرة ން ލޯބިލެއްވީމެވެ. އެއީ ތިމަންރަސްކަލާނގެ ބެއްލެވުމުގެ ދަށުން ކަލޭގެފާނު ބޮޑުފުޅުވުމަށެވެ.\nކަލޭގެފާނުގެ أخت ވަޑައިގެން ވިދާޅުވި ހިނދެވެ. (ކިރުފޮދު އަރުވައި) އެ ދަރިކަލުން ބެލެހެއްޓުމަށް حوال ވާނެ މީހަކު، ތިޔަބައިމީހުންނަށް ތިމަންދައްކަން ހެއްޔެވެ؟ ފަހެ، (މިގޮތުން) ތިމަންރަސްކަލާނގެ ކަލޭގެފާނުގެ މައިކަމަނާގެ އަރިހަށް ކަލޭގެފާނު އަނބުރާ ގެންދެވީމެވެ. އެއީ އެކަމަނާގެ ލޯފުޅަށް ފިނިކަން حاصل ވުމަށްޓަކައެވެ. އަދި އެކަމަނާ ހިތާމަނުކުރެއްވުމަށްޓަކައެވެ. އަދި ކަލޭގެފާނު މީހަކު قتل ކުރެއްވުމުން ލިބިވަޑައިގެންނެވި ހިތާމަފުޅުން ތިމަންރަސްކަލާނގެ ކަލޭގެފާނު މިންޖުކުރެއްވީމެވެ. އަދި ކަލޭގެފާނު ފުރިހަމަޔަށް امتحان ކުރެއްވީމެވެ. އޭ موسى ގެފާނެވެ! مدين ގެ أهل ވެރިންގެ ތެރޭގައި އަހަރުތަކެއް ވަންދެން ކަލޭގެފާނު ހުންނެވީމުއެވެ. ދެން މިންވަރު ކުރައްވާފައިވާ ގޮތުގެމަތިން (މިތަނަށް) ކަލޭގެފާނު ތިޔަވަޑައިގަތީއެވެ.\nއަދި ތިމަންރަސްކަލާނގެއަށްޓަކައި (އެބަހީ: وحى އާއި رسالة تبليغ ކުރެއްވުމަށްޓަކައި) ތިމަންރަސްކަލާނގެ ކަލޭގެފާނު خيار ކުރެއްވީމެވެ.\nތިމަންރަސްކަލާނގެ آية ތަކާއިގެން ކަލޭގެފާނާއި، ކަލޭގެފާނުގެ أخ ވަޑައިގަންނަވާށެވެ! އަދި ތިމަންރަސްކަލާނގެ ހަނދުމަކުރެއްވުމުގައި، ތިޔަ ދެބޭކަލުން ފަރުވާކުޑަ ނުކުރައްވާށެވެ!\nفرعون ގެ ގާތަށް ތިޔަ ދެބޭކަލުން ވަޑައިގަންނަވާށެވެ! ހަމަކަށަވަރުން، އޭނާ އަނިޔާވެރިވެ ހައްދުފަހަނަޅައި ހިނގައްޖެއެވެ.\nފަހެ، މަޑުމައިތިރި ބަހުން ތިޔަދެބޭކަލުން އޭނާއަށް ބަސް ވިދާޅުވާށެވެ! (އެއީ) އޭނާ ހަނދުމަކޮށް، ނުވަތަ ބިރުވެތިވޭތޯ އެކަމުގެ އުންމީދުގައެވެ.\nއެ ދެބޭކަލުން ދެންނެވިއެވެ. އަޅަމެންގެ ވެރިރަސްކަލާކޯއެވެ! އޭނާ އަޅަމެންގެ މައްޗަށް (عقوبات ދިނުމަށް) އަވަސްވެގަނެ، ނުވަތަ އަނިޔާވެރިވެ، ހައްދުފަހަނަޅައި ހިނގައިދާނެކަމަށް، ހަމަކަށަވަރުން، އަޅަމެން ބިރުގަނެތެވެ.\nއެކަލާނގެ وحى ކުރެއްވިއެވެ. ތިޔަ ދެބޭކަލުން ބިރުފުޅު ނުގަންނާށެވެ! ހަމަކަށަވަރުން، ތިމަންރަސްކަލާނގެ އައްސަވާވޮޑިގެން، އަދި ބައްލަވާވޮޑިގެންވާ حال، ތިޔަ ދެބޭކަލުންނާ އެކުގައި ވޮޑިގެންވަމެވެ.\nފަހެ، ތިޔަ ދެބޭކަލުން އޭނާގެ ގާތަށް ވަޑައިގެން ވިދާޅުވާށެވެ! ހަމަކަށަވަރުން، ތިމަންމެންނީ ކަލޭގެ ވެރިރަސްކަލާނގެ ފޮނުއްވި ދެ رسول ންނެވެ. ފަހެ، ތިމަންމެންނާ އެކުގައި إسـرآءيـل ގެދަރިން ފޮނުވާށެވެ! އަދި އެއުރެންނަށް ކަލޭ عذاب ނުދޭށެވެ! ހަމަކަށަވަރުން، ކަލޭގެގާތަށް ތިމަންމެން މިއައީ، ކަލޭގެ ވެރިރަސްކަލާނގެ حضرة ންވާ، معجزة އަކާއިގެންނެވެ. ތެދުމަގަށް تبع ވެއްޖެ މީހަކަށް ސަލާމަތްކަން ހުށްޓެވެ.\nހަމަކަށަވަރުން (اللَّه ގެ رسالة) ދޮގުކޮށް، އެނބުރި ފުރަގަސްދިން މީހެއްގެ މައްޗަށް، ހަމަކަށަވަރުން، عذاب ހުރިކަމަށް ތިމަންމެންނަށް وحى ކުރައްވާފައިވެއެވެ.\nއޭނާ ބުންޏެވެ. އޭ موسى ގެފާނެވެ! ތިޔަ ދެބޭކަލުންގެ ވެރިރަސްކަލާނގެއަކީ ފަހެ، ކާކުހެއްޔެވެ؟\nއެކަލޭގެފާނު ވިދާޅުވިއެވެ. ތިމަންމެންގެ ވެރިރަސްކަލާނގެއީ، ކޮންމެ އެއްޗަކަށްމެ، އެ އެއްޗެއްގެ ސިފައާއި، طبيعة ދެއްވައި، ދެން ތެދުމަގު ދެއްކެވި ރަސްކަލާނގެއެވެ.\nއޭނާ ބުންޏެވެ. އިހުގެ جيل ތަކުގެ ކަންތައް ހުރިގޮތަކީ، ފަހެ، ކޮބައިހެއްޔެވެ؟\nއެކަލޭގެފާނު ވިދާޅުވިއެވެ. އެކަމުގެ علم ވަނީ، ތިމަންގެ ވެރިރަސްކަލާނގެ حضرة ގައި ލިޔުއްވާފައެވެ. ތިމަންގެ ވެރިރަސްކަލާނގެއަށް އޮޅިވޮޑިއެއް ނުގަންނަވަތެވެ. އަދި އެކަލާނގެ ހަނދުމަނެތިވެވޮޑިއެއްވެސް ނުގަންނަވަތެވެ.\nއެކަލާނގެއީ، ތިޔަބައިމީހުންނަށް ތަންމައްޗެއްކަމުގައި، ބިންލެއްވި ރަސްކަލާނގެއެވެ. އަދި އެތާނގައި، ތިޔަބައިމީހުންނަށް މަގުތައް ދެއްކެވި ރަސްކަލާނގެއެވެ. އަދި އެކަލާނގެ އުޑުން ފެންވެއްސެވިއެވެ. ދެން އެ ފެނުގެ ސަބަބުން، ތިމަންރަސްކަލާނގެ ފަތްޕިލާވެލީގެ ތަފާތު ބާވަތްތައް ނެރުއްވީމެވެ.\nތިޔަބައިމީހުން ކާށެވެ! އަދި ތިޔަބައިމީހުންގެ نعم ސޫފިތަކަށް ކާންދީ ހުއިހައްޕާށެވެ! ހަމަކަށަވަރުން، އެކަމުގައި ބުއްދީގެ أهل ވެރިންނަށް ހެކިތަކެއްވާކަން ކަށަވަރެވެ.\nތިމަންރަސްކަލާނގެ ތިޔަބައިމީހުން ހެއްދެވީ އެ ބިމުންނެވެ. އަދި ތިޔަބައިމީހުން އަނބުރާ إعادة ކުރައްވާހުށީވެސް އެ ބިމަށެވެ. އަދި ދެވަނަފަހަރަށް ތިޔަބައިމީހުން ނެރުއްވާހުށީވެސް އެ ބިމުންނެވެ.\nހަމަކަށަވަރުން، ތިމަންރަސްކަލާނގެ އޭނާޔަށް ތިމަންރަސްކަލާނގެ ހުރިހާ آية ތަކެއް ދެއްކެވީމެވެ. ފަހެ، އޭނާ އެ آية ތައް ދޮގުކޮށް (إيمان ނުވެ) އެކަމުން މަނާވެގަތެވެ.\nއޭނާ ބުންޏެވެ. އޭ موسى ގެފާނެވެ! ކަލޭގެފާނު ތިމަންމެންގާތަށް ތިޔަވަޑައިގަތީ، ކަލޭގެފާނުގެ ޖާދޫގެ ބާރުން ތިމަންމެންގެ ބިމުން ތިމަންމެން ނެރުއްވުމަށްޓަކައިތޯއެވެ؟\nފަހެ، ހަމަކަށަވަރުން، އެފަދަ ޖާދޫއެއް ކަލޭގެފާނަށް ތިމަންމެންވެސް ގެންނަހުށީމެވެ. ފަހެ، ތިމަންމެންވެސް އަދި ކަލޭގެފާނުވެސް އެއްބަސްވެ ހަމަހަމަވެގެންވާ ތަނެއްގެގޮތުން އެ موعد އަކާ خلاف ނުވާނެ موعد އެއް ތިމަންމެންނާއި، ކަލޭގެފާނާ ދެމެދު ކަނޑައަޅުއްވާށެވެ!\nއެކަލޭގެފާނު ވިދާޅުވިއެވެ. ތިޔަބައިމީހުންގެ موعد އަކީ ޒީނަތްތެރިކަމުގެ (عيد) ދުވަހެވެ. އަދި އިރުއަރައި އަލިވެގެން އަންނަވަގުތު، މީހުން އެއްކުރެވެން ވާނެއެވެ.\nދެން فرعون އެނބުރި ހިނގައްޖެއެވެ. އަދި އޭނާގެ حيلة ތެރި ރޭވުންތައް ރާވައި، އޭނާގެ ޖާދޫގަރުން އެއްކުރުމަށްފަހު، ދެން (އެތަނަށް) އަތުވެއްޖެއެވެ.\nموسى ގެފާނު އެއުރެންނަށް ވިދާޅުވިއެވެ. ތިޔަބައިމީހުންނަށް ގެއްލުމާއި ހަލާކު ހުށްޓެވެ. اللَّه އާމެދު ތިޔަބައިމީހުން ހަދައިގެން ދޮގުނުބުނާށެވެ! ފަހެ، اللَّه ގެ عذاب ގެ ސަބަބުން، ތިޔަބައިމީހުން ހަލާކުވެ ނެތިވެހިނގައިދާނެތެވެ. އަދި ހަމަކަށަވަރުން (اللَّه އާމެދު) ދޮގުހަދައިފިމީހާ ގެއްލެނިވެ، ނިކަމެތިވެގެން ހިނގައިދާހުށްޓެވެ.\nދެން އެއުރެންގެ ކަންތަކާމެދު (އެބަހީ: موسى ގެފާނާމެދު) އެއުރެންގެ މެދުގައި خلاف ވެ ދެކޮޅުވެރިވެއްޖައޫއެވެ. އަދި އެއުރެންކުޅަ ސައްލާތައް (މީސްތަކުންނަށް) އެއުރެން ސިއްރުކޮށްފޫއެވެ.\nއެއުރެން ބުނެފޫއެވެ. ހަމަކަށަވަރުން، މިއީ ދެ ޖާދޫގަރުންކަން ކަށަވަރެވެ. އެ ދެމީހުން އެދެނީ، އެ ދެމީހުންގެ ޖާދޫގެބާރުން ތިޔަބައިމީހުންގެ ބިމުން ތިޔަބައިމީހުން ނެެރެލުމަށެވެ. އަދި ތިޔަބައިމީހުންގެ ދެވަނައެއްނެތް މޮޅު دين އާއި ގޮތް، ނެތިކޮށްލުމަށެވެ.\nފަހެ، ތިޔަބައިމީހުންގެ ރޭވުންތައް މޮޅަށް ރާވާށެވެ! ދެން ތިޔަބައިމީހުން (ޖާދޫގަރުންނާއި عام ންގެ މީހުން) ސަފަކަށްތިބެ އަންނާށެވެ! ހަަމަކަށަވަރުން، މިއަދު މޮޅުވެ، މަތިވެރިވި މީހަކަށް ކާމިޔާބު ލިބިއްޖެކަން ކަށަވަރެވެ.\nއެއުރެން ބުނެފޫއެވެ. އޭ موسى ގެފާނެވެ! އެހެންވިއްޔާ ފުރަތަމަ (އަސާ) އެއްލަވާނީ ކަލޭގެފާނުތޯއެވެ؟ އެހެންނޫނިއްޔާ ފުރަތަމަ އެއްލާމީހުން ކަމުގައިވާނީ ތިމަންމެންތޯއެވެ؟\nއެކަލޭގެފާނު ވިދާޅުވިއެވެ. އަދި ކީއްހެއްޔެވެ؟ ތިޔަބައިމީހުން (ފުރަތަމަ) އެއްލާށެވެ! ފަހެ (އެއުރެން އެއްލިހިނދު) އެހާރުން އެއުރެންގެ ވާބުރިތަކާއި، އަސާތައް އެއުރެންގެ ޖާދޫގެ ސަބަބުން ދުވާހެން އެކަލޭގެފާނަށް ހީފުޅުވިއެވެ.\nފަހެ، موسى ގެފާނުގެ ހިތްޕުޅުގައި ބިރުވެރިކަމެއް ހިނގިއެވެ.\nތިމަންރަސްކަލާނގެ وحى ކުރެއްވީމެވެ. ކަލޭގެފާނު ބިރުފުޅު ނުގަންނާށެވެ! ހަމަކަށަވަރުން، ކާމިޔާބުލިބި މޮޅުވާނީ ހަމަކަލޭގެފާނެވެ.\nއަދި ކަލޭގެފާނުގެ ކަނާތްޕުޅުގައިވާ އެތި (އެބަހީ: އަސާ) އެއްލަވާށެވެ! އޭރުން، އެ އަސާ އެއުރެން ހެދި ތަކެތި ކައި، ދިރުވާލައިފާނެތެވެ. ހަމަކަށަވަރުން، އެއުރެން ހެދި އެއްޗެހި ވާކަން ކަށަވަރީ (ހަމައެކަނި) ޖާދޫގަރުންގެ މަކަރު ކަމުގައެވެ. އަދި ޖާދޫގަރު ކޮންމެ އެއްޗެއް ގެނައިކަމުގައިވިޔަސް، އޭނާއަކަށް ކާމިޔާބެއް ނުވާނެތެވެ.\nފަހެ، ޖާދޫގަރުން سجدة އަށް ތިރިވޫއެވެ. އެއުރެން ބުނޫއެވެ. هارون ގެފާނާއި، موسى ގެފާނުގެ ވެރިރަސްކަލާނގެއަށް ތިމަންމެން إيمان ވެއްޖައީމުއެވެ.\nއޭނާ (އެބަހީ: فرعون) ބުންޏެވެ. ތިޔަބައިމީހުންނަށް ތިމަން إذن ދިނުމުގެ ކުރިން، އޭނާޔަށް (އެބަހީ: موسى ގެފާނަށް) ތިޔަބައިމީހުން إيمان ވީ ހެއްޔެވެ؟ ހަމަކަށަވަރުން، އޭނާޔަކީ ކަލޭމެންނަށް ޖާދޫ ދަސްކޮށްދިން ކަލޭމެންގެ ބޮޑުމީހާކަން ކަށަވަރެވެ. ފަހެ، ހަމަކަށަވަރުން، ކަލޭމެންގެ އަތްތަކާއި، ކަލޭމެންގެ ފައިތައް ތަފާތުކޮށް އަހުރެން ކަނޑާހުށީމެވެ. އަދި ކަދުރުރުކު ގަސްގަނޑުގައި ހަމަކަށަވަރުން، ކަލޭމެން صليب އަށް އަރުވާހުށީމެވެ. އަދި ހަމަކަށަވަރުން، އަހުރެމެންކުރެ ގަދަފަދަ، އަދި ދެމިހުރުންބޮޑު عذاب އެއްދެވޭނީ ކާކަށްކަން ކަލޭމެންނަށް ނިކަންހުރެ އެނގޭހުށްޓެވެ.\nއެއުރެން ބުނޫއެވެ. بيان ވެގެންވާ حجّة އާއި، دليل ގެ ތެރެއިން ތިމަންމެންނާ ހަމަޔަށް އައިސްފައިވާ އެއްޗަކާއި، ތިމަންމެން ހެއްދެވި ކަލާނގެއަށްވުރެ މައްޗަކަށް ތިމަންމެން ކަލޭ އިހެއްނުކުރާހުށީމެވެ. ފަހެ، ކަލޭގެ ކަނޑައަޅާގޮތަކަށް ކަނޑައަޅައި ނިންމާށެވެ! ހަމަކަށަވަރުން، ކަލެޔަށް ކަނޑައަޅައި ނިންމޭނީ (ހަމައެކަނި) މި ދުނިޔޭގެ حياة ގައެވެ.\nހަމަކަށަވަރުން، ތިމަންމެންގެ ވެރިރަސްކަލާނގެއަށް ތިމަންމެން إيمان ވެއްޖައީމުއެވެ. އެއީ އެކަލާނގެ ތިމަންމެންގެ ކުށްތަކާއި، ކަލޭ ތިމަންމެންނަށް مجبور ކުޅަ ޖާދޫއާމެދު، ތިމަންމެންނަށް (عفو ކުރައްވައި) ފާފަފުއްސެވުމަށްޓަކައެވެ. އަދި اللَّه އީ، އެންމެ ހެޔޮވެގެންވާ، އަދި އެންމެ ދެމިވޮޑިގެންވާ ރަސްކަލާނގެއެވެ.\nހަމަކަށަވަރުން، އެމީހެއްގެ ވެރިރަސްކަލާނގެ حضرة އަށް ކުށްވެރިއެއްގެ ގޮތުގައި އަންނަމީހާ (ދަންނާށެވެ!) ފަހެ، ހަމަކަށަވަރުން، އެމީހަކަށްހުރީ ނަރަކަޔެވެ. އެތާނގައި އޭނާ މަރެއް ނުވާނެތެވެ. އަދި (ފުރިހަމަ ދިރުމަކުން) ނުމެދިރޭނޭމެއެވެ.\nއަދި ހަމަކަށަވަރުން، مؤمن އެއްގެ ގޮތުގައި، صالح عمل ތައްކޮށް، އެކަލާނގެ حضرة އަށް އަތުވެއްޖެމީހާ (ދަންނާށެވެ!) ފަހެ، އެއުރެންނަށް (آخرة ގައި) ހުރީ މަތިވެރިވެގެންވާ ދަރަޖައެވެ.\nއެތާނގެ ދަށުން ފެންކޯރުތައް ހިނގަހިނގާހުރި عدن އޭ ކިއުނު ސުވަރުގެތަކެވެ. އެތާނގައި، އެއުރެން ދެމިތިބެނިވި ގޮތުގައެވެ. އެއީ (ނުބައިކަންތަކުން) طاهر ވެގަތް މީހާގެ ޖަޒާއެވެ.\nހަމަކަށަވަރުން، ތިމަންރަސްކަލާނގެ موسى ގެފާނަށް وحى ކުރެއްވީމެވެ. ތިމަންރަސްކަލާނގެ އަޅުންނާއިގެން ރޭގަނޑުގައި ހިންގަވައި (مصر ގެ ބިމުން) ނުކުމެވަޑައިގަންނަވާށެވެ! އަދި އެއުރެންނަށް ކަނޑުގައި ހިކިފައިވާ މަގެއް ހައްދަވާށެވެ! (فرعون ގެ لشكر) އަތުލައިގެންފާނެތީ، ބިރުފުޅުނުގެން ހުންނަވާ حال ގައެވެ. އަދި (ކަނޑުގައި غرق ވެދާނެތީވެސް) ބިރުފުޅުނުގެން ހުންނަވާ حال ގައެވެ.\nފަހެ، فرعون އޭނާގެ لشكر އާއިގެން އެއުރެންގެ ފަހަތުން ދިޔައެވެ. ދެން ކަނޑުގެ ލޮނުގަނޑު އެ لشكر އެކަށް ފޮރުވާލައި ނިވާކޮށްލައިފިއެވެ.\nفرعون އޭނާގެ قوم ގެމީހުން މަގުފުރެއްދިއެވެ. އަދި އޭނާ (އެއުރެންނަކަށް) ތެދުމަގެއްވެސް ނުދެއްކިއެވެ.\nއޭ إسـرآءيـل ގެދަރިންނޭވެ! ހަމަކަށަވަރުން، ތިމަންރަސްކަލާނގެ ތިޔަބައިމީހުންގެ عدوّ ންގެ ކިބައިން ތިޔަބައިމީހުން ސަލާމަތްކޮށްދެއްވީމެވެ. އަދި ތިމަންރަސްކަލާނގެ ތިޔަބައިމީހުންނަށް (އެބަހީ: موسى ގެފާނަށް) طور ފަރުބަދައިގެ ކަނާތްފަރާތަށް (ވަޑައިގަތުމަށް) ميعاد އެއް ކަނޑައެޅުއްވީމެވެ. އަދި ތިޔަބައިމީހުންގެ މައްޗަށް منّ އާއި سلوى ބާވައިލެއްވީމެވެ. (ނޯޓު: منّ އަކީ ބަޔެއް مفسّر ން ވިދާޅުވާގޮތުގައި ފިނިފައިބާގޮތަށް ފައިބާއެއްޗެކެވެ. އެއީ މާމުއިކަހަލަ ފޮނި އެއްޗެކެވެ. އަނެއްބައި مفسّر ން ވިދާޅުވާގޮތުގައި އެއީ ގަނޑުފެނާ އެއްފަދަ މާމުޔަށްވުރެ ފޮނި، ކިރަށްވުރެ ހުދު އެއްޗެކެވެ. سلوى އަކީ ބާވަތެއްގެ ދޫންޏެކެވެ.)\nތިމަންރަސްކަލާނގެ ތިޔަބައިމީހުންނަށް ދެއްވި حلال ތަކެތިން ތިޔަބައިމީހުން ކައިއުޅޭށެވެ! އެކަމުގައި ތިޔަބައިމީހުން ހައްދުފަހަނަޅައި ނުދާށެވެ! ފަހެ، އޭރުން ތިޔަބައިމީހުންގެ މައްޗަށް ތިމަންރަސްކަލާނގެ ކޯފާ އަތުވެދާހުށްޓެވެ. އަދި އެމީހެއްގެ މައްޗަށް ތިމަންރަސްކަލާނގެ ކޯފާ އަތުވެއްޖެމީހާ (ދަންނާށެވެ!) ފަހެ، އެމީހަކު ވެއްޓި ހަލާކުވެ ހިނގައްޖެއެވެ.\nتوبة ވެ إيمان ވެ صالح عمل ކޮށް، ދެން ތެދުމަގު ލިބިގެންފި މީހާއަށް ހަމަކަށަވަރުން، ތިމަންރަސްކަލާނގެއީ، ގިނަގިނައިން ފާފަފުއްސަވާ ރަސްްކަލާނގެކަން ކަށަވަރެވެ.\nއޭ موسى ގެފާނެވެ! ކަލޭގެފާނުގެ قوم ގެމީހުންނަށްވުރެން އަވަސްވެވަޑައިގެން ވަޑައިގަންނަވަންޖެހުނީ ކީއްވެގެންތޯއެވެ؟\nއެކަލޭގެފާނު ދެންނެވިއެވެ. އެއުރެން މިއަޅާގެ ފަހަތުން އެބައާދެތެވެ. އަޅުގެ ވެރިރަސްކަލާކޯއެވެ! އިބަރަސްކަލާނގެ حضرة އަށް އައުމަށް ތިމަންއަޅާ އަވަސްވެގަތީ، އިބަރަސްކަލާނގެ (މިއަޅާއަށް) ރުއްސެވުން އިތުރުވުމަށްޓަކައެވެ.\nއެކަލާނގެ وحى ކުރެއްވިއެވެ. ފަހެ، ހަމަކަށަވަރުން، ތިމަންރަސްކަލާނގެ ކަލޭގެފާނަށް ފަހުގައި، ކަލޭގެފާނުގެ قوم ގެމީހުން امتحان ކުރެއްވީމެވެ. އަދި السّامرىّ (އޭ ކިއުނު މީހަކު) އެއުރެން މަގުފުރެއްދިއެވެ.\nފަހެ، موسى ގެފާނު ކޯފާވެ، ހިތާމަކުރައްވާ حال، އެކަލޭގެފާނުގެ قوم ގެމީހުންގެ ގާތަށް އެނބުރި ވަޑައިގަތެވެ. އެކަލޭގެފާނު ވިދާޅުވިއެވެ. އޭ އަހުރެންގެ قوم ގެމީހުންނޭވެ! ތިޔަބައިމީހުންގެ ވެރިރަސްކަލާނގެ ތިޔަބައިމީހުންނަށް ރަނގަޅު وعد އަކުން وعد އެއް ނުކުރައްވާހެއްޔެވެ؟ ފަހެ، ތިޔަބައިމީހުންގެ މައްޗަށް ޒަމާން ދިގުވެގެން ދިޔައީހެއްޔެވެ؟ ނުވަތަ ތިޔަބައިމީހުންގެ މައްޗަށް ތިޔަބައިމީހުންގެ ވެރިރަސްކަލާނގެ حضرة ން ކޯފާއެއް އައުމަށް ތިޔަބައިމީހުން އެދެނީހެއްޔެވެ؟ އެހެނީ ތިޔަބައިމީހުން، ތިމަންކަލޭގެފާނަށް ކުރި وعد އާ خلاف ވެއްޖައީމުއެވެ.\nއެއުރެން ދެންނެވޫއެވެ. ތިމަންމެން އަމިއްލަ اختيار އަކުން ކަލޭގެފާނަށް ކުޅަ وعد އަކާ خلاف އެއް ނުވަމުއެވެ. އެހެެނެއްކަމަކު، قوم ގެމީހުންގެ ގަހަނާތަކުން ބުރަތަކެއް ތިމަންމެންނަށް އުފުލާން ޖެހުނީއެވެ. ފަހެ، ތިމަންމެން އެ ގަހަނާތައް (އަލިފާންގަނޑަށް) އުކީމުއެވެ. ހަމައެފަދައިން السّامرىّ ވެސް އުކިއެވެ.\nފަހެ، އޭނާ އެއުރެންނަށް ޅަ ގެރިއެއްގެ ސިފައިގައިވާ، އަދި އޭގެ އަޑުކަހަލަ އަޑެއްވާ ހަށިގަނޑެއް ނެރެދިނެވެ. ފަހެ، އެއުރެން ބުނޫއެވެ. މިއީ ތިޔަބައިމީހުންގެ إله އެވެ. އަދި موسى ގެފާނުގެވެސް إله އެވެ. (އެކަން އެންގެވުމަށް) موسى ގެފާނު ހަނދުމަފުޅު ނެތުނީއެވެ.\nފަހެ، އެ ބުދު އެއުރެންނަށް ޖަވާބެއް ނުދޭކަމާއި، އެއުރެންނަށް ގެއްލުމެއް، އަދި މަންފާއެއް ދިިނުންވެސް އެއަށް މިލްކުވެގެން ނުވާކަން އެއުރެންނަށް ނޭނގެނީހެއްޔެވެ؟\nހަމަކަށަވަރުން، މީގެކުރިން هارون ގެފާނު އެއުރެންނަށް ވިދާޅުވިއެވެ. އޭ އަހުރެންގެ قوم ގެމީހުންނޭވެ! އެ ގެރި މެދުވެރިކޮށް ތިޔަބައިމީހުން امتحان ކުރެއްވީކަން ކަށަވަރެވެ. އަދި ހަމަކަށަވަރުން، ތިޔަބައިމީހުންގެ ވެރިރަސްކަލާނގެއީ، رحمن ވަންތަ ރަސްކަލާނގެއެވެ. ފަހެ، ތިޔަބައިމީހުން ތިމަންކަލޭގެފާނަށް تبع ވާށެވެ! އަދި ތިމަންކަލޭގެފާނުގެ أمر އަށް ކިޔަމަންވާށެވެ!\nއެއުރެން ދެންނެވޫއެވެ. موسى ގެފާނު ތިމަންމެންގެ ގާތަށް އެނބުރި ވަޑައިގެންފުމަށް ދާނދެން، ތިމަންމެން އެޔަށް އަޅުކަންކުރުންމަތީ ދެމިތިބޭނޫއެވެ.\nއެކަލޭގެފާނު (އެބަހީ: موسى ގެފާނު) ވިދާޅުވިއެވެ. އޭ هارون ގެފާނެވެ! އެއުރެން މަގުފުރެދިގެން ދިޔަތަން ކަލޭގެފާނަށް ފެނިވަޑައިގަތްހިނދު، ތިމަންކަލޭގެފާނަށް تبع ވެ، ތިމަންކަލޭގެފާނުގެ އަރިހަށް ވަޑައިގަތުން ކަލޭގެފާނަށް މަނާކުރީ ކޮންކަމެއްތޯއެވެ؟ ފަހެ، ތިމަންކަލޭގެފާނުގެ أمر އަށް ކަލޭގެފާނު އުރެދިވަޑައިގަތީތޯއެވެ؟\nއެކަލޭގެފާނު ވިދާޅުވިއެވެ. އޭ މަންމާގެ ދަރިކަލުންނޭވެ! ތިމަންގެ ތުނބުޅީގައްޔާއި، ބޮލުގެ އިސްތަށިގަނޑުގައި ނުހިއްޕަވާށެވެ! ހަމަކަށަވަރުން، إسـرآءيـل ގެދަރިން ބައިބައިކުރިކަމަށް ކަލޭގެފާނު ވިދާޅުވާނެތީ، ތިމަން ބިރުގަތީއެވެ. އަދި ތިމަންގެ ބަހަކަށް ކަލޭގެފާނު انتظار އެއް ނުކުރައްވަމުއެވެ.\nއެކަލޭގެފާނު (އެބަހީ: موسى ގެފާނު) ވިދާޅުވިއެވެ. އޭ سامرى އެވެ! ފަހެ، ކަލޭ އެގޮތަށް ކަންތައްކުރަންޖެހުނީ ކީއްވެގެންހެއްޔެވެ؟\nއެކަލޭގެ ދެންނެވިއެވެ. އެއުރެން ނުދެކޭ އެއްޗެއް ތިމަންނާ ދުށީމެވެ. ފަހެ، ފޮނުއްވާފައިވާ ملائكة އާގެ (އެބަހީ: جبريل ގެފާނުގެ އަސްކޮޅުގެ) ފިޔަވަޅު ޖެހުނުތަނުން ފަސްމުށެއް ނެގީމެވެ. އަދި އެ ފަސްމުށް (އެ ގެރީގެ މައްޗަށް) އެއްލީމެވެ. ތިމަންގެ نفس ތިމަންނައަށް ޒީނަތްތެރިކޮށްދިނީ އެފަދައިންނެވެ.\nއެކަލޭގެފާނު ވިދާޅުވިއެވެ! ފަހެ، ދާންއުޅޭށެވެ! ފަހެ، ހަމަކަށަވަރުން، (ދުނިޔޭގެ) حياة ގައި ކަލެޔަށްއޮތީ (އެއްވެސް މީހެއްގައި) ބީހުމެއްނެތޭ ބުނުމެވެ. އަދި ހަމަކަށަވަރުން (آخرة ގައި) خلاف ނުވެވޭނެ موعد އެއް ކަލެޔަށް ވެއެވެ. އަދި ކަލޭ، އެއަށް އަޅުކަންކުރުންމަތީ ދެމިހުރި، ކަލޭގެ إله އަށް ބަލާށެވެ! ހަމަށަވަރުން، ތިމަންކަލޭގެފާނު އޭތި އަންދައިލައްވާހުށީމެވެ. އަދި ހަމަކަށަވަރުން، ކަނޑުތެރެޔަށް އޭގެ އަޅިތައް ބުރުއްސައިލައްވާހުށީމެވެ.\nހަމަކަށަވަރުން، ތިޔަބައިމީހުންގެ إله އަކީ اللَّه އެވެ. އެކަލާނގެއީ، އެކަލާނގެ ފިޔަވައި އެހެން إله އަކު ނުވާ ރަސްކަލާނގެއެވެ. އެކަލާނގެ علم ފުޅު ހުރިހާ އެއްޗެއްގެ މައްޗަށް ތަނަވަސްވެގެންވެއެވެ.\nއިސްވެދިޔަ أمّة ތަކުގެ خبر ތަކުން ކަލޭގެފާނަށް ތިމަންރަސްކަލާނގެ ކިޔައިދެއްވަނީ، އެފަދައިންނެވެ. އަދި ހަމަކަށަވަރުން، ތިމަންރަސްކަލާނގެ حضرة ން ކަލޭގެފާނަށް قرآن ދެއްވީމެވެ.\nއެ قرآن އަށް ފުރަގަސްދީފިމީހާ (ދަންނާށެވެ!) ފަހެ، ހަމަކަށަވަރުން، އެމީހަކު قيامة ދުވަހުން ބުރަދަންހުރި ފާފައެއް އުފުލާހުށްޓެވެ.\nއޭގެ عذاب ގައި އެއުރެން ދެމިތިބޭ حال ގައެވެ. އަދި قيامة ދުވަހުން އެއުރެން އުފުލާ ބުރައިގެ ހުރި ނުބައިކަމާއެވެ!\nތާޅަފިލި ފުމެލައްވާ ދުވަހުއެވެ. އަދި އެދުވަހުން ކުށްވެރިން (ގެ މޫނުތައް ބިރުވެރިކަމުން) ނޫވެގެންވާ حال، محشر އަށް ފޮނުއްވާހުށީމެވެ.\nއެއުރެންގެ މެދުގައި އެއްބަޔަކު އަނެއްބަޔަކަށް ސިއްރު ވާހަކަ ދައްކަމުން ބުނާނެތެވެ. ތިޔަބައިމީހުން (ދުނިޔެމަތީގައި) ދިހަ ދުވަހު މެނުވީ ނުތިބެމުއެވެ.\nއެއުރެން (އެބަހީ: كافر ން) ބުނެއުޅޭ ބަސްތައް ތިމަންރަސްކަލާނގެ މޮޅަށް ދެނެވޮޑިގެންވަމެވެ. އެއުރެންކުރެ އެންމެ ރަނގަޅުގޮތަށް ވިސްނިމީހާ ބުނިހިނދެވެ. ތިޔަބައިމީހުން އެންމެ ދުވަހަކު މެނުވީ ނުތިބެމުއެވެ.\nއަދި އެއުރެން ފަރުބަދަތަކާމެދުގައި ކަލޭގެފާނާ ސުވާލުކުރެތެވެ. ފަހެ، ކަލޭގެފާނު ވިދާޅުވާށެވެ! ތިމަންކަލޭގެފާނުގެ ވެރިރަސްކަލާނގެ އެތަކެތި ފުނޑުފުޑުކޮށްލައްވައި ބުރުއްސަވައިލައްވާނެތެވެ.\nފަހެ، ގަހެއް ރުކެއްނެތް ހަމަބިމެއްގެ ގޮތުގައި އެކަލާނގެ އެ ބިން ދޫކުރައްވާނެތެވެ.\nއެ ބިމުން ގުދުކަމެއް ނުވަތަ އަޑިގުޑަންކަމެއް ތިބާޔަކަށް ނުފެންނާނެތެވެ.\nއެދުވަހުން ގޮވައިލާމީހާއަށް އެއުރެން تبع ވާނެތެވެ. އެކަމަށް އެއްވެސް ގުދުކަމެއްނެތެވެ. އަދި رحمن ވަންތަ ރަސްކަލާނގެއަށް (ބިރުވެތިވެ) އަޑުތައް ހިމޭންވާނެއެވެ. ފަހެ (ފިޔަވަޅުގެ އަޑުކަހަލަ) މަޑު އަޑެއް މެނުވީ ތިބާޔަކަށް ނީވޭނެތެވެ.\nرحمن ވަންތަ ރަސްކަލާނގެ އެމީހަކަށް إذن ދެއްވައި، އަދި އެމީހަކުގެ ބަހަށް ރުހިވޮޑިގެންފިމީހަކަށް މެނުވީ، އެދުވަހުން شفاعة ތެރިވުމުގެ މަންފާއެއް ނުކުރާނެތެެވެ.\nއެއުރެންގެ ކުރިމަތީގައިވާ ކަންތަކާއި، އެއުރެންގެ ފަހަތުގައިވާ ކަންތައްތައް އެކަލާނގެ ދެނެވޮޑިގެންވެތެވެ. އަދި އެއުރެންނަކަށް އެކަންތައްތަކެއް އެނގިގެނެއް ނުވެތެވެ.\nދިރިދެމިވޮޑިގެންވާ، دائم އަށް قائم ވެވޮޑިގެންވާ ރަސްކަލާނގެއަށްޓަކައި، މޫނުތައް ދެރަވެ ނިކަމެތިވެއްޖެއެވެ. އަދި (شرك ގެ) އަނިޔާވެރިކަން އުފުލައިގެން އަންނަމީހާ، ނާކާމިޔާބުވެއްޖެކަން ކަށަވަރެވެ.\nއަދި مؤمن އަކު ކަމުގައިވާ حال، صالح عمل ތައް ކުރާމީހާ (ދަންނާށެވެ!) ފަހެ، އަނިޔާއެއް ލިބިދާނެކަމަކަށް އަދި حق އެއް އުނިވެދާނެކަމަކަށްވެސް އޭނާ ބިރެއް ނުގަންނާނެތެވެ.\nއަދި ހަމައެފަދައިން، عرب ބަހުންވާ قرآن އެއްކަމުގައި ތިމަންރަސްކަލާނގެ އެ ފޮތް ބާވައިލެއްވީމެވެ. އަދި އެ ފޮތުގައި ތިމަންރަސްކަލާނގެ وعيد ތައް تفصيل ކޮށް بيان ކުރެއްވީމެވެ. (އެއީ) އެއުރެން ބިރުވެތިވެ، تقوى ވެރިވުމަށްޓަކައެވެ. ނުވަތަ އެއުރެންނަށް ހަނދާންކޮށްދީ، عبرة ލިބިދިނުމަށެވެ.\nފަހެ، ރަސްވަންތަ، حق ވަންތަ اللَّه މަތިވެރިވެ ވޮޑިގެންވެއެވެ. ކަލޭގެފާނަށް وحى ބާވައިލައްވައި ނިމުމުގެކުރިން ކަލޭގެފާނު އެ قرآن ކިޔަވައިވިދާޅުވުމަށް އަވަސްވެވަޑައި ނުގަންނަވާށެވެ! އަދި ކަލޭގެފާނު ވިދާޅުވާށެވެ! އަޅުގެ ވެރިރަސްކަލާކޯއެވެ! މިއަޅާއަށް علم އިތުރުކޮށްދެއްވާނދޭވެ!\nހަމަކަށަވަރުން، މީގެކުރިން ތިމަންރަސްކަލާނގެ آدم ގެފާނަށް وصيّة ކުރައްވައި، عهد ހިއްޕެވީމެވެ. ފަހެ، އެކަލޭގެފާނު (އެ عهد) ހަނދުމަނެތުނެވެ. އަދި އެކަލޭގެފާނުގެ ކިބައިން އެއްވެސް عزم އަކާއި، ثابت ކަމެއް ތިމަންރަސްކަލާނގެ ދެކެވޮޑިއެއް ނުގަންނަވަމެވެ.\nآدم ގެފާނަށް ތިޔަބައިމީހުން سجدة ކުރާށޭ ތިމަންރަސްކަލާނގެ ملائكة ންނަށް وحى ކުރެއްވިހިނދު، ހަނދުމަކުރާށެވެ! ފަހެ، إبليس ފިޔަވައި އެ ملائكة ން سجدة ކުރެއްވޫއެވެ. އެކަލޭގެ އެކަމުން މަނާވެގަތެވެ.\nފަހެ، ތިމަންރަސްކަލާނގެ وحى ކުރެއްވީމެވެ. އޭ آدم ގެފާނެވެ! ހަމަކަށަވަރުން، މިއީ ކަލޭގެފާނާއި، ކަލޭގެފާނުގެ އަނބިކަނބަލުންނަށްހުރި عداوة ތެރިޔެކެވެ. ފަހެ، އެކަލޭގެ ތިޔަ ދެކަނބަލުން ސުވަރުގެއިން ނެރެލިޔަނުދެއްވާހުށިކަމެވެ! އޭރުން ކަލޭގެފާނު ދަތިތަކާ ކުރިމަތިލައްވަން ޖެހިވަޑައިގެންފާނެތެވެ.\nހަމަކަށަވަރުން، ކަލޭގެފާނަކަށް އެތާނގައި ބަނޑުހައިވުމެއްނުވެތެވެ. އަދި އުނުއޮރިޔާންވުމެއްވެސް ނުމެވޭމެއެވެ.\nއަދި ހަމަކަށަވަރުން، ކަލޭގެފާނަށް އެތާނގައި ކަރުހިއްކުމެއް ނުލިބޭނެތެވެ. އަދި ކަލޭގެފާނަށް އަވީގެ ހޫނެއްވެސް ނުމެވާނެމެއެވެ.\nފަހެ، شيطان އާ އެކަލޭގެފާނަށް ވަސްވާސްދީ ބުންޏެވެ. އޭ آدم ގެފާނެވެ! (އެ ގަހުން ފަރިއްކުޅުއްވައިފިނަމަ، ކަލޭގެފާނު އަބަދަށް ދެމިހުންނަވާނެ) شجرة الخُلد ގަހާއި، ފަނާވެގެންނުދާނޭ ވެރިކަމެއް، ކަލޭގެފާނަށް ތިމަން ދައްކަންތޯއެވެ؟\nފަހެ، އެ ދެކަނބަލުން އެ ގަހުން ފަރިއްކުޅުއްވިއެވެ. ދެން އެ ދެކަނބަލުންގެ عورة، އެ ދެކަނބަލުންނަށް ފާޅުވިއެވެ. އަދި ސުވަރުގޭގެ ފަތްތަކުން عورة ނިވާކުރައްވަން ފެއްޓެވިއެވެ. އަދި آدم ގެފާނު އެކަލޭގެފާނުގެ ވެރިރަސްކަލާނގެއަށް އުރެދިވަޑައިގަތެވެ. ފަހެ، އެކަލޭގެފާނުގެ مقصد حاصل ނުވެ މަގުގެއްލުނެވެ.\nދެން އެކަލޭގެފާނުގެ ވެރިރަސްކަލާނގެ، އެކަލޭގެފާނު خيار ކުރެއްވިއެވެ. ފަހެ، އެކަލޭގެފާނުގެ މައްޗަށް توبة ލައްވައި ތެދުމަގު ދެއްކެވިއެވެ.\nއެކަލާނގެ وحى ކުރެއްވިއެވެ. ތިޔަދެކަނބަލުން އެކުގައި ސުވަރުގެއިން (ބިމަށް) ފައިބައިވަޑަައިގަންނަވާށެވެ! ތިޔަބައިމީހުންގެ އެއްބަޔަކު އަނެއްބަޔަކަށް عداوة ތެރިން ކަމުގައިވާ حال ގައެވެ. ފަހެ، ތިމަންރަސްކަލާނގެ حضرة ން ތިޔަބައިމީހުންނަށް ތެދުމަގެއް އަތުވެއްޖެނަމަ، ދެން ތިމަންރަސްކަލާނގެ ތެދުމަގަށް تبع ވެއްޖެމީހާ (ދަންނާށެވެ!) ފަހެ، އެމީހަކު މަގުފުރެދިގެނެއް ނުދާނެތެވެ. އަދި އަބާއްޖަވެރިއެއްވެސް ނުމެވާނޭމެއެވެ.\nއަދި ތިމަންރަސްކަލާނގެ قرآن އަށް ފުރަގަސްދީފިމީހާ (ދަންނާށެވެ!) ފަހެ، ހަމަކަށަވަރުން، އެމީހަކަށްއޮތީ، ދަތި ދިރިއުޅުމެކެވެ. އަދި قيامة ދުވަހުން އެމީހަކު ކަނުމީހެއްގެ ގޮތުގައި محشر އަށް ފޮނުއްވާހުށީމެވެ.\nއެމީހާ ދަންނަވާނެތެވެ. އަޅުގެ ވެރިރަސްކަލާކޮ! ކަނުމީހެއްގެ ގޮތުގައި މިއަޅާ محشر އަށް ފޮނުއްވީ ކީއްވެތޯއެވެ؟ ހަމަކަށަވަރުން، ލޮލަށްފެންނަ މީހަކު ކަމުގައި (ދުނިޔެމަތީގައި) މިއަޅާވީމެވެ.\nއެކަލާނގެ وحى ކުރައްވާނެތެވެ. ހަމައެފަދައިން ތިމަންރަސްކަލާނގެ آية ތައް ކަލެޔާ ހަމަޔަށްއައެވެ. ފަހެ، އެ آية ތައް ކަލޭ ހަނދާން ނައްތައިލީމުއެވެ. ހަމައެފަދައިން، މިއަދު ކަލޭގެމަތިން ހަނދާން ނައްތައިލެވޭނެތެވެ. (އެބަހީ: اللَّه ގެ رحمة ން محروم ކޮށްލެވޭނެތެވެ.)\nއަދި (އުރެދުމުގައި) ހައްދުފަހަނަޅައިގޮސް، އަދި އޭނާގެ ވެރިރަސްކަލާނގެ آية ތަކަށް إيمان ނުވިމީހާއަށް، ތިމަންރަސްކަލާނގެ ޖަޒާދެއްވަނީ އެފަދައިންނެވެ. އަދި ހަމަކަށަވަރުން، آخرة ގެ عذاب މާގަދައެވެ. އަދި ދެމިހުރުން މާބޮޑުމެއެވެ.\nފަހެ، އެއުރެންގެ ކުރިން ތިމަންރަސްކަލާނގެ ކިތައްކިތައް أمّة ހަލާކުކުރެއްވިކަން އެއުރެންނަށް بيان ވެގެން ނުވޭހެއްޔެވެ؟ އެއުރެންގެ ގޮވަތިގެދޮރުހުރި ތަންތާނގައި، އެއުރެން ހިނގައިއުޅޭ حال ގައެވެ. ހަމަކަށަވަރުން، އެކަމުގައި ބުއްދީގެ أهل ވެރިންނަށް ހެކިތަކެއްވާކަން ކަށަވަރެވެ.\nކަލޭގެފާނުގެ ވެރިރަސްކަލާނގެ حضرة ން (އެއުރެންނަށް عذاب ލަސްކުރެއްވުމުގެ) كلمة ފުޅެއް އިސްވެގޮސްފައި ނުވާނަމަ، އަދި ކަނޑައެޅިގެންވާ މުއްދަތެއް ނުވާނަމަ (އެއުރެންނަށް ދުނިޔެމަތީގައި) عذاب ދެއްވުން لازم ވެއްޖައީހެވެ.\nފަހެ، އެއުރެން ބުނާބަސްތަކަށް ކަލޭގެފާނު ކެތްކުރައްވާށެވެ! އަދި އިރުއެރުމުގެ ކުރީގައްޔާއި އަދި އިރުއޮއްސުމުގެ ކުރީގައި، ކަލޭގެފާނުގެ ވެރިރަސްކަލާނގެއަށް حمد އާއެކު تسبيح ވިދާޅުވާށެވެ! (އެބަހީ: ނަމާދު ކުރައްވާށެވެ!) އަދި ރޭގަނޑުގެ ވަގުތުތަކުން ބައެއްގައްޔާއި، ދުވާލުގެ ދެކޮޅުގައި ކަލޭގެފާނު تسبيح ވިދާޅުވާށެވެ! (އެބަހީ: ނަމާދު ކުރައްވާށެވެ!) އެއީ ކަލޭގެފާނު ރުހިވަޑައިގަތުމަށްޓަކައެވެ. (ނޯޓު: މި آية ގައި فرض ފަސްނަމާދުގެ ވަގުތުތައް بيان ވެގެންވާ ކަމުގައި مفسّر ން ލިޔުއްވާފައިވެއެވެ.)\nއަދި އެއުރެންގެ ތެރެއިން ބަޔަކަށް دنيوى حياة ގެ ޒީނަތްތެރިކަމުގެ ގޮތުން ތިމަންރަސްކަލާނގެ އެތަކެއްޗާމެދު އެއުރެން امتحان ކުރެއްވުމަށްޓަކައި، ދެއްވި ތަކެއްޗަށް އެދިވަޑައިގެން، ކަލޭގެފާނު ނުބައްލަވާށެވެ! ކަލޭގެފާނުގެ ވެރިރަސްކަލާނގެ ދެއްވަވާ ތަކެތި ހެޔޮކަން ބޮޑެވެ. އަދި ދެމިހުރުން މާބޮޑުމެއެވެ.\nއަދި ކަލޭގެފާނުގެ أهل ވެރިންނަށް ނަމާދުކުރުމަށް أمر ކުރައްވާށެވެ! އަދި އެކަމުގެ މައްޗަށް ކެތްތެރިވެވަޑައިގަންނަވާށެވެ! رزق ދެއްވުމަކަށް ކަލޭގެފާނުގެ ކިބަޔަކުން ތިމަންރަސްކަލާނގެ އެދިވޮޑިއެއް ނުގަންނަވަމެވެ. ކަލޭގެފާނަށް رزق ދެއްވަނީ، ތިމަންރަސްކަލާނގެއެވެ. ރަނގަޅު ނިމުންވަނީ، تقوى ވެރިންނަށެވެ.\nއެއުރެން ބުނޫއެވެ. އެކަލޭގެފާނުގެ ވެރިރަސްކަލާނގެ حضرة ން އެކަލޭގެފާނު ތިމަންމެންނަށް معجزة އެއް ނުގެންނަވަނީ ކީއްވެގެން ހެއްޔެވެ؟ ފަހެ، (އެއުރެން އެހެންބުނާއިރު) ކުރީގެ ފޮތްތަކުގައި بيان ވެގެންވާ ހެކިތައް އެއުރެންނާ ހަމަޔަކަށް ނާދޭހެއްޔެވެ؟\nއޭގެކުރިން (އެބަހީ: قرآن ބާވައިލެއްވުމުގެ، ނުވަތަ محمد ގެފާނު ފޮނުއްވުމުގެ ކުރިން) ހަމަކަށަވަރުން، ތިމަންރަސްކަލާނގެ عذاب ން އެއުރެން ހަލާކުކުރެއްވިނަމަ، އެއުރެން ބުނީސްކަން ކަށަވަރެވެ. އަޅަމެންގެ ވެރިރަސްކަލާކޯއެވެ! އިބަރަސްކަލާނގެ އަޅަމެންގެ ގާތަށް رسول އަކު ނުފޮނުއްވެވީ ކީއްވެގެންތޯއެވެ؟ ފަހެ، އޭރުން ތިމަންމެން ދެރަވެ ހަލާކުވުމުގެ ކުރީގައި އިބަރަސްކަލާނގެ آية ތަކަށް تبع ވީމުހެވެ.\nކަލޭގެފާނު ވިދާޅުވާށެވެ! ކޮންމެމީހަކީވެސް (އެމީހަކަށް އަތުވެދާނެ ކަންކަމާމެދު) انتظار ކުރާ މީހެކެވެ. ފަހެ، ތިޔަބައިމީހުންވެސް انتظار ކުރާށެވެ! ފަހެ، ސީދާވެގެންވާ ތެދުމަގުގެ أهل ވެރިންނަކީ އަދި هداية ލިބިގެންވާ މީހުންނަކީ، ކޮބައިކަން، ނިކަންހުރެ ތިޔަބައިމީހުންނަށް އެނގޭނެއެވެ.


ލޫޠު ^ ގެ ޤައުމުގެ މީހުންގެ ޢަމަލު ހިންގި މީހަކު މަތިން ވައްޓާލައި ޙުކުމް ތަންފީޛުކޮށްފި – ۞ Haqqu.info\nޙައްދު ޤާއިމްކުރުން ޚަބަރު ފޮޓޯއިން ޚަބަރު\n10/05/2015 10/05/2015 ޙައްޤު ނިއުސް ޓީމް\nޙުކުމް ތަންފީޛުކުރުމަށްޓަކައި އިމާރާތުގެ މައްޗަށް އެރުވިފައިވާ މުޖުރިމް\nލޫޠު ^ ގެ ޤައުމުގެ މީހުން ހިންގި ޢަމަލަކީ މީގެ ކުރިން ދުވަހަކުވެސް ކޮށްފައިނުވާ ފަދަ ބޮޑުވެގެންވާ ނުބައި ފާޙިޝް ޢަމަލެއްކަމަށް ﷲ ވަނީ ޤުރްއާނުގައި ބަޔާންކުރައްވާފައެވެ. ވިލާޔަތުލް ޖަޒީރާގައި މި ނުބައި ޢަމަލު ހިންގި މީހަކު ހައްޔަރުކޮށް ޙުކުމް ތަންފީޛުކޮށްފިއެވެ. ބޮޑަށް ލަފާކުރެވޭ ގޮތުގައި އޭނާ އެ ޢަމަަލު ހިންގާފައިވަނީ ގަދަކަމުންނެވެ.\nއިސްލާމީ ޚިލާފަތުން އަބަދުވެސް ޙުކުމް ތަންފީޛުކުރުމުގެ ކުރިން ރައްޔިތުންނަށް އެކަމުގެ ތަފްޞީލްތައް ޝަރުޢީގޮތުން އޮންނަ ގޮތް ކިޔައިދީ ޙިއްސާކުރެއެވެ. އަދި އޭގެފަހުގައި ރައްޔިތުމީހުންގެ ކުރިމައްޗަށް ކަނު ބަނދެގެން ގެނެވުނު މި ފިރިހެންމީހާ އުސް އިމާރާތެއްގެ މައްޗަށް އަރުވާ އެތަނުން ވައްޓާލައި ގަލުން ތަޅައި ޙުކުމް ތަންފީޛުކުރިއެވެ.\nލޫޠު ^ ގެ ޤައުމުގެ މީހުންގެ ޢަމަލު ހިންގާ މީހުންނަށް އިސްލާމީ ޝަރީޢަތުގައި އޮތީ މަރުގެ ޙުކުމް ކަމާއިމެދަކު ޞަޙާބީންގެ މެދުގައިވެސް އިޚްތިލާފެއް ނެތެވެ. އަދި އުއްމަތުގެ ސަލަފުއްޞާލިޙުންވެސް ވަނީ މިކަމަށް އިޖުމާޢުވެފައެވެ. އަދި އެންމެ ވަރުގަދަ ރައުޔަކީވެސް މިއީއެވެ. ނަމަވެސް މަރަން ޖެހޭ ގޮތާއި މެދު އެކި ޞަޙާބީންނާއި އަދި ސަލަފުންވެސް އެކިގޮތްތަކަށް ރައުޔުތައް ނެރުއްވިއެވެ. އެގޮތުން އަބޫ ބަކްރު، ޢަލީ އަދި ޚާލިދު ބުން ވަލީދު } ވެސް ދެކިލެއްވީ މަރަންޖެހޭނެ ކަމަށެވެ. އަދި ޒިނޭކުރުމުގެ ޙައްދަށްވުރެ ޙައްދު ބޮޑުވާންޖެހޭނެ ކަމުގައެވެ. އަދި އަބޫ ބަކުރު > ގެ ޚިލާފަތުގައި އެފަދަ މީހަކު ދިރިހުއްޓާ ރޯކޮށްލުމަށް އަބޫ ބަކުރު > އަމުރުކުރެއްވިއެވެ.\nބައެއް ޢިލްމުވެރިންގެ ރައުޔުއަކީ، މިފަދަމީހާގެ ގައިމައްޗަށް ފާރެއް ވައްޓާލައި މަރުވަންދެން ބޭއްވުމެވެ. އަދި ބައެއް ޢިލްމުވެރިން ދެކެލައްވާގޮތުގައި ޝަހަރުގެ އެންމެ އުސްތަނަށް އެރުވުމަށްފަހު އެތަނުން ވައްޓާލައި، ﷲ ލޫޠު ^ ގެ ޤައުމުގެ މީހުންނަށް ހެއްދެވިގޮތަށް ގަލުން ތަޅައި މަރާލަންވީއެވެ. އަދި ބައެއް ބޭކަލުން ދެކެލައްވާގޮތުގައި އެކަމަށް އެކަށީގެންވާކަމަށް ޤާޟީއަށް ފެނުނު އެންމެ ބޮޑު އަދަބަކުން އަދަބު ދޭންވީއެވެ.\nއެހެނީ މި ނުބައި ފާޙިޝް ޢަމަލުގެ ސަބަބުން ﷲގެ ކޯފާ އައިހިނދު އެކި ވައްތަރުގެ ޢަޒާބުތައް ފޮނުއްވިއެވެ. އޭގެތެރޭގައި ގެތައް އެފުށްމިފުށަށް ޖެއްސެވުމާއި، ބިމަށް ގަނބައިގެން ދިއުމާއި، އުނޑުން ހިލައިގެ ވާރޭ ވެއްސެވުމާއި، ލޮލުގެ ފެނުން ނެންގެވުމާއި، ހުއްޓުމެއްނެތި ޢަޒާބު ލިބެނިވި ބައެއްކަމުގައި ލެއްވެވުން ހިމެނެއެވެ. އެހެންކަމުން، އިސްލާމީ ޚިލާފަތުގެ ދަޥްލަތަށް ފާޑުކިޔާ ފަރާތްތަކުން ފާޑުކިޔުމުގައި ހަލާކުވާށެވެ! ﷲ ޙުކުމްފުޅުތަކާއިމެދު ނުރުހުންވެ މުރުތައްދުވާ ބަޔަކާއި ދެކޮޅަށް އެއިލާހު ގެންނަވާ މުއުމިނުންގެ ޞިފަތަކުގެ ތެރޭގައި ވެއެވެ.\n¢… وَلاَ يَخَافُونَ لَوْمَةَ لآئِمٍ…£\n[އަދި އެމީހުންނާއިމެދު މަލާމާތްކުރާ ފަރާތްތަކުގެ މަލާމާތަކަށް އެމީހުން ބިރުގަނެ ޖެހިލުމެއް ނުވާނެއެވެ.](المائدة:54)\nޙައްދު ޙުކުމް ޙުކުމް ތަންފީޒުކުރުން ޚިލާފަތު ފާޙިޝް ލިވާޠުކުރުން ޝަރީޢަތް\nމިއްލަތު އިބްރާހީމް 3\nވިލާޔަތު ސައިނާގެ ޢާއްމުންނަށް އަމާޒުކޮށް މުރުތައްދުން ޙަމަލާތައްދެނީ


India ge Hyderabad in Coronavirus'ah shakku kurevey2meehaku fenijje\nދުނިޔެ - އިންޑިއާ\nއިންޑިއާގެ ހައިދަރްއާބާދުން ކޮރޯނާވައިރަސްއަށް ޝައްކުކުރެވޭ2މީހަކު ފެނިއްޖެ\nހައިދަރު އާބާދުގައި މިހާތަނަށް 70 މީހަކު ކޮރޯނާވައިރަސްއަށް ޝައްކު ކުރެވިގެން ޓެސްޓު ހަދާފައިވޭ\nކ. މާލެ 11 ފެބުރުއަރީ 2020 | އަންގާރަ 12:48 5,893\nޗައިނާއިން އައި އިންޑިއާ މީހެއްގެ ޗެކްއަޕްހަދަނީ - ގޫގުލް\nއިންޑިއާގެ ހައިދަރުއާބާދުގައި ނޮވެލް ކޮރޯނާވައިރަސް އަށް ޝައްކުކުރެވިގެން ދެމީހަކު ރިޕޯޓުކޮށްފިއެވެ.\nމި2މީހުން ރިޕޯޓުކުރެވުނީ އެސިޓީގެ ސަރުކާރު ހޮސްޕިޓަލެއް ކަމަށްވާ ގާނދީ ހޮސްޕިޓަލުންނެވެ. މިހާރުމި2މީހުންގެ ލޭގެ ސާމްޕަލް ނަގާ ޓެސްޓުކުރުމުގެ މަރުޙަލާ ވަނީ ފަށާފައެވެ. މިދިޔަ ހޮނިހިރުުދުވަހުވެސް ހައިދަރު އާބާދުން9މީހަކު ކޮރޯނާވައިރަސްއަށް ޓެސްޓު ކުރިއެވެ. އެހެންނަމަވެސް އެ އެންމެން ނެގެޓިވްވެފައިވާކަމަށް ރިޕޯޓުތައް ބުނެއެވެ. ހައިދަރު އާބާދުގައި މިހާތަނަށް 70 މީހަކު ކޮރޯނާވައިރަސްއަށް ޝައްކު ކުރެވިގެން ޓެސްޓު ހަދާފައިވާއިރު އެންމެންވެސް މިބައްޔަށް ނެގެޓިވްވެފައިވާކަމަށް އޮފިޝަލުން ބުނެއެވެ.\nކޮރޯނާވައިރަސްގެ އަލާމަތްތައް ފެނުނު އިތުރު 72 މީހުން ގޭގައި 14 ދުވަސްވަންދެން ކަރަންޓީންކޮށްގެން ޞިއްޙީ އެހީތެރިންގެ ބެލުމުގެ ދަށުން މޮނިޓަރ ކުރާނެކަމަށް ޞަަރަޙައްދީ ސަރުކާރުން ވަނީ ބުނެފައެވެ.\nމީގެ އިތުރުން ނޮވެލް ކޮރޯނާވައިރަސް އާއި ގުޅިގެން އިންޑިއާގެ ކެރަލާ ސްޓޭޓުގެ ޓުއަރިޒަމް ސިނާއަތައް އޭގެ ނޭދެވޭ އަސަރު ކުރަމުންދާކަމަށް އެސްޓޭޓުގެ ޓޫރިޒަމް މިނިސްޓަރ ކަޑަކަމްޕައްލީ ސުރެންދްރަން ވިދާޅުވެއްޖެއެވެ.\nކެރަލާ ސްޓޭޓުގެ ޓޫރިޒްމް އެޑްވައިޒަރީ ކައުންސިލް ބައްދަލުވުމުގައި ވާހަކަދައްކަވަމުން، ސުރެންދްރަން ވިދާޅުވީ، އެ ސްޓޭޓުން ވައިރަސް ފެނުމާއެކު، އެ ސްޓޭޓަށް ފަތުރުވެރިން ޒިޔާރަތްކުރާ މިންވަރު ނިޞްބަތުން މަދުވެގެން ހިނގައްޖެކަމަށެވެ. މީގެ ސަބަބުން ޓޫރިޒަމް ސިނާޢަތައް ގެއްލުން ވަމުންދާކަމަށެވެ.\nބައްދަލުވުމަށްފަހު ނޫސްވެރިންނާއި މުޚާޠަބު ކުރައްވާ ސުރެންދްރަން ވިދާޅުވީ، ފަތުރުވެރިކަމަށް ކުރަމުންދާ އަސަރު ކުޑަކުރުމުގެ ގޮތުން މަރކެޓިންގް ސްޓެރެޓެޖީއެއް އެކުލަވާލާނެކަމަަށެވެ. އަދި އުންމީދަކީ މިކަމުން އަރައިގަތުންކަމަށެވެ.\nފާއިތުވި 24 ގަޑިއިރު އެންމެ ގިނަ މީހުން މަރުވީ ސްޕެއިނުން


10 aharu fahun Messi, Ronaldo nethi El Clasico\n10 އަހަރު ފަހުން މެސީ، ރޮނާލްޑޯ ނެތި އެލްކްލަސިކޯ\nއެންމެ ފަހުން މެސީ އާއި ރޮނާލްޑޯ ނެތި، އެލްކްލަސިކޯ އެއް ކުޅެފައިވަނީ 2007 ވަނަ އަހަރު އެވެ. -- ފޮޓޯ: ގެޓީ އިމެޖަސް\nއެލްކްލަސިކޯ އަކީ ދުނިޔޭގެ ފުޓުބޯޅައިގެ އެންމެ ވާދަވެރި ކުރިމަތިލުންކަމުގައި ސިފަ ކުރުމަކީ ދެބަސްވެވޭނެ ކަމެއް ނޫނެވެ. ފާއިތުވި 10 އަހަރުގެ ތެރޭގައި، ސްޕެއިންގެ އެންމެ ބިޔަ، އަދި ތާރީހީ ދެ ކުލަބުގެ ދެކޮޅުގައި، ދުނިޔޭގައި މިހާތަނަށް އުފެދުނު އެންމެ މޮޅު ދެ ކުޅުންތެރިންގެ ގޮތުގައި ގިނަ ބަޔަކު ގަބޫލުކުރާ ލިއޮނަލް މެސީ އާއި ކްރިސްޓިއާނޯ ރޮނާލްޑޯގެ ވިދާލި ވިދާލުން މި ވަނީ ނިމުމަކަށް އައިސްފައި އެވެ.\nނުވަ އަހަރުގެ ތެރޭގައި 450 ލަނޑު ޖަހައިދީ، ހަތަރު ޗެމްޕިއަންސް ލީގާއެކު 15 ތަށި ކާމިޔާބު ކުރުމުގައި އިސްދައުރެއް އަދާކޮށް ދިނުމަށްފަހު ރޮނާލްޑޯ މިހާރު ވަނީ ޔުވެންޓަސަށް ބަދަލުވެފައި އެވެ.\nއާދީއްތަ ދުވަހު، ރޮނާލްޑޯ ނެތުމުގެ ހިޔަނި އެލްކްލަސިކޯއަށް އެޅިފައިވަނިކޮށް، އެ މެޗަށް ވަނީ އިތުރު ހީނަރުކަމެއް އައިސްފައި އެވެ. ބާސެލޯނާގެ މެސީ އަށް ވެސް ވަނީ އަނިޔާގެ ސަބަބުން އެ މެޗު ކުޅުމުގެ ފުރުސަތު ގެއްލިފައި އެވެ.\nއެންމެ ފަހުން މެސީ އާއި ރޮނާލްޑޯ ނެތި، އެލްކްލަސިކޯ އެއް ކުޅެފައިވަނީ 2007 ވަނަ އަހަރު އެވެ. ހޫލިއޯ ބަޕްޓިސްޓާގެ ލަނޑުން އެ މެޗު ކާމިޔާބުކުރީ މެޑްރިޑް އެވެ. އެ މެޗުގައި ފާހަގަކޮށްލެވޭ އިތުރު ނަންތަކުގެ ތެރޭގައި، ޑެކޯ، ޒެމްބްރޮޓާ، ހައިންޒޭ އަދި ވޭން ނިސްޓަލްރޯއީ ހިމެނެ އެވެ.\nއޭގެ ފަހުން، އެލްކްލަސިކޯ ވެގެން ގޮސްފައިވަނީ މެސީ އާއި ރޮނާލްޑޯގެ ރަސްކަމުގެ ތަހުތަށެވެ. އެލްކްލަސިކޯގެ އެންމެ ފާހަގަކުރެވޭ ކުޅުންތެރިއަކީ ވެސް މެސީ އެވެ. ސީދާ މެޑްރިޑާއި ދެކޮޅަށް 26 ލަނޑު ޖަހައިދީފައިވާއިރު، 14 އެސިސްޓު ވެސް މެސީ ވަނީ ތަނަވަސްކޮށްދީފައި އެވެ. ޖެހިޖެހިގެން އެލްކްލަސިކޯގައި ލަނޑުޖެހި ރެކޯޑް އޮތީ ރޮނާލްޑޯ އަތުގައި އެވެ.\nމެސީ ކްރިސްޓިއާނާ ރޮނާލްޑޯ ބާސެލޯނާ + ރެއާލް މެޑްރިޑް


Maldivian in Cochin ah seedhaa dhathuru thah fashaifi\nމޯލްޑިވިއަނުން ކޮޗިނަށް ސީދާ ދަތުރުތައް ފަށައިފި\nހަނިމާދޫ-ކޮޗިންއަށް އަދި ކޮޗިން-ހަނިމާދޫ ދެކޮޅު ޓިކެޓްގެ އަގަކީ 2274ރ\nމާލެ-ކޮޗިންއަށް އަދި ކޮޗިން-މާލެއަށް ދެކޮޅު ޓިކެޓްގެ އަގަކީ 2038ރ\nކ. މާލެ | 28 އޮކްޓޯބަރ 2019 | ހޯމަ 22:10 | 2,124\nމޯލްޑިވިއަނުން ކޮޗިނަށް ފްލައިޓް ނައްޓާލަނީ - ސިމާހާ ނަސީމް\nމޯލްޑިވިއަނުން އިންޑިއާގެ ކޮޗިނަށް ސީދާ ދަތުރުތައް ފަށައިފިއެވެ.\nމި ދަތުރުތައް ފެށުމަށްޓަކައި ހަނިމާދޫ އިންޓަރނޭޝަނަލް އެއަރޕޯޓްގައި ވަނީ ހޯމަ ދުވަހުގެ ހަވީރު ހާއްސަ ރަސްމިއްޔާތެއް ބާއްވާފައެވެ. ރަސްމިއްޔާތުގައި ވާހަކަ ދައްކަވަމުން އައިލޭންޑް އޭވިއޭޝަން ސާރވިސަސް ލިމިޓެޑް(އައިއޭއެސް) މެނޭޖިން ޑިރެކްޓަރު މުހައްމަދު ރިޒްވީ ވިދާޅުވީ ކޮޗިންނަށް ސީދާ ފްލައިޓްތައް ފެއްޓުމުން މިއީ ފަތުރުވެރިކަމަށް ހުޅުވިގެންދާ ސީދާ ދޮރެއް ކަމަށެވެ. އަދި ކޮޗިންނަށް ފްލައިޓްތައް ފެށުމުން ވީހާ ވެސް ގިނަ ރައްޔިތުންނަށް ލުއި ފަސޭހަވެގެންދާނެ ކަމަށް ވެސް އޭނާ ވިދާޅުވިއެވެ.\nމޯލްޑިވިއަން އަކީ ރާއްޖޭގެ ފަތުރުވެރިކަމަށް ކޮންޓްރިބިއުޓް ކުރަމުން އަންނަ އެންމެ ބޮޑު އެއް ކުންފުނި. އެގޮތުން އަޅުގަނޑު ޝައްކެއް ވެސް ނުކުރަން މިއީ ޓުއަރިޒަމަށް ހުޅުވިގެންދާނެ ދޮރެއް ކަމަށް\n~ މުހައްމަދު ރިޒްވީ ވިދާޅުވިއެވެ.\nމީގެ އިތުރުން މޯލްޑިވިއަނުން ވަނީ ހަނިމާދޫ އެއަރޕޯޓްގެ އެރައިވަލް ހޯލްގައި ހަވީރު 04:00 އަކުން އިރުއޮއްސި 06:00 އަކަށް ވަރަށް ޚާއްޞަ ޙަރަކާތެއް ކުރިއަށްގެންގޮސްފައެވެ. މި ހަރަކާތުގެ ތެރެއިން އެ ސަރަހައްދުގައި ބެހެއްޓިފައިވާ ކަބަޑުގެ ތަޅުދަނޑި ހޯދައިގެން4މީހަަކަށް ވަނީ ކޮޗިން ޓިކެޓް ލިބިފައެވެ.\nމޯލްޑިވިއަނުން ކޮޗިންއާއި ހަނިމާދުއާ ދެމެދު ކުރުމަށް ހަމަޖެހިފައިވާ ތާވަލު ފްލައިޓުގެ އަގުތައް މި މަހުގެ 16 ވަނަ ދުވަހު ވަނީ ކަނޑައަޅައި ޢާންމުކޮށްފައެވެ. އެގޮތުން ހަނިމާދޫއިން ކޮޗިނަށް އަދި ކޮޗިން އިން ހަނިމާދުއަށް ދެކޮޅު ޓިކެޓްގެ އަގަކީ 10556 އިންޑިއާ ރުޕީސްއެވެ. މިއީ، ގާތްގަނޑަކަށް 2274 ދިވެހި ރުފިޔާއެވެ. މާލެއިން ކޮޗިނަށް އަދި ކޮޗިންއިން މާލެއަށް ދެކޮޅު ޓިކެޓްގެ އަގު އުޅެނީ 9397 އިންޑިއާ ރުޕީސްގައެވެ. އެއީ، ގާތްގަނޑަކަށް 2038 ދިވެހި ރުފިޔާއެވެ.\nއެ އެއަރލައިނުން ކޮންމެ ހަފުތާއަކު5ދުވަހު ކޮޗިނަށް ތާވަލު ދަތުރުތައް ކުރާނެ ކަމަށް މޯލްޑިވިއަނުން ބުނެއެވެ. މޯލްޑިވިއަނުން ކޮޗިނަށް ސީދާ ދަތުރުތައް ފެށުމުގެ މައިގަނޑު ބޭނުމަކީ ބޭސްފަރުވާއަށް ކޮޗިނަށް ދާ ދިވެހިންނަށާއި، އިންޑިއާގެ ފަތުރުވެރިންނަށް ރާއްޖެއައުމަށް ލުއި ފަސޭހަ ފުރުޞަތުތަކެއް ފަހިކޮށްދިނުމުގެގޮތުންކަމަށް މޯލްޑިވިއަނުން ބުނެއެވެ.\nއައިއޭއެސްގެ ޢަމާޒަކީ އިތުރު މަންޒިލްތަކަށް މޯލްޑިވިއަންގެ ސީދާ ފްލައިޓްތައް ފެށުން ކަމަށް އެކުންފުނިން ބުނެއެވެ.\nމޯލްޑިވިއަނުން ދަނީ އިންޑިއާގެ ތްރިވަނަންތަޕޫރަމާއި، ޗެންނާއި އަދި ބަންގްލަދޭޝް ފަދަ ޤައުމުތަކަށް ދަތުރު ކުރަމުންނެވެ. މީގެ އިތުރުން ރާއްޖޭގެ ހުރިހާ ވައިގެ ބަނދަރުތަކަށް ވެސް އެ އެއަރލައިނުން ދަތުރުތައް ކުރެއެވެ.


ބޮޑުތަކުރުފާނު ވާހަކައަކީ ހަގީގަތެއް ތަ؟ – Mikal News\nބޮޑުތަކުރުފަނު ވާހަކައިގެ އެންމެ ދުވަސްވީ އެއްފޮތުގެ ބޭރުގަނޑު - މިފޮތް ލިޔެފައިވާ ތާރީޚެއް އެނގޭކަށް ނެތް- އަދި ތަމްސީލު\nބޮޑު ތަކުރުފާނު ވާހަކައަކީ އުތީމު މުހައްމަދު ތަކުރުފާނާއި އޭނާގެ ބައިވެރިން ޕޯޗުގީޒުން ބާރުގެ ދަށުން ދިވެހިރާއްޖެ މިނިވަން ކުރި ހާދިސާތައް ރަމްޒުކޮށް ދިނުމުގެ ގޮތުން ދިވެހި ބަހުން ކިޔަމުން އައި އަދި ފަހުން ލިޔެފައިވާ ވާހަކަ އެކެވެ. ވާހަކަ ކިޔާ މީހުންގެ ދޫދޫމަތިން މިވާހަކަ ތަފާތު އެކިގޮތް ގޮތަށް އެކި މީހުން ކިޔައިދެމުން އައިސްފައި ވެއެވެ.\nދޫދޫމަތިން ކިޔައިދެމުން ދިޔަ ވާހަކަތަކުގެ ތެރެއިން އެންމެ ކުރިން ލިޔެވި ޗާޕުކުރެވިފައިވާ ފޮތެއްގެ ގޮތުގައި ފެންނަން އޮތީ ބުރާރު މުހައްމަދު ފުޅު ކިޔާގޮތަށް ގެނެސްފައިވާ ވާހަކަ ފޮތެކެވެ. އެފޮތް ލިޔުނު އަދި ޗާޕުކުރި ތާރީޚް އެނގޭ ގޮތެއް ނުވިއެވެ. ދެން ފެންނަން އޮތީ ހިޖުރައިން 1359 ގައި ހުސޭން ސަލާޙުއްދީނު ލިޔުއްވާފައިވާ “ސިރީސަވާދީއްތަ މަހާރަދުން” ނުވަތަ ބޮޑުތަކުރުފާނު ވާހަކަ ފޮތެވެ.\nބޮޑުތަކުރުފަނު ވާހަކައިގެ އެންމެ ދުވަސްވީ އެއްފޮތުގެ ބޭރުގަނޑު – މިފޮތް ލިޔެފައިވާ ތާރީޚެއް އެނގޭކަށް ނެތް\nމިނޫން ގޮތްގޮތަށް ވެސް ތަފާތު މީހުންގެ ދޫދުމަތިން މިވާހަކަ ކިޔަމުން ގޮސްފައި ވެއެވެ. އެގޮތުން ބައެއް ވާހަކަތަކުގެ އޯޑިއޯ ވެސް މިހާރު ‘ޔޫޓިއުބު’ އިންނާއި ‘ލަވަފޮށި’ އަދި މީނޫންވެސް އެކި މީޑީއާތަކުން ލިބެން އެބަހުއްޓެވެ.\nމިވާހަކައަކީ ވެސް މިފަދަ އެހެން ވާހަކަ ތަކެކޭ އެއްގޮތަށް ފޯކްލޯރުގެ ގޮތުގައި ބެލެވޭ ވާހަކައެކެވެ. ތާރީޚީ ހާދިސާތަކަށް އެކި ބައިތައް އިތުރުކޮށް، އެބަޔަކަށް އަޑުއިވި އެނގިފައިވާ ގޮތަކަށް ‘ފޮނިތޮށި ކާފޫރުތޮޅި’ ލައި ރަހަ ޖައްސަމުން ގެންގޮސްފައިވާ ވާހަކަ ވާހަކައެއް ކަން އެންގެނީ އެކި ވާޝަންތަކުގައި ހުންނަ ބޮޑެތި ތަފާތުތަކާއި ބުއްދީގެ ހަމަތަކާއި ބައެއް ފަހަރު ތައާރަޒުވާ ވަރަށް ކަންކަން ހިމެނިފައި ހުންނާތީއެވެ.\nއެގޮތުން ބޮޑުތަކުރުފާނުގެ ވާހަކައިގެ ކުރީކޮޅުން ފާހަގަ ކުރެވޭ ދެ ތިންކަމަކަށް ބަލާލާނަމެވެ. ބޮޑުތަކުރުފާނު ވާހަކައިގެ އޯޑިއޯ ޔޫޓިއުބު ވާޝަނެއްގެ ފުރަތަމަ ބައިގައި ބުނާގޮތުން ހިލާލީދަރިކޮޅު އުސްމާނު ރަސްގެފާނުގެ ދުވަސްވަރުގައި ނ .ލަންދޫގައި ފަގީރުކޮއިގެ ހަސަނު ހުރި ދުވަސްވަރު މީހަކު ނެތް ރަނާއި ރިހި އަދި ޖަވާހިރުން ފުރާލާފައި ނަވެއްގެ އެރަށަށް ލައްގާމުން އަންނަނިކޮށް އޭނާއަށް ލިބިގެން ވާހަކަ ފާހަގަކުރަމެވެ.\nދެވަނަ ކަމެއްގެ ގޮތުގައި ހިލާލީ ދަރިކޮޅުގެ 10 މީހުން 10 ދުވަހު، ( ކޮންމެ ރެއަކު އެކަކު މަރާފައި އަނެކަކު) ރާއްޖޭގެ ރަސްކަން ކުރަމުން ދިޔަ ވާހަކައެވެ. އަދި3ވަނަ ކަމެއްގެ ގޮތުގައި ހާޖީ ހަސަން ރަސްގެފާނުގެ ވެރިކަން ބީވެގެން ދިޔާ ހާދިސާގެ ވަރަށް ގިނަ ކަންތައްތައް ފާހަގަަކުރެވެއެވެ. އެގޮތުން އަމިއްލަ ފައިގައި ދޮންދަނގަޑު ޖެއްސުމާއި ފެންގަނޑެއްގައި ބެހެއްޓުމުން ވެސް ފިނިކަން އިހުސާސު ނުވުން ހިމެނެއެވެ. މިބަޔާން ކުރެވުނީ އަދި ބޮޑުތަކުރުފާނުގެ ވަހަކައިގައި އަސްލާއި ހަމަޔަށް ނުދަނީސް ދިމާވާ ކަންތައްތަކުން ކުޑަމިންވަރެކެވެ.\nބޮޑުތަކުރުފަނު ގެ ހަނދާނީ މަރުކަޒު ހއ. އުތީމު ގައި.\nނަމަވެސް މިވާހަކަތައް ބިނާވެފައި ވަނީ އަސްލެއްގެ މައްޗަށް ކަން ތާރީޚި ލިޔުންތައް ދިރާސާކުރުމުން ޝައްކެއް ނެތް މިންވަރަށް ސާބިތުވެއެވެ.\nމިވާހަކާގައި ބޮޑެތި ތަފާތުތަކެއް ހުންނަން ދިމާވާ އެއް ސަބަބު ކަމަށް ބެލެވެނީ މިވާހަކަ ދޫދޫމަތިން ކިޔައިދިނުން ފެށިފައި ވާނެކަމަށް ވެސް ބެލެވެނީ އަސްލު ހާދިސާގެ އެތައް ޖީލެއްގެ ފަހުން ކަމަށް ބެލެވޭތީއެވެ. އަދި ވާހަކަ ލިޔެފައި މިވަނީ އަދި އެތައް ގަރުނެއް ފަހުން ކަމަށް ވާތީއެވެ.\nކޮންމެއަކަސް ތާރީޚީ ލިޔުންތަކުން އެނގޭ ގޮތުގައި މުހައްމަދު ތަކުރުފާނު (ބޮޑު ތަކުރުފާނު) ރާއްޖެ ޕޯޗްގީޒުންގެ ބާރުގެ ދަށުން ސަލާމަތް ކުރެއްވި ދުވާހާއި މެދު ތަފާތުތަކެއް އެބަހުއްޓެވެ. ބައެއް ލިޔުންތަކުގައި ބޮޑުތަކުރުފާނު ވާހަކަ ކިޔައިދިން ބުރާރަކޮއި (ބުރާރަ މުހައްމަދުފުޅު) އާއި ހަވާލާދީ އެ ތަކުރުފާނު އަނދިރި އަނދިރިން (އެންޑްރިއަސް އެންޑްރިއަސް) ގަތުލުކުރެއްވި ކަމަށް ބުނަނީ ހިޖުރައިން 981 ވަނަ އަހަރު4ރަޖަބު (1573މ. އޮކްޓޯބަރު 30) ގައެވެ. ނަމަވެސް، ގިނަ ބަޔަކު ބުރަވަނީ އެއަހަރު ރަބީއުލްއަވަލް މަހު 1 ވަނަ ދުވަހު ކަމަށެވެ. އެއީ މީލާދީ ތާރީޚުން 1573 ވަނަ އަހަރު ޖުލައި މަހު2ވަނަ ދުވަހެވެ. މިއަދާއި ހަމަޔަށް މިވަނީ (މީލާދީ ގޮތުން 447 އަހަރު، 447=1573-2020)، ހިޖުރި ގޮތުން 461 އަހަރު (461=981-1442) ގާތްގަޑަކަށް5ގަރުނު ވެފައެވެ.\nދިވެހިރާއްޖޭގައި ގައުމީ ދުވަސް ފާހަގަ ކުރން ފަށާފައި ވަނީ ވެސް މި ހާދިސާގެ ގާތްގަޑަކަށް4ގަރުނު ފަހުން، 1365ހ. (384=1365-981) ގައެވެ. އެއީ މީލާދީ ގޮތުން 1946 ވަނަ އަހަރު އަހަރުގެ ފެބްރުއަރީ4ދުވަހެވެ. އާދެ! (373=1573-1946) 373 އަހަރު ފަހެވެ.\nބޮޑުތަކުރުފާނުގެ ޓީމުން ރާއްޖެ ޕޯޗުގީޒުންގެ ބާރުން މިނިވަން ކުރުމަށް ހަނގުރާމަ ކުރެއްވުމުގައި ބޭނުންކުރި ‘ކަޅުއޮށްފުންމި’ ރަމްޒު ކުރުމަށް ސަރުކާރުން 2018 ގައި ބަން ދޮންޏެއް.\nމި އަހަރު ދިވެހިރާއްޖޭގައި މި ފާހަގަ ކުރަނީ 77 ވަނަ (77=1365-1442) ޤައުމީ ދުވަހެވެ. އެއި މިދުވަސް ފާހަގަ ކުރަނީ ހިޖުރީ ކަލަންޑަރަށް ބަލައިގެން ކަމަށްވާތީއެވެ. މިއަހަރުގެ ޤައުމީ ދުވަސް މީލާދީ ގޮތުން ދިމާ މިވަނީ 18 އޮކްޓޯބަރު ވާ އާދިއްތަ ދުވަހަށެވެ.\nޕޯޗުގީޒުން ދިވެހިރާއްޖެ އެމީހުންގެ ބާރުގެ ދަށަށް ގެނައުމަށް އަބޫބަކުރު ދޮންބުޅާފާށަނާ ރަސްގެފާނު އަވަހާރަ ކޮށްލާފައިވެއެވެ. ނަމަވެސް އެފަހަރު ދިވެހިރާއްޖެ އެމީހުގެ ބާރުގެ ދަށަކަށް ނުގެންދެވުނެވެ. ޕޯޗުގީޒުންގެ ޞާރުގެ ދަށަށް ރާއްޖެ ދިޔައީ އަލީ ރަސްގެފާނުގެ ކުރު ރަސްކަމުގައި އެރަސްގެފާނު ހަނގުރާމާގައި ޝަހީދުވެގެންނެވެ. ޕޯޗުގީޒުންގެ ބާރުގެ ދަށުގައި ދިވެހިރާއްޖެ 15 އަހަރާއި6މަސް ދުވަސް ވަންދެން އޮތެވެ. އެމީހުން ރަސްކަން ކުރަމުން ދިޔައީ9ވަނަ ހަސަން ރަސްގެފާނުގެ ނަމުގައެވެ. ޕޯޗުގީޒުން ބާރުގެ ދަށުން ދިވެހިރާއްޖެ ސަލާމަތްކުރަން ބޮޑުތަކުރުފާނުގެ ޓީމުން ކުރި ގެރިއްލާ ހަނގުރާމަ5އަހަރަށް ދެމިގެންދިޔަ އެވެ. އެއަށް ފަހު، ބޮޑުތަކުރުފާނު (އައްސުލްތާނުލް ޣާޒީ މުހައްމަދު ތަކުރުފާނު) ރާއްޖޭގެ ރަސްކަން 12 އަހަރު ވަންދެން (ބޮޑުތަކުރުފާނު އަވަހާރަ ވަންދެން) ކުރެއްވިއެވެ. އެއިގެ ފަހުގައި އުތީމު ދަރިކޮޅުގެ ރަސްކަން ރާއްޖޭގައި ފެށިގެން ދިޔައެވެ.\nބޮޑުތަކުރުފާނަށް ފަހު އުތީމު ދަރިކޮޅުން 13 ރަސްކަލަކު ރާއްޖޭގެ ރަސްކަން ކުރައްވާފައި ވެއެވެ. އެއީ މީލާދީ ގޮތުން 96 އަހަރު (96=1573-1669މ.) ދުވަހެވެ.\nގައުމީ ދުވަސް ފާހަގަ ކުރުމުގެ ބޭނުމަކީ ގައުމިއްޔަތު ދިރުވާ އާލާ ކުރުމެވެ.\nރާއްޖޭގެ ވެރިކަމާއި ރާއްޖޭގެ އެތެރެއިން ތޮޅެން ހަދައިގެން ރާއްޖޭގެ މިނިވަން ކަމަށް އެތައް ފަހަރަކު ބުރޫ އަރާ، ދެ ތިން ފަހަރަކު މިނިވަންކަން ގެއްލިފައި ވެއެވެ.\nރާއްޖޭގެ ތާރީޚު އެދުވަސްވަރު ލިޔެފައި ވަނީ ކަމުގެ ހިނގާދިޔަ ގޮތް ހަގިގަތަށް ހާމަކުރުމަށް ވުރެ ބޮޑަށް އެކަމެއްގައި ކާމިޔާބު ހޯދާ ފަރާތަކަށް ތައުރީފުކުރާ ގޮތަށާއި އެކަމެއްގައި ނާކާމިޔާބު ވާ ބަޔަކީ ޣައްދާރުން ކަމުގައި ދެއްކުމުގެ މޭރުމަކުން ކަން ހާމަވެއެވެ.\nގައުމީ ދުވަސް ފާހަގަ ކުރަން ބޭއްވި ދިދަނެގުމުގެ ރަސްމިއްޔާތު – ފުވައްމުލައް ސިޓީ ފާހަގަކުރުން 2020\nގައުމީ ދުވަސް ފާހަގަ ކުރުން – ފުވައްމުލައް ސިޓީ ފާހަގަކުރުން 2019\nގުޅުންހުރި މައުލޫތައް:ބޮޑުތަކުރުފާނު, ގައުމީ ދުވަސް


ދިރާގު ޕޭ އިން ފައިސާދައްކައިގެން ދިރާގު ރޯޑު ރޭހުގައި ބައިވެރިވޭ. ޑިސްކައުންޓު ލިބޭނެ!!\nމުވާސަލާތީ ކުންފުނި ދުރާގުން ކޮންމެ އަހަރަކުވެސް ބާއްވަމުން އަންނަ ދިރާގު ރޯޑް ރޭހުގެ މިއަހަރުގެ އިވެންޓުގައި 'ދިރާގު ޕޭ' އިން ފައިސާ ދައްކައިގެން ޑިސްކައުންޓު ލިބޭނެކަމަށް ދިރާގުން ބުނެފިއެވެ.\nހުޅުމާލޭގައި އަންނަ ސެޕްޓެމްބަރ މަހުގެ 20 ވާ ހުކުރު ދުވަހު ބާއްވާ މި ދުވުމުގައި ބައިވެރިވުމަށް www.dmrr.mv\nއިން ހުޅުވާލާފައިވާ އިރު، ދިރާގު ޕޭ މެދުވެރިކޮށް ފައިސާދައްކާ ފުރަތަމަ 1000 ފަރާތަށް 50 ޕަސެންޓު ޑިސްކައުންޓު ލިބޭނެކަމަށް ދިރާގުން ބުނެއެވެ. އަދި އެ ބައިވެރިންނަށްދޭ 50 ޕަސެންޓު ޑިސްކައުންޓާ އެކު އެ ދުވުންތެރިޔާގެ ފަރާތުން އަނެއް 50 ޕަސެންޓު ޑޮނޭޓްކުރާނީ ދިރާގުންކަމަށްވެސް ބުންޏެވެ.\nރަޖިސްޓްރޭޝަން ފީ ދައްކަން އޮންނަ ދެ ގޮތަކީ "ދިރާގު ޕޭ" އާއި ބެންކް އޮފް މޯލްޑިވްސް ގޭޓްވޭ އެވެ.\nރޭހުގެ ރަޖިސްޓްރޭޝަން ފީގެ ގޮތުގައި ނަގާ 100ރ. އަކީ ކުޑަކުދިންގެ ހައްގުގައި މަސައްކަތްކުރާ ޖަމިއްޔާތަކަށް ދިރާގުން ދޭ އެހީއެކެވެ. އަދި ރަޖިސްޓްރޭޝަނަށް 100ރ. ދައްކަން އޮތަސް އެއަށްވުރެ ގިނައިން ކޮންމެ ޢަދަދަކަށްވެސް އެބައިވެރިއަކަށް ދެއްކިދާނެއެވެ.\n2007 ވަނަ އަހަރު ތަޢާރަފްކުރި ރޯޑް ރޭސް ޖެހިޖެހިގެން ބާއްވަމުން އަންނަތާ މިއީ 13 ވަނަ އަހަރެވެ. މިއަހަރުގެ ރޭހުގައި އެހެން އަހަރުތަކާއި ޚިލާފު ކަންތައްތަކެއް ވަނީ ހިމަނާފައެެވ.\nއެގޮތުން މިއަހަރުގެ ރޭހުގެ ބައިވެރިންނަށް އެބައިވެރިއަކު ބޭނުންވާ ބިބް ނަމްބަރެއް އިޚްތިޔާރު ކުރުމުގެ ފުރުޞަތު 500 ރުފިޔާގެ ރެޖިސްޓްރޭޝަނަކާއެކު ބޭނުން ބިބް ނަމްބަރެއް އިޚްތިޔާރު ކުރެވިދާނެއެވެ.\nމީގެ އިތުރުން މިއަހަރުގެ ރޭހުގައި 10 ކިލޯމީޓަރުގެ ދުވުން އޮންނާނީ ހެނދުނު 06:00 ގައެވެ. އަދި5ކިލޯމީޓަރުގެ ދުވުން އޮންނާނީ ހަވީރު 16:30 ގައެވެ.\nމިއީ ރާއްޖޭގައި ބާއްވާ އެންމެ ބޮޑު، އެންމެ ގިނަ ދުވަސްވީ އަދި ބައިނަލްއަޤުވާމީ ގޮތުން އެކްރެޑިޓްކޮށްފައިވާ ހަމައެކަނި ދިގު ދުވުމުގެ އިވެންޓެވެ. އަދި 2015 ވަނަ އަހަރާ ހަމަޔަށް މާލޭގައި ބާއްވަމުން އައި މި އިވެންޓު 2016 ވަނަ އަހަރުން ފެށިގެން ބާއްވަމުން އަންނަނީ ހުޅުމާލޭގައެވެ.\nމި ރޭހުގައި ބައިވެރިވުމުގެ ފުރުޞަތު މިހާރު ހުޅުވާލާފައިވާ އިރު، މިހާރުވެސް ވަރަށްބޮޑު ތަރުހީބެއް ލިބެމުން އަންނަކަމަށް އެކުންފުނިން ބުނެއެވެ.


Covid-19: America In Maruvaa Meehunge Adhadhu Madhuvaan Fashaifi - Vaguthu\nކޮވިޑް-19: އެމެރިކާ އިން މަރުވާ މީހުންގެ އަދަދު ވަރަށް ބޮޑަށް މަދުވެއްޖެ\nކޮވިޑް-19 ޖެހިގެން އިއްޔެ އެމެރިކާ އިން މަރުވެފައިވާ މީހުންގެ އަދަދު ރެކޯޑް މިންވަރަކަށް މަދުވެފައިވާ ކަމަށް ތަފާސް ހިސާބުތަކުން ދައްކައިފިއެވެ.\nތަފާސް ހިސާބުތައް ދައްކާ ގޮތުގައި ކޮވިޑް-19 ޖެހިގެން އިއްޔެ އެމެރިކާ އިން މަރުވެފައި ވަނީ 373 މީހެކެވެ. އެހެންކަމުން އިއްޔެ އަކީ މާޗް މަހުގެ 25 ވަނަ ދުވަހަށް ފަހު ކޮވިޑް-19 ޖެހިގެން އެމެރިކާ އިން އެންމެ މަދުން މީހުން މަރުވި ދުވަހެވެ.\nއިއްޔެ އެމެރިކާ އިން ކޮވިޑް-19 އަށް ފައްސިވެފައިވާ މީހުންގެ އަދަދު ވެސް މަދެވެ. އިއްޔެ އެމެރިކާ އިން ކޮވިޑް-19 އަށް ފައްސިވެފައި ވަނީ 18905 މީހުންނެވެ. އިއްޔެ އަކީ މެއި މަހުގެ 11 ވަނަ ދުވަހަށް ފަހު އެމެރިކާގައި އެންމެ މަދުން މީހުން ކޮވިޑް-19 އަށް ފައްސިވި ދުވަހެވެ.\nޖޯޖް ފްލޮއިޑްގެ މަރާއި ގުޅިގެން ހުއްޓުމެއް ނެތި އެމެރިކާގައި މުޒާހަރާ ކުރަމުން އަންނަތާ މިހާރު 13 ދުވަސް ވެފައި ވާއިރު މުޒާހަރާތަކުގެ ސަބަބުން ކޮވިޑް-19 ފެތުރިގެން ދިއުމުގެ ބިރު ވަނީ ވަރަށް ބޮޑުވެފައެވެ. ތަޖުރިބާކާރުން ބުނާ ގޮތުގައި މުޒާހަރާތަކުގެ ސަބަބުން ބަލި ފެތުރުން އިތުރުވެގެން ގޮސްފައިވާނަމަ ކުރިއަށް އޮތް ހަފްތާއެއްހާ ދުވަހުގެ ތެރޭގައި އެމެރިކާ އިން ކޮވިޑް-19 އަށް ފައްސިވާ މީހުންގެ އަދަދު ވަރަށް ބޮޑަށް އިތުރު ވެގެން ދިއުމުގެ ފުރުސަތު އެބައޮތެވެ.\nމުޒާހަރާތަކުގެ ތެރެއިން އެތައް ސަތޭކަ ބަޔަކު ހައްޔަރު ވެސް ކޮށްފައި ވާއިރު، ހައްޔަރު ކުރި މީހުންގެ ތެރޭގައި ވެސް ބަލި ފެތުރިގެން ދިއުމުގެ ބިރު އެބައޮތް ކަމަށް ތަޖުރިބާކާރުން ވިދާޅުވެއެވެ.


Asra Ge Sity Fonuvee Easa Ge Vakeelun Kamah Bunevunee Mauloomath Ge Kushakun - PG - Vaguthu\nގެވެށި އަނިޔާގެ މައްސަލާގައި ރައްޔިތުންގެ މަޖިލީހުގެ ކެނދިކުޅުދޫ ދާއިރާގެ މެންބަރު އަޙުމަދު ޢީސާގެ އަނބިކަނބަލުން އަސްރާ ނަސީމްގެ ނަމުގައި ޕްރޮސެކިއުޓާ ޖެނެރަލްގެ އޮފީހަށް ސިޓީއެއް ފޮނުވާފައި ވަނީ ޢީސަގެ ވަކީލުންގެ ފަރާތުން ކަމަށް ބުނެވުނީ މައުލޫމާތުގެ ކުށަކުން ކަމަށް ޕީޖީ އޮފީހުން ވިދާޅުވެއްޖެއެވެ.\nއަސްރާ، އީސަގެ މައްސަލަ ފުލުހުންނަށް ހުށަހެޅީ ޖަޒުބާތުގައި ޖެހިގެން ކަމަށާއި މިހާރު ބޭނުން ވަނީ ދައުވާ ކުރިއަށް ނުގެންދަން ކަމަށް ވިދާޅުވެ ޕީޖީއަށް ސިޓީއެއް ފޮނުވާފައިވެއެވެ.\nއެފަދަ ސިޓީއެއް ޕީޖީ އޮފީހަށް ލިބިފައިވާ ކަމަށާއި، އެއީ އީސަގެ ވަކީލުންގެ ފަރާތުން ލިބުނު ސިޓީއެއް ކަމަށް އެ އޮފީހުން މިއަދު ވިދާޅުވިއެވެ. ފަހުން ޕީޖީ އޮފީހުން ވިދާޅުވީ އެއީ މައުލޫމާތުގެ ކުށެއް ކަމަށެވެ. ނަމަވެސް އެއީ ކޮން ފަރާތަކުން ފޮނުވި ސިޓީއެއްކަން ޔަގީން ވާނީ އާދިއްތަ ދުވަހު ކަމަށް ޕީޖީ އޮފީހުން ވިދާޅުވިއެވެ.\nއަސްރާގެ ސިޓީގައި އެދިވަޑައިގެންފައި ވަނީ މައްސަލަ ކޯޓުގައި ކުރިއަށް ނުގެންގޮސް ނިންމާލުމަށެވެ. ސަބަބަކީ އެ މައްސަލައިގައި އީސަގެ މައްޗަށް ޝަރީއަތުން ހުކުމެއް އައުން އިންސާފުވެރި ނޫން ކަމަށް ވިދާޅުވެއެވެ.\nއަސްރާ ވިދާޅުވި ގޮތުގައި މައްސަލަ ހުށަހަޅައި ފުރަތަމަ ދެއްވީ ސައްހަ ބަޔާނެއް ވެސް ނޫނެވެ.\nޖޫން 19, 2021 23:06\nއަދަބު ލިބެން ޖެހޭނީ އޭރައް ދައުލަތައް ލާރި ކޮޅެއް ވަންނާނީ.\nޖޫން 19, 2021 23:13\nއޮޅޭ ސަރުކާރު. ކޮންމެވެސް މިނިސްޓަރަކު ނުވަތަ ބޮޑު އޮފީހެއްގެ ވެރިއެއް ނުވަތަ ވެރިމީހާ އޮޅިފަ. ހިނދުކޮޅުގަ. އަނެއްކާ އެސިޓީގެ އުންސުރު ހަމަވޭބާ؟؟؟؟؟\nޖޫން 19, 2021 23:15\nއެހެންވީމާ އަނބުރާ ނު ފޮނުވާނެ ދޯ\nޖޫން 19, 2021 23:16\nހަޑިރާވާ ބައެއްދޯ މީ\nމިވަރު ބަޔަކަށް އަހަންނަކަށް އިތުބާރެއް ނުކުރެވޭނެ\nޖޫން 19, 2021 23:41\nޑްރާމާ ކްއީން. ހަހަހަހަ.\nޖޫން 20, 2021 00:02\nހާދަ އާދަޔާ ހިލާފު ކަންތައްތަކެއް ހުރި ކޭސްއެކޭ ދޯ...\nޖޫން 20, 2021 01:16\nއަސްރާ ވިދާޅުވި ގޮތުގައި މައްސަލަ ހުށަހަޅައި ފުރަތަމަ ދެއްވީ ސައްހަ ބަޔާނެއް ވެސް ނޫނެވެ. މިހެންކަމައްވެއްޖެނަމަ އަސްރާއާދެކޮޅައް ދޮގުބަޔާނެއް ދިންކަމުގެ ދަޢުވާ އުފުލަންޖެހޭނެ\nޖޫން 20, 2021 03:27\nދަ އުލަތުގެ އިދާރާ އަކަށް ދޮގު މަ އުލޫމާތު ދިންކަމުގެ ދަ އުވާ އަސްރާގެ މަ އްޗަށް ކުރަން ޖެހޭނެ\nޖޫން 20, 2021 05:36\nހީވަާގޮތުން ޖައްސާ ސްޓަންޓެ އް އެހެން ނޫނަސް ތިކަބުލޭގެ ހަމަބި މަ އްތިރިނުވެގެން އުޅޭހެން ހީވޭ\nޖޫން 20, 2021 08:57\nޕީޖީވެސް އޮޅުންބޮޅުންގަނޑެއްގެ ތެރޭގެދޯ ،\nފުލުުހުން މައްސަލަ ބަލާ ތަހުގީގުކޮށް ދައުވާ ކޮށްދިނުމަށް ޕީޖީ އޮފީހަށް ފޮނުވީ ކޮންކަމެއް ބަލާ ދައުވާކުރެވޭ ވަރަށް ހެކި ލިބިގެންބާ؟ ތިކިޔާ އެއްޗެއް އެބަދިމާވޭތަ؟\nޖޫން 20, 2021 09:13\n7 ގަޑިއިރު ކުރިން ( ޖޫން 19, 2021 )\nމީދެން ލޯބީގެ ދަރުބާރަށް ވެއްޖެދޯ؟\nޖޫން 20, 2021 10:37\nދެން ހުރިހާ ކަމެއް އޮޅުމަކުން ކަމަށް ހަދާފައި ރައްޔިތުން ގުބޯ ހައްްދާއިރު އެއް ފަހަރު ނަމަވެސް އޮޅުމަކުން ތިޔަ ނާ ލާއިގު މީހުންތައް އިސްތިއުފާ ނުދެވިގެން އުޅެނީ ކީއްވެގެން؟\nޖޫން 20, 2021 12:31\nދެން އެކަމާ ގުޅިގެން ޑޮކްޓަރަށް ދައްކަން ދިއައީ ކީއްވެޔޯ؟ ޖަޒްބާތު އެރިގޮތަށް ނުފިލައިގެންތަ؟\nޖޫން 20, 2021 13:14\nޤަމާރުންތާދޯ މިތާ މިތިބެނީ


1. ކޯ ނެޓްވޯރކް އަޕްގްރޭޑްކޮށްދޭނެ ފަރާތެއް ހޯދުމަށް ކުރެވުނު ނަންބަރު: A)DC-2018/238) އިޢުލާނާއި ގުޅިގެން ދެވިފައިވާ މަޢުލޫމާތު ކަރުދާހަށް ބަދަލުގެންނަން ބޭނުންވާތީ އިސްވެ ދެންނެވުނު އިޢުލާނު ބާޠިލްކޮށް،ޝަރުތުހަމަވާ ހުރިހާ ފަރާތްތަކަށް މި މަސައްކަތަށް ބީލަން ހުށަހެޅުމުގެ ދަޢުވަތު ހުޅުވާލަމެވެ.\n2. ބީލަމާ ގުޅޭ މައުލޫމާތު ކަރުދާސް މި އިއުލާނާ އެޓޭޗް ކުރެވިފައިވާނެއެވެ. މި ޕްރޮޖެކްޓާ ބެހޭގޮތުން އެއްވެސް ސުވާލެއްވާނަމަ އީމެއިލް ކުރައްވާނީ 2018 ޑިސެމްބަރ 04ވާ އަންގާރަ ދުވަހުގެ 11:00 ގެ ކުރިން، procurement@elections.gov.mv އީމެއިލް އެޑްރެހަށެވެ. މި އިޢުލާނު މިކޮމިޝަނުގެ ވެބްސައިޓް www.elections.gov.mv ގައި ޝާއިޢު ކުރެވިފައިވާނެއެވެ.\n3. ބީލަން ހުޅުވުން އޮންނާނީ 2018 ޑިސެމްބަރ 05 ވާ ބުދަ ދުވަހުގެ 11:00 ގައި އިލެކްޝަންސް ކޮމިޝަން (ޕޯޓް ކޮމްޕްލެކްސް5ވަނަ ފަންގިފިލާ، ހިލާލީމަގު) ގައެވެ. ގަޑިޖެހުމަށްފަހު ހުށަހަޅާ ބީލަންތައް ބަލައިނުގަނެ އަނބުރާ ރައްދު ކުރެވޭނެއެވެ. ބީލަންތައް ހުންނަންވާނީ ސިޓީ އުރައެއްގައި ބަންދުކުރެވިފައެވެ. ބޭރުގައި ބީލަމަށް ދެވިފައިވާ ނަން، ޕްރޮޖެކްޓް ނަންބަރ، ހުޅުވަން ކަނޑައެޅިފައިވާ ތާރީޚާއި ވަޤުތު އަދި ކޮންޓްރެކްޓަރުގެ ނަން ލިޔެވިފައި އޮންނަންވާނެއެވެ.\nސުންގަޑި: 05 ޑިސެންބަރު 2018 1100


ދޮގެއްނެހެދިޔަސް ހެޔޮކަމަށް ގޮވާލެވިދާނެއެވެ | Miladhoo\n5 މަސް ކުރިން 85 1\nމީސްތަކުން ހެޔޮމަގަށް އަޅުވައި އެބައިމީހުންނަށް ހެޔޮކަންތައްތައް ކުރުވުމަށް ހިތްވަރުދިނުމަށްޓަކައި ބައެއް މީހުން ދަޅަދައްކައެވެ. ވަކިހެޔޮކަމެއް ނުވަތަ ވަކި ކަލިމައެއް ކިޔާލުމުން ވަކި ދަރުމައާއި ޘަވާބުލިބޭނެ ވާހަކަތަކުގެ ދޮގު ޚަބަރުތައް މީސްތަކުންގެ ތެރޭގައި ފަތުރައެވެ. ނުރައްކާތެރިކަމަކީ ބައެއް މީހުން މިފަދަ ބުހުތާނު ދޮގުވާހަކަތައް ރަސޫލުﷲ ޞައްލަﷲ ޢަލައިހިވަސައްލަމަގެ މައްޗަށް ނުވަތަ އެހެންވެސް ޞާލިޙު ބޭކަލެއްގެ މައްޗަށް ރައްދުކޮށްފައި ހުންނަކަމެކެވެ. ރަސޫލުﷲ ޞައްލަﷲ ޢަލައިހިވަސައްލަމަގެ މައްޗަށް ދޮގު ހަދައިފިމީހަކު ވާހުށީ ނަރަކައިގައިކަމުގެ ވަރުގަދަ ވަޢީދުގެ ބަސްފުޅު، އެތައްއެތައް ޞަޙާބީބޭކަލުންގެ ކިބައިން ވަނީ އަހަރެމެންނާ ހަމައަށް އައިސްފައެވެ. މިފަދަ ދޮގުވާހަކަތައް މީސްތަކުންގެ ތެރޭގައި ފަތުރައިއުޅެނީ މިއަދަކު ނޫނެވެ. ޞަޙާބީންގެ ޒަމާނުއްސުރެ އެފަދަ ވާހަކަތައް ދަނީ ފަތުރަމުންނެވެ. މިގޮތުން ޚަޠީބުލް ބަޣްދާދީ ރަޙިމަހުﷲ ގެ ‘އަލްކިފާޔާ’ ކިޔުނުފޮތުގައި، އަދި އިބްނުލް ޖަވްޒީ ރަޙިމަހުﷲ ގެ ‘އަލްމަވްޟޫ’ އޭ ކިޔުނުފޮތުގައި ގެންނަވާފައިވާ ވާހަކައެއް ދަންނަވާލާނަމެވެ.\n“(ކުރީގެ ޙަދީޘް ޢިލްމުވެރިއެއްކަމުގައިވާ) އަލްމުއައްމަލު ބިން އިސްމާޢީލް ގެ ކިބައިން ރިވާވެފައިވެއެވެ. އެޢިލްވެރިޔާ ވިދާޅުވިއެވެ. އުބައްޔު ބިން ކަޢުބު (ރަޟިޔަﷲ ޢަންހު) ކިބައިން، ކީރިތި ޤުރުއާނުގެ މަތިވެރިކަމާގުޅޭގޮތުން ރިވާވެފައިވާކަމަށްބުނާ ޙަދީޘެއް ތިމަންނައަށް ޝެއިޚަކު ކިޔައި ދިނެވެ. ފަހެ ތިމަންނަ އެޝެއިޚަށް ދަންނަވައިފީމެވެ. ‘ތިބާއަށް މިޙަދީޘް ކިޔައިދިނީ ކާކު ހެއްޔެވެ؟’ އެޝެއިޚު ވިދާޅުވިއެވެ. ‘ތިމަންނައަށް މިޙަދީޘް ކިޔައިދިނީ މަދާއިން (ޢިރާޤުގެ ރަށެއް) ގެ މީހެކެވެ. އޭނަ އަދިވެސް ދުނިޔޭގައި އެބަހުއްޓެވެ.’ ދެން ތިމަން މިމީހާގެ ކައިރިއަށް ދަތުރުކޮށްފައި ހިނގައްޖައީމެވެ. ފެހެ ތިމަންނަ މިމީހާއަށް ދަންނަވައިފީމެވެ. ‘ތިބާއަށް މިޙަދީޘް ކިޔައިދިނީ ކާކު ހެއްޔެވެ؟’ މިމީހާ ބުންޏެވެ. ‘ތިމަންނައަށް މިޙަދީޘް ކިޔައިދިނީ ވާސިތާ (ޢިރާޤުގެ ރަށެއް) ގެ ޝެއިޚެކެވެ. އޭނަ އަދިވެސް ދުނިޔޭގައި އެބަހުއްޓެވެ.’ ދެން ތިމަން މިމީހާގެ ކައިރިއަށް ދަތުރުކޮށްފައި ހިނގައްޖައީމެވެ. މިމީހާ ބުންޏެވެ. ‘ތިމަންނައަށް މިޙަދީޘް ކިޔައިދިނީ ބަޞަރާ (ޢިރާޤުގެ ރަށެއް) ގެ ޝެއިޚެކެވެ.’ ދެން ތިމަން މިމީހާގެ ކައިރިއަށް ދަތުރުކޮށްފައި ހިނގައްޖައީމެވެ. މިމީހާ ބުންޏެވެ. ‘ތިމަންނައަށް މިޙަދީޘް ކިޔައިދިނީ ޢަބްދާން (އިރާނުގެ ރަށެއް) ގެ ޝެއިޚެކެވެ.’ ދެން ތިމަން މިމީހާގެ ކައިރިއަށް ދަތުރުކޮށްފައި ހިނގައްޖައީމެވެ. މިމީހާ ތިމަންގެ އަތުގައި ހިފައިގެން ގެންގޮސް ގެއަކަށް ވައްދައިފިއެވެ. އެގޭގައި ބަޔަކު އެއްވެ ތިއްބެވެ. އެމީހުންގެ ތެރޭގައި ޝެއިޚަކު އިނެވެ. ތިމަން ގޮވައިގެން ދިޔަ މީހާ ބުންޏެވެ. ‘ތިމަންނައަށް އެޙަދީޘް ކިޔައިދިނީ މިއިން ޝެއިޚެވެ.’ ތިމަން (އެޝެއިޚަށް) ބުނީމެވެ. ‘ތިބާއަށް މިޙަދީޘް ކިޔައިދިނީ ކާކު ހެއްޔެވެ؟’ އެމީހާ ބުންޏެވެ. ‘ތިމަންނައަށް އެއްވެސް މީހަކު މިޙަދީޘް ކިޔައެއް ނުދެއެވެ. ނަމަވެސް ތިމަންމެނަށް މިފެންނަނީ ޤުރުއާނާ މީހުން ދުރަށް ދާތަނެވެ. އެހެންވެ އެބައިމީހުން ކީރިތި ޤުރުއާނާ ކައިރިކުރުމަށްޓަކައި ތިމަން ޙަދީޘް ހަދައިލީއެވެ.” لا حول ولا قوة إلاّ بالله.\nހަމައެފަދައިން ދޭތެރެ ދޭތެރެއިން މެއިލްގެގޮތުގައި އަންނަ މެސެޖެއްގެ ވާހަކައާއި، މިމެސެޖެށް ޝެއިޚް ޢަބްދުލް ޢަޒީޒް ބިން ބާޒް ރަޙިމަހުﷲ ދެއްވާފައިވާ ރައްދެއް ދަންނަވާލާނަމެވެ. މިމެސެޖަކީ އަބަދުވެސް ހަލުވިކަމާއެކު އިންޓަނެޓުގައި ފެތުރެމުންދާ މެސެޖެކެވެ. މިމެސެޖުގައި ވެއެވެ. “މިވަޞިއްޔަތަކީ ސަޢޫދީ އަރަބިއްޔާއިން އައިސްފައިވާ، އެންމެހާ މުސްލިމުންނާ މުޚާޠަބުކޮށްފައިވާ ވަޞިއްޔަތެކެވެ. މިވަޞިއްޔަތަކީ ރަސޫލާގެ މިސްކިތުގެ ތަޅުދަނޑިއާ ޙަވާލުވެފައިވާ، ޝެއިޚް އަޙްމަދުގެ ބަސްތަކެކެވެ. ހުކުރު ދުވަހެއްގެރޭ، ޝެއިޚް އަޙްމަދު ޤުރުއާން ކިޔެވުމަށްފަހު ނިދިތަނުން ހުވަފެނުގައި މިފެނުނީ ރަސޫލާއެވެ. ރަސޫލާ ޙަދީޘްކުރެއްވިއެވެ. ‘އޭ ޝެއިޚް އަޙްމަދެވެ. މިހުކުރު ދުވަހު ގާތްގަނޑަކަށް 6000 މީހުން މަރުވެ، އެއިގެ ތެރެއިން އެކަކަށްވެސް ސުވަރުގެއަކަށް ނުވަދެވެއެވެ. އަންހެންވެރިން އެކަނބަލުންގެ ފިރިންގެ އަމުރުތަކަކަށް ކިޔަމަނެއް ނުވެއެވެ. މުސްލިމުންގެ ތެރެއިން މުދާހުރިމީހުން ފަޤީރުންނަކަށް އެހީއެއްނުވެއެވެ. މީސްތަކުންނަށް އަންގަވާ ދެއްވާފައިވާގޮތަކަށް އެބައިމީހުން ޙައްޖެއް ނުވެއެވެ. ނަމާދުގައި ކިޔަންޖެހޭ ތަކެއްޗެއް ނުކިޔައެވެ. ޝެއިޚް އަޙްމަދެވެ. މީސްތަކުންގެ ކައިރީ މިވަޞިއްޔަތް އައީ ތިބާގެ ފުށުންނޭ ބުނާށެވެ. އަދި މިދުނިޔޭގެ އެންމެހާ މުސްލިމުންނަށް މިވަޞިއްޔަތް ފޯރުކޮށްދިނުމަށްޓަކައި، އެބައިމީހުން މީގެ ކޮޕީތަކެއް ހަދައިގެން، އެހެން މުސްލިމުންނަށް ދޭހުށިކަމެވެ. މީގެކޮޕީތައް ހަދައިގެން އެހެން މުސްލިމުންނަށް ބަހާ އުޅޭމީހާއަށް އެކަމުގެ އަޖުރު ފެންނާނެއެވެ. އަދި ތިމަންކަލޭގެފާނުގެ ޝަފާޢަތް އެމީހަކަށް ލިބި، އެތައް އެތައް ދަރުމަޔަކާއި ޘަވާބެއް ލިބޭނެއެވެ. އަދި މިވަޞިއްޔަތަށް އަހައްމިއްޔަތުކަމެއްނުދީ، މިވަޞިއްޔަތް އެއްލައިލައިފިނަމަ އެމީހަކު އެކުރީ ބޮޑުވެގެންވާ ފާފައެކެވެ. އަދި މި ނުބަހައިފިމީހަކަށް ޤިޔާމަތްދުވަހު ﷲގެ ރަޙްމަތް ނުލިބޭހުއްޓެވެ.” ޝެއިޚް އަޙްމަދު ބުންޏެވެ. “މިވަޞިއްޔަތުގެ 20 ކޮޕީ ބަހާށެވެ. އެއިރުން ރަސޫލާގެ ޝަފާޢަތް ލިބޭނެއެވެ. އަދި ހީވެސްނުކުރާފަދަ ކަންތައްތައް މެދުވެރިވާ ހުއްޓެވެ.” މަދި މިސެޖުގައި މިވަޞިއްޔަތް ނުބެހި ބައެއް މީހުންނަށް ދިމާވި ޙާދިޘާތައްވެސް ބަޔާންކޮށްފައިވެއެވެ. އަދި މިވަޞިއްޔަތް ބެހިމީހުންނަށް ދިމާވި ހެޔޮގޮތްތައްވެސް ބަޔާންކޮށްފައިވެއެވެ. އަދި މިވަޞިއްޔަތް ތަފާތު އެތައް ޢިބާރާތްތަކުން ފެތުރިފައިވެއެވެ.\n“ޙަމްދު ހުރީ ﷲ އަށެވެ. ޝެއިޚް ޢަބްދުލް ޢަޒީޒް ބިން ބާޒް ރަޙިމަހުﷲ ވިދާޅުވެފައިވެއެވެ. ‘ތިމަންމެން މިދޮގު ވަޞިއްޔަތުގެ ޚަބަރު އެތައްފަހަރަކު މީގެ އެތައް އަހަރުތަކެއް ކުރިން އަޑުއަހަމެވެ. މީސްތަކުންގެ ތެރޭގައި އެކި ފަހަރުފަހަރު މަތިން މިވަޞިއްޔަތްވަނީ ފެތުރިފައެވެ. ޚާއްޞަކޮށް ޢާއްމުންގެ ތެރޭގައެވެ. މީގެ ބައެއްފަހަރަށް އިބާރާތްތައް ތަފާތުވެފައިވެއެވެ. މިވާހަކަ ކިޔައިދިން މީހަކު ބުނެފައިވަނީ އެމީހާއަށް ރަސޫލާ (ޞައްލަﷲ ޢަލައިހި ވަސައްލަމަ) ފެނުނުވާހަކައެވެ. އަދި މިމީހާއަށް ރަސޫލާ މިޚަބަރުތައް ދެއްވެވި ވާހަކައެވެ. އަދި މިވާހަކަ ފަތުރަން ޙަދީޘްކުރެއްވި ވާހަކައެވެ…… މިވާހަކަ ހެދިމީހަކު ވަނީ ބަޔާންވެ ފާޅުވެގެންވާ އެތައް ދޮގު ބާޠިލު ވާހަކަތަކެއް ބަޔާންކޮށްފައެވެ. މީގެ ކުރީ އަހަރުތަކުގައިވަނީ ތިމަންނައަށް މީގެ ޚަބަރު ލިބިފައެވެ. މިއަކީ ފާޅުވެގެންވާ ދޮގެއްކަމަށާއި، ބާޠިލު ވާހަކައެއްކަން ތިމަންވާނީ މީސްތަކުންނަށް ބަޔާންކޮށްދީފައެވެ. ނަމަވެސް އެންމެ ފަހުން މިވާހަކަ ފެތުރުނު އިރު، އެއަށް ރައްދު ދިނުމަށް ތިމަން ތަރައްދުދު ވިއެވެ. އެއީ މިވާހަކައިގެ ދޮގުކަމާއި ބާޠިލުކަން ފާޅުކަމުންނެވެ. ތިމަންނައަށް ހީވާގޮތުން ބުއްދި ސަލާމަތުން ހުރި އެކަކުވެސް މިވާހަކަތައް ޤަބޫލެއް ނުކުރާނެއެވެ.\nރަސޫލުﷲ ޞައްލަﷲ ޢަލައިހިވަސައްލަމަ، އެކަލޭގެފާނުގެ ޙަޔާތުގައިވެސް އަދި އަވަހާރަވުމަށްފަހުވެސް ޙައްޤުބަހެއް ފިޔަވައި ޙަދީޘެއް ނުކުރައްވާނެއެވެ. ތިރީގައި ބަޔާންވެގެންވާ ފަދައިން، މިވަޞިއްޔަތަކީ އެކަލޭގެފާނު ގެނެސްދެއްވި ޝަރީޢަތާ ޚިލާފު ވަޞިއްޔަތެކެވެ. ރަސޫލުﷲ ޞައްލަﷲ ޢަލައިހިވަސައްލަމަ ހުވަފެނުގައި ފެނިދާނެއެވެ. އެކަލޭގެފާނުގެ ޞޫރާގައި ހުވަފެނުގައި ފެނިއްޖެނަމަ ފަހެ އެމީހަކަށް އެކަލޭގެފާނު ފެނިއްޖެއެވެ. އެހެނީ ޞައްޙަ ޙަދީޘްތަކުގައި ވާފަދައިން ޝައިޠާނާއަށް އެކަލޭގެފާނުގެ ސިފާގައި ފާޅުނުވެވޭ ހުއްޓެވެ. ނަމަވެސް މިހުރިހާ ކަމެއް ބިނާވެފައިވަނީ ފެނުނު މީހާގެ އީމާންތެރިކަމަށާއި، ތެދުވެރިކަމަށާއި، ޢަދުލުވެރިކަމަށާއި، ހަނދާންހުރުމާއި، ދީންވެރިކަމަށާއި، އަމާނާތްތެރިކަމަށެވެ. އަދި ހަމަޔަޤީނުންވެސް އެމީހަކަށް އެފެނުނީ ރަސޫލުﷲ ޞައްލަﷲ ޢަލައިހިވަސައްލަމަ އެކަލޭގެފާނުގެ ޞޫރައިގައިތޯ ނުވަތަ ނޫންތޯ ބަލަންޖެހެއެވެ. އެކަލޭގެފާނު ދުނިޔޭގައި ހުންނަވައި ޙަދީޘްކުރެއްވިކަމަށްބުނާ ޙަދީޘެއް އިތުބާރުކުރެވޭ ރާވީންގެ ކިބައިން ރިވާވެފައި ނުވާނަމަ އެއީ އިޢްތިމާދުކުރެވޭނެ ޙަދީޘެއް ނޫނެވެ. އަދި އެއީ ޙުއްޖަތެއްވެސް ނޫނެވެ. ނުވަތަ އިތުބާރުކުރެވޭ ރާވީންތަކެއް، އެއަށްވުރެ ބޮޑަށް އިތުބާރުކުރެވޭ ރާވީންގެ ކިބައިން އައިސްފައިވާ ޙަދީޘަކާ ޚިލާފުވާކަމުގައިވެފައި، އެދެޙަދީޘްގެ ތެރެއިން ހަދީޘެއް ނަސްޚުވެފައިވާތީވެ، ޖަމްޢުނުކުރެވިއްޖެނަމަ، މަންސޫޚަވި ޙަދީޘަކަށް ޢަމަލެއް ނުކުރެވޭނެއެވެ. އަދި ނާސިޚު ޙަދީޘަށް އެއިގެ ޝަރުޠުތަކާއެކު ޢަމަލުކުރެވޭނެއެވެ. ނަމަވެސް މިޤަވާޢިދާ ޚިލާފުވެ، ދެޙަދީޘް ޖަމާނުކުރެވިއްޖެނަމަ، ވާޖިބުވެގެންވަނީ ދަސްކުރުމުގެ ބާރުދަށް، އަދި ޢަދުލުވެރިކަން ދަށް ރާވީންގެ ކިބައިން އައިސްފައިވާ ޙަދީޘް ދޫކޮށްލުމެވެ. އެފަދަ ޙަދީޘެއްގެ ޙުކުމަކީ ޝާޛު ޙަދީޘެއްގެ ޙުކުމެވެ. އެޙަދީޘަކަށް ޢަމަލެއް ނުކުރެވޭނެއެވެ. ކަންމިހެންހުރިއިރު ޢަދުލުވެރިކަމެއް، އަދި އަމާނާތްތެރިކަމެއް ނޭނގޭ މީހަކު ރަސޫލުﷲ ޞައްލަﷲ ޢަލައިހި ވަސައްލަމަގެ ފަރާތްޕުޅުން ވަޞިއްޔަތެއް ގެނެސްފިނަމަ ޤަބޫލުކުރެވޭނީ ކިހިނަކުން ހެއްޔެވެ؟ މިފަދަ ވަޞިއްޔަތެއްގައި ޝަރީޢަތާ ޚިލާފުވާހަކައެއް ނެތްނަމަވެސް، މިފަދަ ޙާލަތެއްގައި ޖެހޭނީ އެވަޞިއްޔަތެއް ދޫކޮށްލައި، އެއަށް ސަމާލުކަންނުދިނުމެވެ. ވީއިރު، ވަޞިއްޔަތެއްގައިވާ ވާހަކަތަކެއް ބާޠިލުކޮށްލާނެ އެތައް ޙުއްޖަތްތަކެއްހުރެފައި، ރަސޫލުﷲ ޞައްލަﷲ ޢަލައިހިވަސައްލަމަގެ މައްޗަށް ދޮގު ހަދައިފައިވާ، އަދި ﷲ ހުއްދަނުކުރައްވާ ވާހަކަތަކެއް ހުރި ވަޞިއްޔަތެއް ވާނީ ކިހިނަކުންތޯއެވެ؟\nއެހެނީ ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘްކުރައްވާފައިވެއެވެ.\nމާނައީ: “ތިމަންކަލޭގެފާނު ވިދާޅުނުވާ ބަސްފުޅެއް ތިމަންކަލޭގެފާނުގެ މައްޗަށް ބުނެއްޖެމީހާ، ފަހެ ނަރަކައިން އޭނާގެ ޖަގަހަ ހޯދާހުށިކަމެވެ.” (މިހާހިސާބަށް ޝެއިޚުގެ ޖަވާބު ކުރުގޮތަކަށް ނިމުނީއެވެ.)\nމާނައީ: “ހަމަކަށަވަރުން ތިމަންކަލޭގެފާނު ތިޔަބައިމީހުން ދޫކުރައްވާފައިވަނީ ސާފުސީދާ ތެދުމަގެއްގައެވެ. އެމަގުގެ ރޭގަނޑު ދުވާލުފަދައެވެ. ތިމަންކަލޭގެފާނަށްފަހު ހަލާކުވެއްޖެމީހަކުމެނުވީ އެމަގުން އެއްކިބާނުވާނެއެވެ.”\nHusnoo5މަސް ކުރިން\nމީކާކު ލިޔުނު ލިޔުމެއްހެއްޔެވެ؟ މިއީ ނޫހަކުންނަގާފައިވާ ލިޔުމެއްހެއްޔެވެ؟ މިލިޔުންލިޔުނު މީހާގެނަން ޖަހާލިނަމަ ހާދަރަގަޅުވީހެވެ.


Thehko huhtaa annaunu nuluma samaaluvaan jehey - TrendingRED\n13 ނޮވެންބަރ 2017 - 09:00\nލާ އެއްޗެހި ތެތް ނަމަ ސިއްޙަތަށް އޭގެ ސަބަބުން ގެއްލުން ލިބެއެވެ. ތެތް ކަން އެއްވެސް ވަރަކަށް ހުއްޓަސް އަދި ބަންދުވެފައި ހުރި ތަނެއްގައި ހިއްކަން އެޅުމުން ވެސް އޭގެ ސަބަބުން ސިއްހަތައް ނޭދެވޭ އަސަރު ކުރެއެވެ.\nބަންދުވެފައިވާ ތަނެއްގައި ތެތް އެއްޗެހި ހިއްކަން އެޅުވުމުން ނޭވާ ހިއްލާ މީހަކަށް ނުވަތަ ދިފާއީ ނިޒާމުގެ ބާރު ދެރަ މީހަކަށް އޭގެ އަސަރު ކުރާނެއެވެ. ބަންދުވެފައި ހުންނަ ތަނެއްގައި އެއްޗެހި ހިއްކުމުން ވައިގެ ތެރޭގައި %30 އަށް ހައިޑްރޮޖެން އިތުރުވެއެވެ. މީގެ ސަބަބުން ނުރައްކައުތެރި ފަންގަސް އެއް ކަމަށްވާ އެސްޕާގިލަސް ފިއުމިގޭޓަސް ވައިގެ ތެރޭގައި ގިނައިން އުފެދުމަށް މަގު ފަހިވާތީއެވެ.\nމީގެ އިތުރުން ރޯގާ ޖެހުން، ކިނބިހި އެޅުން، ނޭވާ ހިއްލުން، ކެއްސުން އަދި ނޭވާލާ ނިޒާމުގެ ބަލިތައް ޖެހުމަށް ފުރުސަތު އިތުރުވެއެވެ.\nއަންނައުނު ތެތް ވުމުގެ ސަބަބުން އޭގައި ހުންނަ ކެމިކަލް ތަކުގެ ތެރޭގައި ނުރައްކާތެރި އެސެޓަލްޑީހައިޑްސްއޭ ކިޔާ ބެކްޓީރިއާއެއް އުދެފެއެވެ. މިއީ ކެންސަރަށް މަގުފަހިކޮށްދޭ އެއްޗެކެވެ.\nވީމާ އަންނައުނު ރަނގަޅަށް ހިއްކުމަށްފަހު ނޫނީ ނުލާށެވެ. ރަނގަޅީ ހިއްކާ ބައިން ހިއްކުމަށްފަހު އަވީގައި ވެސް ހިއްކަން އެޅުމެވެ.


މިދިޔަމަހު އެންމެ ގިނައިން އެތެރެކުރީ ތެލުގެ ބާވާތްތައް މިދިޔަމަހު އެންމެ ގިނައިން އެތެރެކުރީ ތެލުގެ ބާވާތްތައް\nމިދިޔަމަހު އެންމެ ގިނައިން އެތެރެކުރީ ތެލުގެ ބާވާތްތައް\nއެސްޓީއޯގެ ތެޔޮ ރައްކާކުރާ ފުނަދޫ ކައިރީގައި ތެޔޮ ޓޭންކަރެއް / މިދިޔަމަހު ރާއްޖެއަށް އެންމެ ގިނައިން އެތެރެކޮށްފައިވަނީ ތެލުގެ ބާވަތްތައް\nމިދިޔަމަހު ރާއްޖެއަށް އިމްޕޯޓްކުރި މުދަލުގެ ތެރޭގައި އެންމެ ގިނައީ ތެލުގެ ބާވަތްތައްކަމަށް ކަސްޓަމްސްގެ ތަފާސް ހިސާބުތަކުން ދައްކައިފިއެވެ.\nމޯލްޑިވްސް ކަސްޓަމްސްއިން ޢާއްމުކޮށްފައިވާ ތަފާސް ހިސާބުތަކަށް ބަލާއިރު މިދިޔަމަހު ރާއްޖެއަށް ވަނީ 3.6 ބިލިއަން ރުފިޔާގެ މުދާ އެތެރެކޮށްފައެވެ. އޭގެ ތަފްސީލަށް ބަލާލާއިރު، ރާއްޖެއަށް މިދިޔަމަހު އެތެރެކުރި މުދަލުގެ ތެރެއިން 20 އިންސައްތައަކީ ތެލުގެ ބާވަތްތަކެވެ. އޭގެ ތެރޭގައި ޕެޓްރޯލާއި ޑީސަލާއި އޭވިއޭޝަން ގޭސް ހިމެނެއެވެ. އަދި މިތަކެތީގެ އަގު 713 މިލިއަން ރުފިޔާއަށް އަރައެވެ.\nއެސްޓީއޯގެ ތެޔޮ ރައްކާކުރާ ނިޒާމް ޤާއިމްކޮށްފައިވާ ކ.ފުނަދޫ - ފޮޓޯ: ގޫގްލް މެޕްސް\nތެލުގެ ބާވަތްތަކަށްފަހު ދެވަނައަށް އެންމެ ގިނައިން އެތެރެކޮށްފައިވަނީ ކާނާގެ ބާވަތްތަކެވެ. މިދިޔަމަހު އެތެރެކުރި މުދަލުގެ 18 އިންސައްތަ ކާނާގެ ބާވަތްތައް ޚިއްސާކުރާއިރު، އެތަކެތީގެ އަގު 659 މިލިއަން ރުފިޔާއަށް އަރައެވެ.\n3 ވަނައަށް އެންމެ ގިނައިން މިދިޔަމަހު އެތެރެކޮށްފައިވަނީ މެޝިނަރީޒްއާއި މެކޭނިކަލް އެޕްލަޔަންސްއެވެ. ޖުމްލަ އިމްޕޯޓްގެ 15 އިންސައްތަ މިތަކެތި ޚިއްސާކުރާއިރު، އޭގެ އަގު 544 މިލިއަން ރުފިޔާއަށް އަރައެވެ.\nރާއްޖެއަށް އެތެރެކުރި އެހެން ބާވަތްތަކުގެ މުދަލަށް ބަލާލާއިރު، ދަގަނޑާއި ދަގަނޑާއި ގުޅޭ ބާވަތްތައް ޚިއްސާކުރަނީ އިމްޕޯޓުގެ 8 އިންސައްތައެވެ. ލަކުޑިއާއި އެއާގުޅޭ ބާވަތްތައް ޚިއްސާކުރަނީ7އިންސައްތައެވެ. އިންޑަސްޓްރިއަލް ކެމިކަލްގެ ބާވަތްތައް އިމްޕޯޓުގެ5އިންސައްތަ ޚިއްސާކުރާއިރު، އެކި ބާވަތުގެ އުޅަނދާއި އެއަރކްރާފްޓްތައްވެސް އިމްޕޯޓުގެ5އިންސައްތަ ޚިއްސާކުރެއެވެ.\nރާއްޖެއިން އެންމެ ގިނައިން އެކްސްޕޯޓްކުރި ބާވަތްތަކަށް ބަލާލާއިރު، މުޅިންވެސް ހިމެނެނީ މަހުގެ ބާވަތްތަކެވެ. އޭގެ ތެރެއިން 32 އިންސައްތައަކީ ގަނޑުކުރި ކަޅުބިލަމަހެވެ. އޭގެ 74 މިލިއަން ރުފިޔާއަށް އަރައެވެ. ދެވަނައަށް އެންމެ ގިނައިން އެކްސްޕޯޓްކޮށްފައިވަނީ، އެކްސްޕޯޓުގެ 14 އިންސައްތަ ޚިއްސާކުރާ ގަނޑުކުރި ރީނދޫ އުރަހަ ކަންނެއްޏެވެ. އޭގެ އަގު 33 މިލިއަން ރުފިޔާއަށް އަރައެވެ.3ވަނަ އަށް އެންމެ ގިނައިން އެކްސްޕޯޓްކޮށްފައިވަނީ އެކި ގޮތްގޮތަށް ޕެކެޓާއި ދަޅުގައި ބަންދުކުރި މަހެވެ. އެކްސްޕޯޓްގެ 12 އިންސައްތަ މިތަކެތި ޚިއްސާކުރާއިރު، އޭގެ އަގު 29 މިލިއަން ރުފިޔާއަށް އަރައެވެ.\nކަސްޓަމްސްއިން މަޢުލޫމާތުދޭ ގޮތުގައި އެކްސްޕޯޓް އަދި އިމްޕޯޓް އާމްދަނީގެ ގޮތުގައި މިދިޔަ މޭމަހު ދައުލަތަށް ލިބުނު އާމްދަނީ ވަނީ މިދިޔަ އަހަރުގެ އެ މުއްދަތާ އަޅާބަލާއިރު 15 އިންސައްތަ އިތުރުވެފައެވެ. އެގޮތުން މިދިޔަ އަހަރުގެ މޭ މަހު ދައުލަތަށް 236 މިލިއަން ރުފިޔާ އެކްސްޕޯޓް އަދި އިމްޕޯޓުގެ އާމްދަނީގެ ގޮތުގައި ލިބިފައިވާއިރު، މި އަހަރުގެ މޭ މަހު މި ޢަދަދުވަނީ 271 މިލިއަން ރުފިޔާއަށް އިތުރުވެފައެވެ.


Konme Hindheh - EP19 - One Online\nކޮންމެ ހިނދެއް - 19\n"މިއަޅާގެ އަނބިމީހާއަށް ގިނަގިނައިން ތަޢުލީމާއި ތަރައްޤީ ދެއްވާށި" ހިތާހިތުން މާހިލް އާވާއަށްޓަކައި ދުޢާ ކޮށްލިއެވެ. އެފަދަ އަގުބޮޑު ޖަވާހިރެއް އެކަލާނގެ އޭނާއަށް ދެއްވީތީ ﷲ ތަޢާލާއަށް ޝުކުރުކުރިއެވެ. އާވާގެ މޫނު މައްޗަށް ފައިބާފައިވާ އިސްތަށިތައް އެއްކައިރި ކޮށްލުމަށްފަހު އޭނާ އާވާގެ ކޮލުގައި ބޮސްދީފިއެވެ. ދެލޯ މަރައިލިރު އޭނާގެ ތުންފަތް މަތީގައިވަނީ ހިނިތުންވުމެކެވެ.\nފަތިސް ނަމާދަށްފަހު މާހިލް މިސްކިތުން އަންނަން ވާއިރަށް އާވާ ހުރީ ކޮފީ ތައްޔާރުކޮށްދީފައެވެ. ކޮފީތަށި ހިފައިގެން މާހިލް ނިކުތީ ސިޓިންރޫމުން ނިކުމެވޭ ބެލްކަންޏަށެވެ. ޝާނިމްގެ ހަބަރެއް ނުވާތީ މާހިލް ބަދިގޭގައި އުޅުނު އާވާއަށް ގޮވައިލިއެވެ.\n"ޝާން ނުތެދުވޭތަ މިއަދު" އާވާ އައިސް ކައިރީގައި އިށީނުމާއެކު މާހިލް އަހައިލިއެވެ.\n"ނުދެކެން. ހޭނުލެވެނީ ކަންނޭނގެ" ޝާނިމްގެ ކޮޓަރިއާއި ދިމާލަށް ނަޒަރެއް ދެމުން އާވާ ބުނެލިއެވެ.\n"މިއަންނަނީ އިނގޭ" ކުރިމަތީގައި ހުރި މޭޒުމަތީގައި ކޮފީތަށި ބަހައްޓަފައި މާހިލް ސިޑިން އަރައިގެން ދިޔައީ ޝާނިމްގެ ހަބަރެއް ބަލައިލުމަށެވެ.\nމާހިލް ދިޔުމުން އާވާ ކޮޅަށް ތެދުވިއެވެ. ރެއިލިން ގައި އަތް އަޅުވާލަމުން އޭނާ އުޑުމައްޗަށް ނަޒަރު ހިންގައިލިއެވެ. އާދުވަހެއްގެ ފެށުން އުދަރެހުން ފާޅުވަމުން ދިޔައެވެ. ފަޒާ ތެރޭގައި ހިފާލާފައި ވަނީ ތެތްފިނި ކަމެކެވެ. ވައި ބާރެވެ. މާލޭގެ ބައެއް އިމާރާތްތަކުގައި ދިއްލިފައިވާ ލައިޓްތައް ފަހަރަކު ލައިޓެއް ނިވެމުންދަ މަންޒަރަށް ބަލަން އާވާ ހުރީ ގެއްލިފައެވެ. އޭނާ ސިހުނީ ފޯނަށް މެސެޖެއް އައި އަޑަށެވެ. ބަލައިލިއިރު ވައިބަރ އިން ދާރިމް މެސެޖެއް ފޮނުވާލާފައި އޮތެވެ.\n"މަންމަ ބަލި. ބޭރަށް ހިންގާފަ ހޮޑުލަނީ. ބައްޕަވެސް ރަށުގަ ނެތް. މިއަދު ރިސޯޓެއްގަ ދަރުސް އޮތީމަ ގޮސްވީ. މިރޭ އަންނާނީ" ދާރިމް ފޮނުވާލާފައި އޮތް މެސެޖް އާވާ ކިޔައިލިއެވެ. އޭނާ ކަންބޮޑުވިއެވެ. އެވަގުތު އެގެއަށް ދާން ބޭނުންވިއެވެ.\nކުއްލިއަކަށް އޭނާ ސިހުނީ ފަހަތުން މާހިލް އެ ހަށިގަނޑުގައި ބައްދައިލުމުންނެވެ. ދެރަވެފައި ހުރި އާވާއަށް ޖަވާބެއް ނުދެވި އުޅެނިކޮށް އޭނާގެ އަތުގައި އޮތް ފޯނު މާހިލްއަށް ފެނިއްޖެއެވެ. އާވާ އެ ފޯނު މާހިލް އަތަށް ދިއްކޮށްލިއެވެ. މާހިލް ދާރިމްގެ މެސެޖް ކިޔައިލިއެވެ. އާވާ މާހިލްގެ މޭގައި ލައްވެލައިގެން ހުއްޓެވެ.\n"އެވީ ދާން ފެންނަނީ. ދާމްއަށް ވުރެ ރަނގަޅުވާނީ އެވީ ދޯ. ހުރިހާކަމެއް ފިރިހެން ދަރިއަކަށް ކޮށެއް ނުދެވޭނެ" އާވާ އަތަށް ފޯނު ދެމުން މާހިލް ބުނެލިއެވެ.\n"އެކަމު މާހިލް އާ ޝާނިމްސަރ ދާންވާއިރަށް ސައިވެސް ތައްޔާރު ކުރަންވާނެއްނު. މިއަދު އެބަޖެހޭ އެއްޗެހި ދޮންނަންވެސް" އާވާ ވާހަކަދެއްކިއެވެ.\n"ތިހުރިހާ ކަމަކަށް ވުރެ އެވީގެ މަންމަ މުހިންމެއްނު. އާވާހަށް ދޭ ތައްޔާރުވާން. ޝާން އާ ދެމީހުން އޮފީހުން ސައިބޯނީ" މާހިލް ބުނެލިއެވެ.\n"މާހިލް ދޭ. މިދަނީ ޝާނިމް ސަރ އަށް ކޮފީ ގެންގޮސްދީފަ" އާވާ ބުނެލިއެވެ.\n"އޯކޭ.. ޝާން މާގަދައަށް ނިދިފަ އޮތީމަ ހޭނުލެވުނީ ކަމަށް ބުނީ" ހިނގައިގަނެފައި ތުންފަތަށް ހިނިތުންވުމެއް ވެރިކުރުވަމުން މާހިލް ބުނެލިއެވެ.\nހެނދުނު ހޭލައިގެން އަނުމް ކޮޓަރިން ނިކުތްއިރު ގޭތެރެއިން އެއްވެސް މީހަކު ފެންނާކަށް ނެތެވެ. ބަދިގޭ ދޮރަށް އެރިއިރު ފެނުނު މަންޒަރަކުން އޭނާ މޭގަނޑު އަނގައަށް ނައީ ކިރިޔާއެވެ. ކުޑަކުޑަ އަލަމް ގޮނޑިއެއް މައްޗަށް އަރައިގެން ކަބަޑެއް ހުޅުވަން މަސައްކަތްކުރާތަން ފެނުނެވެ. އޭނާ ދުވެފައި ގޮސް އެކުއްޖާ ހިފެހެއްޓިއެވެ.\n"ބަނޑުހައިވެގެން. މަންމަ ނުހޭލި ގޮވީމަ" އަނުމް ރުޅިއައީ ކަމަށް ހީކޮށް އަލަމް ބުނެލިއެވެ.\n"ދޮންތި ކޮޓަރިއަށް ގޮސް ދަތްއުނގުޅައިގެން އާދޭ. އޭރުން ބުށްތަށި ލިބޭނީ. ބިސްކޯދުވެސް ބަހައްޓާނަން" އަނުމް ލޯތްބާއެކު އަލަމްގެ ބޮލުގައި ފިރުމާލަމުން ބުނެލިއެވެ. އަލަމް ހިނގައިގަތުމާއެކު އަނުމް ގޮވައިލިއެވެ.\n"ދޮންބެ ދެކުނިންތަ މިއަދު" އަނުމް އެ އަހާލީ އާރިޔަންގެ ވާހަކައެވެ. ހަޔާތުގައި ފުރަތަމަ ފަހަރަށް އާރިޔަންއާއި ބެހޭގޮތުން ސުވާލުކުރަން ޖެހުމުން އޭނާގެ ނަފްސަށް އުނދަގުތަކެއް ވިއެވެ.\n"އަލަމްކޮ އައިރު ދޮންބެ އެކަނި ކޮފީބޯން އިން. އަލަމްކޮ ކައިރީގައި ކޮޓަރިއަށް ދާން ބުނެފަ ދިޔައީ. ދޮންބެ ކޮޓަރިއަށް ވަންނަންދެން އަލަމްކޮ ހުރީ ފިލާ" އަލަމް ބުނެލިއެވެ.\nއަލަމް ކޮޓަރިއަށް ފޮނުވާލާފައި އަނުމް ބަލައިލީ އާރިޔަންގެ ކޮޓަރިއާއި ދިމާލަށެވެ. އޭނާ އެކޮޓަރިއާއި ދިމާލަށް މަޑުމަޑުން ފިޔަވަޅު އަޅަން ފެށިއެވެ. އޭނާ އާރިޔަންގެ ފަރާތުން ޖަވާބު ބޭނުންވާ އެތައް ސުވާލުތަކެއް އެބަހުއްޓެވެ. ފިޔަވަޅަކަށް ފަހު ފިޔަވަޅެއް އާރިޔަންގެ ކޮޓަރިއާއި ދިމާލަށް އަޅަމުން ދިޔައިރު ހުދު އޭނާވެސް ހުރީ ޤަބޫލުނުކުރެވިފައެވެ.\nޓަކި ޖަހަން އަތް ހިއްލާލި ވަގުތު ކުއްލިއަކަށް ދޮރު ހުޅުވާލާފައި އެ ނިކުތީ އާރިޔަންއެވެ. ކުރިމަތިން އަނުމް ފެނުމާއެކު އާރިޔަންއަށް ޚައިރާންކަމެއް ލިބިގެން ދިޔައެވެ. ދެކުދިންގެ ހަތަރުކަޅި ބައްދަލުވިއެވެ. އާރިޔަންއަށް ތަފާތުކަމެއް އިހުސާސް ކުރެވެމުން ދިޔައިރު އަނުމް ހުރީ އިސްޖެހި ގޮތަށެވެ. ދައްކަން އައި ވާހަކަވެސް ހިނދުކޮޅަކަށް އޭނާ ހަނދާންނެތުނު ކަހަލައެވެ.\nއަނުމް އަނބުރާލާފައި ދާން ހިތަށް އަރާފައިވެސް މަޑުޖެހިލިއެވެ. އޭނާ ނަޒަރު ބަދަލުކޮށްލި ގޮތުން އާރިޔަން ކައިރިއަށް ހިނިއައެވެ. އެހެންނަމަވެސް އަނުމް ބަލައިލަން ވާއިރަށް އޭނާގެ މޫނު މައްޗަށް ސީރޔަސްކަން ވެރިކުރުވައިފިއެވެ.\n"އަ.. އަހަރެން ވާހަކައެއް އަހާލަން ބޭނުންވެގެން" އަނުމް ބުނެލިއެވެ.\n"ވަދޭ އެތެރެއަށް" ހުޅުވާފައި ހުރި ދޮރުގެ އެތެރެއިން އެއްފަރާތަކަށް ޖެހިލަމުން އާރިޔަން ބުނެލިއެވެ. އަނުމް ނުވަންނަން ހުރެފައިވެސް އާރިޔަންގެ ކޮޓަރި ތެރެއަށް އެއްފިޔަވަޅު އެޅިއެވެ. އޭނާ މުޅި ކޮޓަރި ތެރެއަށް ނަޒަރު ހިންގައިލިއެވެ. ކޮޓަރި ތެރޭގައި ހަރުލާފައިވަނީ ޝަވަރޖެލްގެ މީރު ވަހެވެ. ހީވާގޮތުން އާރިޔަން ފެންވަރައިގެން އެނިކުތީ ދާދި ދެންމެއަކުއެވެ. އެނދުމަތީގައި ދެ ބާލީސް އޮތްއިރު ބެޑްޝީޓް ވަނީ އެއްފަރާތަކުން ސޮހިގެން ގޮސް މުށިތަކުގެ މަތީގައި ފެތުރިފައެވެ. އެނދުމަތީގައި ލާން ގެންގުޅޭ ބައެއް ގަމީސްތަކާއި ޖީންސްތައް އުކާފައި ހުއްޓެވެ. އަރަން ގެންގުޅޭ ސްޓާކިންތަކާއި ނިދަން ލާއުޅޭ ކުރުތާގެ ހަރުވާޅު އޮތީ މުށިތަކުގެ މަތީގައެވެ. ޑްރެސިންގްޓޭބަލް މަތީގައި ހުރި ރީތިވާ ސާމާނުތައް ވެސް ވަނީ ތަރުތީބު ގެއްލިފައެވެ. ފާހާނާ ދޮރުމަތީގައި އޮންނަ ފައިފުހި އޮތީ ކޮޓަރި މެދުގައެވެ. އެނދާއި ފާރުގައި ހަރުކޮށްފައި ހުރި ޓިވީއާއި ދެމެދުގައި ގުޅާފައި ހުރި ކަރަންޓްވާތައް ފެނި އަނުމްގެ ބޮލުގައި ރިއްސައިގަތެވެ. ބޭއިޚްތިޔާރުގައި އޭނާއަށް ބޮލުގެ ދެފަރާތުން އަތް އެޅުނެވެ.\n"ސޮރީ. ވަރަށް އާވާހަށް ތަނަކަށް ދާން ނިކުތީ. އެހެންވެ ސާފުނުކުރެވި އަދި މިއޮތީ" އަނުމްއަށް ވީގޮތް ފެނި އާރިޔަން ބުނެލިއެވެ.\nއެހުރިހާ އެއްޗެހީގެ ތެރެއިން އަނުމްގެ ނަޒަރު ހުއްޓުނީ އެނދުގެ ބޯލާ ކޮޅުން ހުސްވެފައިވާ ޖާގައިގައި ފަތުރާފައި އޮތް ގަދަ ފެހިކުލައިގެ މުސައްލައިގެ ބައެއް ފެނިފައެވެ. އޭނާ އާރިޔަންގެ މޫނަށް ބަލައިލީ ޚައިރާންކަން އެކުލެވިގެންވީ ބެލުމަކުންނެވެ.\n"މިތަނުގަ ވާހަކަދައްކަން އަނުން ކޮންފޮޓަބަލް ނޫނިއްޔާ ކޮޓަރިން ބޭރަށްވެސް ނިކުމެވިދާނެ" އާރިޔަން ބުނެލިއެވެ.\n"އުނހު. މިތަން އޯކޭ. އަހަރެން ބުނަން އުޅުނީ އަހަރެންގެ ކޮޓަރި ތަޅުބަދަލުކުރީ ކީއްވެތަ؟ އަހަރެން ނުބުނަމެއްނު" އަނުމް ވާހަކަދެއްކިއެވެ.\n"އެއީ އަނުމް އަށް ރައްކާތެރިކަން ހޯދަދޭންވެގެން. ދޮންބައްޕަވެސް ހުރީކީނޫން. އެހެންވެ" އާރިޔަން ބުނެލިއެވެ.\n"އަހަރެންނަށް ރައްކާތެރިކަން ހޯދަދޭން ތިހާވަރަށް ބޭނުންވީ ކީއްވެ؟" އަނުމް އަހައިލިއެވެ. އާރިޔަންއަށް ޖަވާބެއް ނުދެވުނެވެ. އޭނާއަށް އަނުމްއަށް ބަލަހައްޓައިގެން ހުރެވުނީއެވެ.\n"އަހަރެންގެ މި ހިމޭންކަން އަނުމްއަށް ޖަވާބަކަށް ފުދޭނެކަމަށް ހީކުރަން" ހިތުގައި އޮތް ގޮތަށް ބުނަން އާރިޔަން ބޭނުންނުވިއެވެ.\n"ކިހާވަރެއް ޚަރަދުވީ" އަނުމް ބުނެލިއެވެ.\n"އެއްވެސް އެއްޗެއް ބޭނުމެއްނޫން. މީހަކު ހެޔޮކަމެއް ކޮށްދިނީމަ އެހާ ފޮނިވާކަށް ނުވާނެ" އާރިޔަން ބުނެލިއެވެ. އޭނާ މަޑުމަޑުން ކުރީގެ އާރިޔަންއަށް ބަދަލުވާން މަސައްކަތްކުރާކަން އަނުމްއަށް ފާހަގަވިއެވެ.\n"އަސްލު އަނުމް ވަރަށް ފިނޑި ދޯ. ހަމަ އަސްލަށްވެސް ޤާދިރާ ވަރަށް ލައިކްވޭ ދޯ. މިހެން މިބުނީ ކަމެއް ވާއިރަށް ކަމުގެ ދެކޮޅު ހޯދާލުމެއްނެތި އަވަހަށް އިންނަން ހިފާލީމަ" ސަމާސާ އެކުލެވޭ ރާގެއްގައި އާރިޔަން ބުނެލިއެވެ. އޭނާ ބޭނުންވީ އަނުމް ރުޅިއަރުވާލައިގެން ނަމަވެސް އޭނާގެ ހިތަށް ހިތްހަމަޖެހުމެއް ހޯދާށެވެ.\n"ތިއީ އަންހެނަކަށްވެފަ އަހަރެން ހުރި ހާލަތުގަ ތި އިންސާނާ ހުރިނަމަ ތިހެނެއް ނުބުނާނެ. އެމީހަކު އަހަރެން ރޭޕް ނުކުރިޔަސް އަހަރެންގެ ހަށިގަނޑުގަ...." އަނުމްއަށް ފުރިހަމަ ނުކުރެވުނެވެ. އާރިޔަންގެ ދެއަތް މުށްކެވިގެން ދިޔަކަމެއް އަނުމްއަށް ނޭނގެއެވެ.\n"އަހަރެން މިހާރު ހިތަށް އަރާ ޤާދިރުގެ ބަދަލުގަ އަހަރެންނަށް އަނުމް ކައިރީގައި އިންނަން އެހުނު ނަމައޭ. އޭރުންވެސް ޤަބޫލެއް ނުވާނަންތަ؟" އާރިޔަން ކުޑަކޮށް އަނުމް ކައިރިއަށް ޖެހިލަމުން ބުނެލިއެވެ.\n"އައްޗީޑި. މަ އެބައުޅެންތަ؟" އެކޮޓަރިން ނިކުމެގެން ދިޔަ އަނުމްއަށް ވީގޮތް ފެނި އާރިޔަންގެ ތުންފަތް މައްޗަށް ވެރިވި ހިނިތުންވުން ފަނޑުވަމުން ދިޔައީ ހަމަ ކުއްލިއަކަށެވެ. އޭނާ ހިތަށް ޤާދިރުގެ ސޫރަ ސިފަވެގެން ދިޔުމާއެކު ލޭ ކެކި ގަނެގެން ދިޔައެވެ. އެހާ އަވަހަށް ކޮޓަރިއަށް ވަދެ އެނދުމަތީގައި އޮތް ފޯނު ނަގާފައި ނަންބަރަކަށް ގުޅައިލިއެވެ.\n"ކިތަށް ދުވަސް ޖެހީ" އާރިޔަން އަހައިލިއެވެ.\n"ވާނުވާ... ހެހެހެ... ވަރަށް ރަނގަޅު. ބަލާނަމޭ ދެން ކިހިނެއްތޯ މީހުންގެ ދަރިން ގަޔަށް ބޮލަށް އަރަމުން ދުވާނީ. ހުވާ މިބުނީ އަހަރެން ބޭނުމީ އެ ޖަނަވާރުގެ ދެ އަތުގެ ދިހަ އިނގިލި ބުޑުން ބުރިކުރަން" އާރިޔަންގެ މޫނުމަތިން ފާޅުވަމުން ދަނީ ނުރުހުންތެރިކަމެވެ.\n"އަހަރެން ހިފަހައްޓަނީ އަހަރެން ކުރި ހުވާ" އެކޮޅުން ފޯނުގައި ހުރި އާރިޔަންގެ އެކުވެރިޔާ ބުނެލި ޖުމްލައަކާއި ގުޅުވައިގެން އާރިޔަން ބުނެލިއެވެ.\nއޭނާ ފޯނު ލައިގެން ހުރި ޖީންސަށް ކޮށްޕާލާފައި ކޮޓަރިން ނިކުމެ ހިނގައިގަތްއިރު މޫނުމަތިން ސީރިޔަސްކަން ފާޅުވާން ހުއްޓެވެ.\nގެއަށް ވަންއިރު އެތެރެއިން އެއްވެސް މީހަކު ފެންނާކަށް ނެތެވެ. ބަދިގެ ތެރެއިން ތަށި ތަޅުވާ އަޑު އިވުނަސް އާވާ އެދިމާލަށް ނުދިޔައެވެ. އޭނާ މިސްރާބު ޖެހީ ޙާޖަރުގެ ކޮޓަރިއާއި ދިމާލަށެވެ. ދޮރު ހުޅުވާލާފައި ވަންއިރު އެނދުގައި އިން ޙާޖަރު ތުނބުގައި ލޮނުފެން ތައްޓެއް ޖައްސައިގެން ދާރިމް އިނެވެ. އާވާ އަވަސް ފިޔަވަޅުތަކެއްގައި ގޮސް ޙާޖަރުގެ އަނެއް ފަރާތުން އިށީނެވެ.\n"މަންމާ! ދޮންތަ އެ އައީ. ދެން އަޅުގަނޑު މިދަނީ އެސައިމަންޓްތައް ނިންމަން. އޯކޭތަ؟" ސައިޑްކަބަޑު މަތިން ނެގި ޓިޝޫއަކުން ޙާޖަރުގެ ތުންކޮޅު ފޮހެދެމުން ދާރިމް ވާހަކަދެއްކިއެވެ.\n"މަންމާ!! ކީއްވެތަ ހޮސްޕިޓަލަށް ނުދާން ތިއުޅެނީ؟ އަވަހަށް ރަނގަޅުވާން ބޭނުންނުވަނީތަ؟" ޙާޖަރުގެ ބޮލުގައި ފިރުމައިލަމުން އާވާ އަހައިލިއެވެ.\n"ނޫނޭ ދަރިފުޅާ! އެއީ މަންމަ އެއްގޮތަކަށްވެސް ދާހިތްވާ ތަނެއް ނޫން. ލޮނުފެން ބުއީމަ މިހާރު ހީވޭ ކުޑަކޮށް ރަނގަޅުވާހެން. ފާހާނާއަށް މިހާރު ގުޅާގުޅާކޮށް ނުދެވޭ. އެކަމަކު އަދިވެސް މޭނުބައިކޮށްފަ ހުންނަނީ" ބަލި އަޑަކުން ޙާޖަރު ވާހަކަދައްކަމުން ދިޔައެވެ.\nކޮންމެސް އެއްޗެއް ކާލެވޭތޯ ބަލަންވާނެއްނު. އަޅުގަނޑު އެއްޗެއް ތައްޔާރުކޮށްދޭންވީ ދޯ" އާވާ އަހައއިލިއެވެ. ޙާޖަރު ބޯޖަހައިލިއެވެ.\n"ދަރިފުޅާ! މާހިލް ރަނގަޅުތަ؟ މަންމަ ބަލިކަން އިނގޭތަ؟" ޙާޖަރު އަހައިލިއެވެ.\n"ލައްބަ މަންމާ. މާހިލް އަންނާނެ މެންދުރުފަހު ވަގުތެއްގަ. މިއަދު މެންދުރުގެ ކެއުން އަޅުގަނޑު މިގޭގަ ތައްޔާރުކުރާނީ" އާވާ ވާހަކަދެއްކިއެވެ.\n"އެކަމަކު ބޮޑުދައިތަމެން ތިބޭނެ. ދަރިފުޅު އެއްވެސް އެއްޗެއް ނުކިޔާތި އިނގޭ" ޙާޖަރު ބުނެލިއެވެ.\n"އަޅުގަނޑު ނުކިޔާނަން. އަނެއްހެން މާހިލްއަށް އެހާ ގިނައިރު ނުވެސް ހުރެވޭނެ. މިރޭ މިއީ ޓިވީ ޗެނަލް ލޯންޗު ކުރާ ރޭ. ކޮންމެހެން އެ އަންނަނީވެސް މަންމަ އާ ބައްދަލުކޮށްލަން" އާވާ ވާހަކަދެއްކިއެވެ.\n"އެހެންތަ؟ ދަރިފުޅާ އަދި ވަގުތު އެބައޮތެއްނު ކާއެއްޗެއް ރޯފިލުވަން. އިހަށް މަންމަގެ ފައި މޮޑެލަދީފާނަންތަ؟" ޙާޖަރު ބުނެލިއެވެ. އާވާ އެއްވެސް ފަސްޖެހުމެއްނެތި ޙާޖަރު ބުނި ކަންތައް ކުރަން ފެށިއެވެ.\n"ރަސްމިއްޔާތުގަ މަންމައަށް ބައިވެރިނުވެވޭނެ ދޯ. ވަރަށް ދެރަވޭ އެހެންވެ. ނަސީބެއް މިރެއަށް ބައްޕަ ދުރުވާކަން. ދާމްއަށްވެސް ނާދެވޭނެ ދޯ މަންމަ އެކަނި ބާއްވާފަ. އަޅުގަނޑު އަންނާނަން އިނގޭ ގެއަށް ދިޔުމުގެ ކުރިން މަންމަ ކައިރިއަށް" ހުއްޓާނުލާ އާވާ ވާހަކަދައްކަމުން ގޮސް ޙާޖަރުގެ މޫނަށް ބަލައިލީ އެއްވެސް ހަބަރެއް ނުވުމުންނެވެ. އޭރު ޙާޖަރަށް ނިދިފައި އޮތުމުން އޭނާ މަޑުމަޑުން އެނދުން ފޭބިއެވެ. އަދި ކުއިލްޓުން ޙާޖަރުގެ ހަށިގަނޑުގެ ބޮޑު ބައެއް ފޮރުވާލިއެވެ. ސިއްރު ފިޔަވަޅުތަކެއް އަޅަމުން އޭނާ ކޮޓަރިން ނިކުމެ ދޮރުލައްޕާލާފައި ބަދިގެއާއި ދިމާލަށް ދިޔައެވެ.\nކައްކަން ވެގެން އާވާ ބަދިގެއަށް ވަންއިރު ފުރިޖު ކައިރީގައި ޒެރީން ފެން ފުޅިއެއް ހިފައިގެން ހުއްޓެވެ. އާވާ ފެނުމުން އާދައިގެމަތިން ޒެރީން ބަލައިލާފައި އަޅައެއް ނުލިއެވެ. މިފަހަރު އާވާ ހިތުގައި ޖެހުނެވެ. ބަހެއް ނުބުނެ ކުރިމަތިން ހުރަސްކުރަން އޭނާއަށް ނުކެރުނެވެ. އެހެންކަމުން ފިޔަވަޅު އަޅާލީ ޒެރީން އާ ގާތަށެވެ.\n"ބޮޑުދައިތާ!! އަދިވެސް ރުޅި ދޯ އަޅުގަނޑާ" އާވާ ބުނެލިއެވެ. ނަމަވެސް ޒެރީން އަނގައިން ނުބުނެ އެނބުރުނީ އަނެއް ފަރާތަށެވެ.\n"ބޮޑުދައިތަ ހިތްހަމަނުޖެހިފަ އަދިވެސް. އެކަމަކު އަޅުގަނޑަށް އިނގޭ ތިއީ ހިނދުކޮޅެއްގެ ކަމެއްކަން.... ކޮބާތަ ކިޔާން؟؟ މިއަދު އަދި ނުވެސް ފެނޭ މިގެއަށް އައި ފަހުން" އާވާ ބުނެލިއެވެ. ވަގުތުން ޒެރީން އާވާ އާ ވީކޮޅަށް އެނބުރިއްޖެއެވެ. އާވާގެ ދުލުން ކިޔާންގެ ނަން ކީ އަޑު އަހާފައި ހިތަށް ހިތްހަމަޖެހުން ލިބިއްޖެއެވެ.\n"ދާމް ޓިޔުޝަނަށް ލާފަ ދެންމެ ގެއަށް އައިސް އެވަނީ. އިރުކޮޅަކުން އަންނާނެ ކޮފީ ހޯދަން. އެވީ ހަދާލަދޭންވީން ކިޔާންއަށް ކޮފީ ތައްޓެއް" ޒެރީން ވާހަކަދެއްކިއެވެ. ޒެރީންގެ މަޤްސަދަކީ ކޮބައިކަން އާވާއަށް ވިސްނުނެވެ. އެހެންނަމަވެސް ޒެރީން އެހާ ރީތިކޮށް ވާހަކަދެއްކުމުން އިންކާރު ކުރާހިތެއް ނުވިއެވެ. އޭނާ ހީލާފައި ބޯޖަހައިލިއެވެ.\nޒެރީން ދިޔުމުން ކިޔާންއަށް ކޮފީ ތައްޔާރުކޮށްދިނުމުގެ ބަދަލުގައި އާވާ އެންމެ ފުރަތަމަ ބެލީ ޙާޖަރު ހޭލަންވާއިރަށް ތަރުކާރީ ސޫޕެއް ތައްޔާރު ކޮށްލެވޭތޯއެވެ. ކިޔާން އައިސް ބަދިގެއަށް ވަނީ އާވާ ކެރެޓްކޮށަން ހުއްޓައެވެ.\n"ހޭއި އެވީ!! ވަރަށް އުފާވެއްޖެ ފެނުނީމަ. ކިހާ އިރަކު ދާން ތިއައީ" ވަދެގެން އައި ކިޔާން ހުއްޓުނީ އާވާ ކުރިމަތީގައެވެ. ހިނިތުންވުމަކާއެކު އާވާ ކިޔާންއަށް ބަލައިލިއެވެ.\n"ތަންކޮޅެއް ފަހުން ދާނީ. މަންމަ ބައްޔެއްނު" އާވާ އުނދުން ކައިރިއަށް ޖެހިލިއެވެ.\n"އާނ އިނގޭ. އަހަރެން މިއައީ އެވީއަށް ހެލްޕްވާން. ބުނޭ ކޮންކަމެއް ކޮށްދޭންވީ؟" ކިޔާން އަހައިލިއެވެ.\n"އޯކޭ. މާ ބައިވަރު މަސައްކަތެއްނެތް. މަންމައަށް ސޫޕް ހަދާފައި ސްޕެގެޓީ ހަދަން މިއުޅެނީ އެންމެންނަށް" އާވާ ބުނެލިއެވެ.\n"އެހެންތަ. އެހެންވީމަ އަހަރެން މިފަށަނީ" ކިޔާން ހުރީ މަޖާ މޫޑެއްގަކަން އާވާއަށް އިނގުނެވެ. އޭނާ ފަރުވާވެ ކިޔާންގެ ހަރަކާތްތަކަށް ބަލައިލިއެވެ. އަދިވެސް އަތުގައި ބޭސްގަނޑު ހުއްޓެވެ. އޭނާ ކިޔާން ހުއްޓުވަން މަސައްކަތެއް ނުކޮށް އުނދުން ކައިރީގައި ހުއްޓެވެ.\nއެހެން ކަމެއްގައި ޒެރީން ބަދިގެއަށް ވަންއިރު ހިނިތުންވެފައި ހުރި އާވާ ކިޔާންއާއި ވާހަކަދައްކަމުން ދިޔަ މަންޒަރު ފެނުމުން ޒެރީންގެ ހިތަށް ބަޔާންކުރަން ދަތި ހިތްހަމަޖެހުމެއް ލިބިގެން ދިޔައެވެ. ދުރުގައި ހުރި ޒެރީން އާވާގެ ފައިން ފެށިގެން ބޮލައި ހަމައަށް ނަޒަރު ހިންގައިލިއެވެ. ދެއަތްތިލައާއި މޫނު ނޫނީ އާވާގެ ހަށިގަނޑުގެ ހުރިހާ ހިސާބެއް ވަނީ ފޮރުވިފައެވެ.\n"އެވީ!! ބަދިގެ ތެރޭގައި ހުންނައިރު ތި ސްޓާކީން ބާލައިގެން ހުންނަންވީނުން. ބޮޑުދައިތަ މިހެން މިބުނީ އެވީއަށް އުދަގުވާނެތީ" ޒެރީން ވާހަކަދެއްކިއެވެ.\n"ނޫނޭ ބޮޑުދައިތާ. މިހާރު އަޅުގަނޑަށް ކިތަންމެ އުނދަގުލެއް ވިޔަސް އާޚިރަތުގައި އެކަމުގެ ފޮނިމީރުކަން ލިބޭނެ. އަންހެނާގެ ފައިތިލަ ވެސް އައުރައިގެ ތެރޭގައި ހިމެނޭ." އާވާ ހިނިތުންވުމަކާއެކު ވާހަކަދެއްކިއެވެ. ޒެރީން އިތުރަށް އެއްޗެއް ނުބުންޏެވެ.\nއާވާގެ ދަޢުވަތަށް މިރޭ އޮތް ރަސްމިއްޔާތަށް ދިޔުމަށްޓަކައި އަނުމް ތައްޔާރުކުރި ހެދުން ހިފައިއިގެން ބެލަކްނީގައި ހިއްކަން އަޅުވަން ނިކުތް ވަގުތަކީ ފަލަކްނާޒްވެސް އޭނާގެ ކޮޓަރިން ނިކުތް ވަގުތެވެ. އަނުމް ފެނުމާއެކު ފަލަކްނާޒް ފޫހިކަމާއެކު ބަލައިލިއެވެ. އަނުމް ބެލްކަންޏަށް ނިކުމެ ކޮނޑާއެކު ރެއިލިންގައި ހެދުން އަޅުވާފައި އެނބުރިލިއިރު އާރިޔަން ކާ ބަޔަށް ވަންނަ މަންޒަރު ފެނުނެވެ. ބަނޑުހައިވެފަ ހުރިވަރުން އޭނާވެސް ދިޔައީ އެދިމާލަށެވެ.\n"މިއަދުވެސް ކާއެއްޗެއް ނަހަދަންތަ މަންމާ" މޭޒު ކައިރީގައި އިށިން އާރިޔަން ވާހަކަދެއްކީ ކަބަޑު ކައިރީގައި ކޮފީ ހަދަން ހުރި ފަލަކްނާޒާއެވެ.\n"އަހަރެން ނޫނަސް މިގޭގަ އަންހެނެއް އެބަހުރި. ކޮންމެފަހަރަކު ބަދިގެއަށް ވަދެ އަހަރެން ކައްކަންވީ ކީއްވެ؟" ފަލަކްނާޒަށް ވަދެގެން އައި އަނުމް ނުފެނުނަސް މޭޒު ކައިރީގައި އިން އާރިޔަން ފެނުނެވެ. އެދެމައިންގެ މެދުގައި ދެކެވުނު ވާހަކަ އަނުމްއަށް ރަނގަޅަށް އިވުނެވެ. ހިނދުކޮޅަކަށް އަނުމްގެ ލޮލާއި އާރިޔަންގެ ލޯ ބައްދަލުވިއެވެ.\n"ދެން އުޅެނީ އަނުމްއެއްނު. އަނުމް އަކީ އަޅުގަނޑުގެ އަންބެއްނޫން. އެހެންވީމަ އަޅުގަނޑަށް ކާންދޭންޖެހޭނީ މަންމައެއްނު" އާރިޔަން ވާހަކަދެއްކީ އަނުމްގެ މޫނަށް ބަލަހައްޓައިގެން ހުރެއެވެ. އެއްފަހަރު އާރިޔަންގެ މޫނަށް ބަލައިލުމަށްފަހު ދެވަނަ ސިކުންތުގައި އަނުމް އިސްއޮބައިލިއެވެ.\n"ވަރިހަމަ މަށަށް. މިއަދު ގޮސް ހޮޓަލުން ކާލާ. މިއަދަކު ނުވާނެ" ފަލަކްނާޒް ބުނެލިއެވެ. އާރިޔަން ދެފަރާތަށް ބޯ ހޫރާލިއެވެ. އޭނާ ހޮޓަލުން ކައިގެން ހުންނަތާ މިއަދަށް ތިން ދުވަހެވެ. އާރިޔަން ތެދުވެގެން ހިނގައިގަންނަން އުޅުނު ވަގުތު އަނުމް އިސްއުފުލާ އާރިޔަންއަށް ބަލައިލިއެވެ. އާރިޔަން އެހާ ބަނޑުހައިވެގެން ކާއެއްޗަކަށް ބޭނުންވެފައި އިންކަން އިނގުމުން އޭނާ ހިތުގައި ޖެހި ކުށްވެރި އިހުސާސްތަކެއް ކުރެވިއްޖެއެވެ. މީގެކުރިންވެސް އެގޭގައި ހުރިހާ ވަގުތަކަށް ކައްކކަނީ އަނުމްއެވެ. ކުއްލިއަކަށް ދިމާވި ހާލަތެއްގެ ސަބަބުން އެކަމަށް އޭނާއަށް ފަރުވާކުޑަ ކުރެވިއްޖެއެވެ. އެހެންކަމުން ކުރިން އުޅުނުގޮތަށް އެގޭތެރޭގައި އުޅެން އޭނާ ނިންމިއެވެ.\n"އަހަ.... އަހަރެން މިއުޅެނީ ނޫޑްލްސް ހަދަން. މަޑުކޮށްލަންވީނުން ކައިގެންދާން. ވަރަށް އާވާސްވާނެ" އަނުމް ވާހަކަދެއްކިއެވެ. ފަލަކްނާޒް ފަހަތް ބަލައިލީ އަނުމްގެ އަޑަށެވެ. ލިބުނު ހިތްހަމަޖެހުމުގައި އާރިޔަން އަލުން ގޮނޑީގައި އިށީނެވެ. އެހެން އެބުނީ އަނުމްކަން އޭނާއަށް ޤަބޫލެއްވެސް ނުކުރެވުނެވެ. އޭނާ އެކަމަށް ދެކޮޅު ހަދާނީ ކިހިނެއް ހެއްޔެވެ؟ އޭނާގެ ހިތުގައި އަނުމްއަށްޓަކައި އުފެދިފައިވާ އިހުސާސްތަކަކީ ދުލަކުން ގަލަމަކުން ބަޔާންކުރެވޭ ވަރަށް ވުރެ ވަރުގަދަ އިހުސާސްތަކެކެވެ. އާރިޔަންއަށް އައި ބަދަލުތައް ފަލަކްނާޒަށް ފެނުނު ހިނދު އޭނާގެ ބޮލުގައި ރިއްސާލައިފިއެވެ. އަނުމް އެހާ ލޯބިން އާރިޔަންއަށް ކައްކާފަ ކާންދިނުން އެއީ އޭނާ އެއްގޮތަކަށްވެސް ރުހޭނެކަމެއް ނޫނެވެ.\n"ކޮންމެހެން މަގޭ ދަރިންނަށް ކައްކާފަ ކާންދޭން އުޅޭނެކަމެއް ނެތް. އަހަރެންގެ ދެއަތް އަދި އޮތީ ސަލާމަތުން. ހަށިގަނޑުގަ ވަރު އެބަހުރި" ފަލަކްނާޒް ބުނެލިއެވެ. އަނުމް ބަލައިލާފައިވެސް ބަހެއް ނުބުންޏެވެ. އާރިޔަން ކައިރިއަށް އައީ ހިންޏެވެ. ފަލަކްނާޒް އުޅުނު ގޮތުން އޭނާ އިނީ މަޖާވެފައެވެ. އެކަމަކު މިވަގުތު އޭނާ ބޭނުމީ ފަލަކްނާޒް އަތުން ރޯފިލުވާފައި ދޭ ކާއެތިކޮޅެއް ނޫނެވެ. އަނުމްގެ އަތުން ހިތްހެޔޮކަމާއެކު ފެންތައްޓެއް ދިނަސް މިވަގުތު އޭނާއަށް ފުދޭނެއެވެ.\n"އަނުމްވެސް މަޑުކޮށްލަންވީނުން ކައިގެން ދާން. ވަރަށް އުފާވާނެ އަނުމް ކައްކާ ނޫޑްލްސްގެ ރަހަ ބަލާލަން ލިބުނިއްޔާ" އާރިޔަން ބުނެލިއެވެ. ދާން އުޅެފައިވެސް އަނުމް މަޑުކޮށްލިއެވެ.\n"އާޔަންއަށް އެންމެ މީރު ގޮތަށް މަންމަ ނޫޑްލްސް ކައްކަދޭނަން" ފަލަކްނާޒް ބުނެލިއެވެ.\nގޭ ދޮރު ބެލް އަޅާލި އަޑު އިވުމާއެކު އާވާ ދޮރު ހުޅުވައިލިއެވެ. ސިޓިންރޫމުން އެއްވެސް މީހަކު ފެންނާކަށް ނެތެވެ. އަތުގައި އޮތް ފުރުޓް ކޮތަޅު އާވާ އަތަށް ދެމުން އާވާގެ ނިތުގައި އެތެރެއަށް ވަން މާހިލް ބޮސްދިނެވެ. އެމަންޒަރު ކޮޓަރިން ނިކުތް ޒެރީންއާއި ކިޔާންއަށް ފެނުނެވެ. ހިތްހަމަނުޖެހިފައި ޒެރީން އަލުން ކޮޓަރިއަށް ވަދެ ދޮރު ލެއްޕިއެވެ. ފެނުނު މަންޒަރުން ކިޔާނަށް އަސަރުކުރިއެވެ. އެހެންނަމަވެސް އޭނާ އެކަމަށް މާބޮޑު ސަމާލުކަމެއް ނުދިނެވެ. ސޯފާގައި އިށިންނަމުން އޭނާ ޓީވީއަށް ނަޒަރު ހިންގާލިއެވެ. އެތެރެއަށް އަޅާލި ފުރަތަމަ ފިޔަވަޅާއެކު މާހިލްއަށް ސޯފާގައި އިނީ ކިޔާން ކަން އިނގުނެވެ. އޭނާއަށް ކިޔާން ބަލައިނުލުމުން މާހިލްއަށް ގޮވާލަން ނުކެރުނެވެ. އާވާގެ މޫނަށް ބަލައިލާފައި އޭނާ ހީލިއެވެ.\n"ކިޔާން! މިއީ މާހިލް. މައި ހަޒްބެންޑް" އާވާ ކިޔާނަށް ގޮވައިލަމުން ބުނެލިއެވެ. ކިޔާން ބަލައިލާފައި ބީރައްޓެހި ހިނިތުންވުމެއް މާހިލް އާ ބަދަލުކޮށްލިއެވެ.\n"ކާންދާނީތަ ފުރަތަމަ. ތައްޔާރުކޮށްފައި ހުންނާނީ" އާވާ އަހައިލިއެވެ.\n"އެންމެ ފުރަތަމަ ހިނގާ މަންމަ އާ ބައްދަލުކޮށްލަން" މާހިލް ބުނެލިއެވެ. މާހިލްގެ އަތް އާވާގެ އުނަގަނޑުމަތިން އަޅުވާލާފައިވާ މަންޒަރު ފެނުމުން ކިޔާނަށް ހިންދިރުވާލެވުނެވެ. އޭނާއަށް ކޮޅަށް ތެދުވެވުނުއިރު ހިތަށް ކުރި އަސަރެއްގެ ބޮޑުކަމުން ދެލޮލުން ކަރުނަ ފާއްދާލައިފިއެވެ.


Nunidhifai noave konmeves kameh kollaa! | Mihaaru\nލައިފްސްޓައިލް / ނިދުން\nނިންޖާ ބެހޭ ގޮތުން ވާހަކަ ދައްކާ ނަމަ މި ހުރިހާ އެކި މައުލޫތަކެވެ. އެކަމަކު ދިރާސާ ޓީމަކުން ބުނަނީ ނިންޖާ ބެހޭ ގޮތުން އާންމު ގޮތެއްގައި މީހުންނަށް ގަބޫލުކުރެވޭ އަދި ހަރުލާފައިވާ ބައެއް އާދަތަކުގެ ސަބަބުން ސިއްހަތަށް ވަރަށް ބޮޑަށް ގެއްލުންވަމުންދާ ކަމަށެވެ.\nފަސް ގަޑިއިރަށް ވުރެ މަދުން ނިދިޔަސް ރަނގަޅުވާނެ\nދިރާސާ ޓީމުން ބުނި ގޮތުގައި މިއީ ނިންޖާ ބެހޭ ގޮތުން ކުރެވޭ އެންމެ އާންމު ކުށް ހީ އެވެ.\nއިނގިރޭސި ވިލާތުގެ ކުރީގެ ބޮޑުވަޒީރު މާގްރެޓް ތެޗާ އާއި ޖަރުމަނުގެ ޗާންސެލަރު އެންޖެލާ މާކެލް އަދި މަޝްހޫރ ވިޔަފާރިވެރިންނާއި މިފަދަ އެތައް ބަޔަކީ ރޭގަނޑު ފަސް ގަޑިއިރަށް ވުރެ މަދުން ނިދާ ކަމަށް ބުނާ މީހުންނެވެ.\nމިފަދަ މީސްމީހުން ނިންޖާ ބެހޭ ގޮތުން މިގޮތަށް ވާހަކަ ދެއްކުުމުން، މިއީ ރައްކާތެރި ކަމެއްގެ ގޮތުގައި އާންމުކޮށް ގަބޫލުކުރެވިފައި އޮންނަ ކަމަށް ދިރާސާގައި ބުންްޏެވެ.\n"ދުވާލަކު ފަސް ގަޑިއިރަށް ނުވަތަ އެއަށްވުރެ މަދުން ނިދާ ނަމަ ސިއްހީ ގޮތުން ކުރިމަތިވާނެ ބޮޑެތި ނުރައްކާތައް އެެބަހުރި ކަމުގެ ހެކި އެބަހުރި،" ނިއު ޔޯކް ޔުނިވަސިޓީގެ މި ދިރާސާގައި އިސްކޮށް ހުންނެވި ރެބެކާ ރޮބިންސް ވިދާޅުވި އެވެ.\nމި ބުނާ މިންވަރަށް ނިދާ މީހެއް ނަމަ ހިތުގެ އެކި ބަލިތައް ޖެހުމާއި ހާޓް އެޓޭކާއި ސްޓްރޯކް ޖެހުން އަދި މިފަދަ ކަންކަމުގައި އަވަހަށް މަރުވުމުގެ ފުރުސަތު ބޮޑުވާކަން ދިރާސާގައި ވަނީ ފާހަގަކޮށްފަ އެވެ.\nރޮބިންސް ލަފާ ދެއްވީ ދުވާލަކު 7-8 ގަޑިިއިރު ވަންދެން ނިދުމަށެވެ.\nއެނދުގައި އޮވެގެން ޓީވީ ބެލުމުން ހަމަޖެހުން ލިބޭ\nނިދަން ވުމުން ޓީވީ ހުޅުވައި ކޮންމެވެސް އެއްޗެއް ބަލައިލުމުން މީހާ "ރިލެކްސް"ވެ ފަސޭއިން ނިދާލެވޭ ކަމަށް ގަބޫލުކުރަން ހެއްޔެވެ؟\nޑރ. ރޮބިންސް ވިދާޅުވީ ރޭގަނޑު ނިދުމުގެ ކުރިން ޓީވީ ބަލަނީ ދުވަސް ނިންމާލައި، ފިކުރުތަކާ ދުރުވެލައި ހަމަޖެހުން ހޯދުމުގެ ބޭނުމުގައި ކަމަށް ވިޔަސް ސިކުނޑި އަށް އެކަން ހާސިލް ނުވާ ކަމަށެވެ. އޭނާ ވިދާޅުވީ ޝައުގުވެރި ޓީވީ ޝޯތަކާއި ފިލްމުތަކުގެ ތެރެއަށް ވަދެވެ އެތައް އިރަކު ޓީވީ ދޮށުގައި ތިބެވޭ ގޮތް ދިމާވާ ކަމަށެވެ. އެހެންވެ މިއީ ސިކުނޑި އަށް ހަމަޖެހުން އައުމުގެ ބަދަލުގައި، ނިދި މަދުވެ ސިކުނޑި އަށް އިތުރަށް ބާރު ބޮޑުވާނެ ކަމެއްގެ ގޮތުގައި ރޮބިންސް ސިފަކުރެއްވި އެވެ.\nނިދަން އުނދަގުލިއްޔާ އެނދުގައި އޮވޭ\nނިދި ނައިސްގެ އެނދުގައި ފުރޮޅެއް އެތައް އިރެއް ވަންދެން އޮންނަން ހެއްޔެވެ؟ ބައެއް މީހުން ގަބޫލުކުރަނީ ނުނިދިގެން އުޅޭ ނަމަ، ނިދޭތޯ ބަލަން އެނދުގައި އޮވެގެން މަސައްކަތް ކުރުމަށެވެ.\n"އެހެން ހަދާ ނަމަ އެއީ - ނިދަން އުނދަގޫވާ މައްސަލަ ކަމަށްވާ - އިންސޯމިއާއާ، ނިދާ އެނދާ ގުޅުވެނީ،" ރޮބިންސް ވިދާޅުވި އެވެ.\nއޭނާ ވިދާޅުވީ ރަނގަޅަށް ނިދާ މީހެއް ނަމަ ފަނަރަ ވަރަކަށް މިނެޓްގެ ތެރޭގައި ނިދޭނެ ކަމަށެވެ. އެކަމަކު ގިނަ މީހުންނަކީ މިއަށްވުރެ ގިނައިރުން ނިދޭ މީހުންކަން އޭނާ ފާހަގަކުރެއްވި އެވެ. އޭނާ ވިދާޅުވީ ނިދި ނައިސްގެން އުޅޭ ނަމަ އެނދުގައި ނޯވެ ތެދުވެގެން ގޮސް ކޮންމެވެސް ކަމެއް ކޮށްލުން ބުއްދިވެރި ކަމަށެވެ. މާހައުލަށް ބަދަލެއް ގެނައުން ފަދަ ކަމެއް ކޮށްލުން ވެސް ރަނގަޅުކަން ފާހަގަކުރެއްވި އެވެ. އަދި އޭނާގެ ހާއްސަ ލަފައެއް ވެސް ދެއްވި އެވެ.\n"[ނިދި ނާންނަންޏާ] ތެދުވެގެން ގޮސް އިސްޓާކީނު ފަތްޖަހާލާ."\nހޭލަން ބޭނުންވާ ގަޑި އަށް އެލާމް ވުމުން އެލާމް "ސްނޫޒް" ކޮށްލައި އިތުރަށް ފަސް ވަރަކަށް މިނެޓް ނިދާލިއްޔާ އެއީ އެހާވަރު ކަމެއް ހެއްޔެވެ؟\nސައިންސްވެރިން ލަފާ ދެނީ މިހެން ނުހެދުމަށެވެ. އެލާމްވުމާ އެކު ތެދުވުމަަށެވެ.\n"ނިދިން ހޭލެވޭ ވަގުތު ވަރަށް ކަންނެތްވެ ޖޯރު ނުހުންނާނެ. އެކަމަކު އެލާމް ނިއްވާލަން ސްނޫޒަށް ފިއްތާލަން ކިތަންމެ ހިތް އެދުނަސް އެކަން ނުކުރާތި،" ރޮބިންސް ވިދާޅުވި އެވެ.\nއޭނާ ވިދާޅުވީ އެލާމް ނިއްވާލާފައި އެނދުގައި އޮންނަން ފެށުމުން ނިދީގެ މަރުހަލާ އަލުން ފެށޭނެ ކަމަށެވެ.\nގުގުރި ދެމުމަކީ މައްސަލައެއް ނޫން\nނިދާއިރު ގުގުރި ދެމުމަކީ ހަމަ އެއްވެސް މައްސަލައެއް ނޫން ކަމަށް ވެސް ވެދާނެ އެވެ. އެމަކަމަކު މިއީ ނިންޖާ ގުޅުން ހުރި ސިއްހީ މައްސަލައެއްގެ އަލާމާތަކަށް ވެސް ވެދާނެ އެވެ. އެހެންވެ ގުގުރި ދަމާ ނަމަ އަދި ހާއްސަކޮށް، ބާރަށް ގުގުރި ދަމާ ނަމަ ސިއްހީ މައްސަލައެއް ހުރިތޯ ބަލަން ވަނީ ލަފާ ދެއްވައިފަ އެވެ.\nރޮބިންސް ވިދާޅުވި ގޮތުގައި ނިންޖަކީ އިންސާނަކަށް އެންމެ މުހިންމު އެއް ކަންތަކެވެ. އަދި އެއީ ސިއްހީ ހާލަތާއި މޫޑު ރަނގަޅު ކުރުމަށް ވެސް ވަރަށް ބޮޑު ބާރެއް ކަމަށް ވިދާޅުވި އެވެ. -- ބީބީސީ\nސިއްހަތު ސައިންޓިފިކް ރިސާޗް ނިދުން


Recipe: Pineapple upside down – Iru\nޕައިންއެޕަލް އަޕްސައިޑް ޑައުން އަކީ ކޭކުގެ ބާވަތެކެވެ. މީ ތަފާތު ގޮތްގޮތަށް އަޅާ އުޅޭ ކޭކެވެ. ރޯދަމަހުގެ ސުފުރާ ފަޅުފިލުވައިލުމަށް މިއަދުގެ މެނޫގައި ޕައިންއެޕަލް އަޕްސައިޑް ޑައުން ހިމަނާލުން ކިހިނެއް ވާނެ ހެއްޔެވެ.؟ މީ މަދު ބާވަތްތަކަކުން ތައްޔާރު ކޮށްލެވޭ ކޭކެކެވެ.\nބޭނުން ވާނެ ތަކެތި\n1 ޖޯޑު ފުއް\n1 ދަޅު ޕައިންއެޕަލް\nބައި ޖޯޑު ބަޓަރު\n2 ސައި ސަމުސާ ބޭކިން ޕައުޑާ\n2 މޭޒުމާތީ ސަމުސާ ހަކުރު\nދެ އިނގިލި ކުރިން ހިފާލެވޭވަރުގެ ލޮނުކޮޅެއް\nއެންމެ ފުރަތަމަ ކޭކު އެޅުމަށް ބޭނުން ވާ ޓްރޭއަށް ހަކުރު ކޮޅު އަޅާ މަޅުކޮއްލާށެވެ. ގޯލްޑެން ބްރައުން ކުލަ ހުންނަވަރަށް ހަކުރު ކޮޅު މަޅުވުމުން އަލަނާސި ފޮތިތަށް އަތުރާލާށެވެ. އެއަށް ފަހު ސެޓް ކުރުމަށް ޓްރޭ ބައިންދާށެވެ.\nކޭކު ތައްޔާރު ކުރުމަށް ބަޓަރާއި ބިހާއި ގެރިކިރު އެޅުމަށްފަހު ރަނގަޅަށް މިކްސް ކޮއްލާށެވެ. އެއަށް ފަހު ފުއްކޮޅު ފުރޭންޔަކަށް އެޅުމަށްފަހު ބޭކިން ޕައުޑާ އަދި ލޮނު ކޮޅު އަޅާއިގެން މިކްސް ކޮށްފައި ހުރި ތަށި ތެރެއަ ފުރާނާލާށެވެ. އެއަށް ފަހު ހުރިހާ އެއްޗެއް ރަނގަޅަށް މިކްސް ކޮއްލާށެވެ. މިހާރު ހުންނާނީ ކޭކު ފުއްގަނޑެއް ހެދިފައިއެވެ. ދެން އެސެންސު ކޮޅު އެއްކޮއްލުމަށް ފަހު ސެޓް ކުރަން ބޭންދި ޓްރޭއަށް އަޅާލާށެވެ. އަވަން ޕްރި ހީޓް ކުރުމަށްފަހު ކޭކު ފިހެން ލާށެވެ. މައްޗަށް ބްރައުން ކުލަ އަންނަންދެން ފިހާށެވެ. ރަނގަޅަށް ފިހެވުންކަނަ ޔަގީން ކުރުމަށްފަހު ކޭކު ނަގާ ހިހޫ ކުރަން ބައިންދާށެވެ. ހިހޫ ވުމުން ތައްޓަކަށް ބަންޑުން ޖަހާށެވެ. މިހާރު އެ ހުރީ ޕައިންއެޕަލް އަޕްސައިޑް ޑައުން ތައްޔާރުވެފައިއެވެ.


Best student award5dharivaraku haasilkoffi - vNews.mv\nބެސްޓް ސްޓޫޑެންޓް އެވޯރޑު5ދަރިވަރަކު ހާސިލުކޮށްފި\nރިފާޢަތު Male' | 20 May 2022, 11:23\nދިވެހިރާއްޖޭގެ އިސްލާމީ ޔުނިވަރސިޓީން ދޭ އެންމެ ޝަރަފުވެރި ޢިނާމުތަކުގެ ތެރޭގައި ހިމެނޭ "ބެސްޓް ސްޓޫޑެންޓް އެވޯރޑު"5ދަރިވަރުން ހާސިލުކޮށްފިއެވެ.\nބެސްޓް ސްޓޫޑެންޓް އެވޯރޑު5ދަރިވަރަކު ހާސިލުކޮށްފައިވާ ކަން އިސްލާމީ ޔުނިވަރސިޓީން އިއުލާންކުރީ އެ ޔުނިވަރސިޓީގެ6ވަނަ ދަސްވެނިވުމުގެ ރަސްމިއްޔާތުގައެވެ.\nމި ދަރިވަރުންނަށް ޝަރަފުވެރި އިނާމުތައް ހަވާލުކޮށްދެއްވީ އައިޔޫއެމް ހޯލްގައި ބޭއްވި އިސްލާމީ ޔުނިވަރސިޓީގެ6ވަނަ ދަސްވެނިވުމުގެ ރަސްމިއްޔާތުގެ2ވަނަ ސެޝަންގެ ޝަރަފުވެރި މެހުމާން ރައީސުލްޖުމްހޫރިއްޔާގެ ނައިބު ފައިސަލް ނަސީމެވެ.\nއަދި މި ދަރިވަރުންނަށް ރައީސުލްޖުމްހޫރިއްޔާ ދެއްވާ ޚާއްސަ އިނާމާއި ޔުނިވާސިޓީގެ ފަރާތުންދޭ ހަނދާނީ ފިލާ އަދި ސެޓްފިކެޓްގެ އިތުރުން ޔުނިވަރސިޓީގެ ފަރާތުންދޭ އިލްމީ ޚަޒާނާއި ޓިއުޝަން ފްރީ ސްކޮލަރޝިޕް ވަނީ ހަވާލުކޮށްފައެވެ.\nއިސްލާމީ ޔުނިވަރސިޓީގެ6ވަނަ ދަސްވެނިވުމުގެ ހަފްލާގެ ފުރަތަމަ ސެޝަން ޝަރަފުވެރި ކޮށްދެއްވީ ދިވެހިރާއްޖޭގެ އުއްތަމަ ފަނޑިޔާރު އަލްއުސްތާޛް މުއުތަސިމް ޢަދުނާނެވެ. އަދި ދެވަނަ ސެޝަން ޝަރަފުވެރި ކޮށްދެއްވީ ރައީސުލްޖުމްހޫރިއްޔާގެ ނައިބު ފައިސަލް ނަސީމެވެ.\nޝަރަފުވެރި މެހެމާނުންގެ އިތުރުން މި ޙަފްލާގައި ޔުނިވަރސިޓީގެ މަޖިލިސް މެންބަރުން އަދި ޔުނިވަރސިޓީގެ އިސްވެރިން، ދަސްވެނިން އަދި އެ ދަސްވެނިންގެ ބެލެނިވެރިން ބައިވެރިވެވަޑައިގެންނެވިއެވެ.\nދިވެހިރާއްޖޭގެ އިސްލާމީ ޔުނިވަރސިޓީގެ 2021 ވަނަ އަހަރު 666 ދަރިވަރުން ދަސްވެނިވެފައިވެއެވެ. އެގޮތުން މި ޙަފްލާގައި ސެޓްފިކެޓް ލެވެލްގެ 216 ދަރިވަރުންނާއި މާސްޓާރސް ލެވެލްގެ 184 ދަރިވަރުން، ޕޯސްޓްގްރެޖުއޭޓް ޑިޕްލޮމާ ލެވެލްގެ 42 ދަރިވަރުން، ޑިގްރީ ލެވެލްގެ 151 ދަރިވަރުން، ޑިޕްލޮމާ ލެވެލްގެ 56 ދަރިވަރުން، އެސޯސިއޭޓް ޑީގްރީ ގެ 16 ދަރިވަރުން އަދި ޕީ.އެޗް.ޑީ ލެވެލްގެ 1 ދަރިވަރު މި އަހަރު ދަސްވެނިވެފައިވާ ކަމަށް އައިޔޫއެމުން ބުނެއެވެ.\nތައުލީމު އައިޔޫއެމް ރާއްޖެ ނާއިބް ރައީސް


Mi Arathuge Javaabu Engenee Enme 36% Meehunah, Alhe Engeythoa Balaalaba! - Vaguthu\nމި އަރަތުގެ ޖަވާބު އެނގެނީ އެންމެ %36 މީހުންނަށް، އެނގޭތޯ ބަލާލަބަ!\n3 މަސް ކުރިން ( ނޮވެމްބަރު 3, 2020 )\nވަރަށް ގިނަ ފަހަރު ވަރަށް އާދައިގެ ޖަވާބެއް ދޭން ޖެހޭ އަރަތަކުން ވެސް ވަރަށް ބޮޑަށް އޮޅުން އަރާ ރަނގަޅު ޖަވާބު ދޭން އުނދަގޫވާ ގޮތް މެދުވެރިވެއެވެ. މިއީ ވެސް ހަމަ އެފަދަ އަރަތެކެވެ.\nތޮފީގެ ދަށުގައި އޮތް ބުޅަލަކާ މެދު ހަދާފައިވާ މި އަރަތަކީ ބަލާބެލުމުން ވަރަށް އާދައިގެ އަަރަތެކެވެ. ނަމަވެސް މި އަރަތުގެ ރަނގަޅު ޖަވާބު ދެވެނީ މަދު ބަޔަކަށެވެ. އިކޮނޮމިކްސް އާއި މެތަމެޓިކްސްގެ ތަޖުރިބާކާރެއް ކަމަށްވާ ޕްރެޝް ޓޯލްވޯކާ އޭނާގެ ޔޫޓިއުބްގައި "މައިންޑް ޔުއަ ޑިސިޝަންސްގެ" ދަށުން ޕޯސްޓް ކުރި މި ވީޑިއޯ އާއެކު ވަނީ ދިރާސާއެއް ކޮށްފައެވެ.\nއެ ދިރާސާ އިން އެނގުނު ގޮތުގައި މި އަރަތް ފުރިހަމަ ކުރެވެނީ އެންމެ 36 އިންސައްތަ މީހުންނަށެެވެ.\nމި އަރަތުން ފެންނަނީ ތިން ތޮފީގެ ދަށުގައި ތިން ބުޅާ އޮތް ތަނެވެ. އަދި އެ ތިން ކުރެހުމުގެ ތިރީގައި ތިން ސްޓޭޓްމެންޓް ދީފައިވެއެވެ.\nތޮފި 1: ބުޅާ އޮތީ މި ތޮފީގެ ދަށުގައި\nތޮފި 2: މި ތޮފީގެ ދަށުގައި ބުޅަލެއް ނެތް\nތޮފި 3: ބުޅާ އޮތީ 1 ވަނަ ތޮފި ދަށަކު ނޫން\nމިއީ3ތޮފީގެ ދަށުން ފެންނަ ސްޓޭޓްމެންޓްތަކެވެ.\nއެ އަރަތުގައި ބުނަނީ މީގެ ތެރެއިން ރަނގަޅު ސްޓޭޓްމެންޓަކީ އެންމެ ސްޓޭޓްމެންޓެއް ކަަމަށެވެ. އެހެންކަމުން ބުޅާ އޮތީ ކޮން ތޮތްޕެއްގެ ދަށުގައިތޯ ވަނީ ސުވާލުކޮށްފައެވެ.\nސުވާލުގެ ޖަވާބުތަކުގެ ގޮތުގައި ފަސް ހުށަހެޅުމެއް ވަނީ ހުށަހަޅައިފައެވެ. އެއީ\n1) ބުޅާ އޮތީ ތޮފި 1ގެ ދަށުގައި\n2) ބުޅާ އޮތީ ތޮފި 2ގެ ދަށުގައި\n3) ބުޅާ އޮތީ ތޮފި 3ގެ ދަށުގައި\n4) މަތީގައިވާ3އޮޕަޝަން ވެސް ރަނގަޅެއް ނޫން\n5) އެކަށީގެންވާ ވަރަށް މައުލޫމާތެއް ނެތް\nމި އަރަތުގެ ރަނގަޅު ޖަވާބު ހޯދާނެ ގޮތްވެސް ޓޯލްވޯކަ ވަނީ ހިއްސާކޮށްފައެވެ. ކޮންމެ ނިންމުމެއް ނިންމުމުގެ ކުރިން އެ ނިންމުމަކާއި މެދު ހަމަޖެހޭ ނަޒަރަކުން ވިސްނާލުން މުހިންމުކަން އޭނާ ފާހަގަކުރެއެވެ.\nމި އަރަތުގެ ރަނގަޅު ޖަވާބަކީ ތޮފި އޮތީ ތޮފި 2ގެ ދަށުގައިކަމެވެ. ޖަވާބު ރަނގަޅު ހެއްޔެވެ؟ ޖަވާބު އައިގޮތް ހޯދަން މިި ލިޔުމުގައިވާ ވީޑިއޯ ބަލާލާށެވެެ.\nމި ޖަވާބު ސަބަބަކީ މިގޮތަށް ޖަވާބު ދިނުމުން އެ ކުރެހުމާއި މެދު ދީފައިވާ ހުރިހާ މައުލޫމާތެއް ސައްހަވުމެވެ.\nގިނަ މީހުންނަށް ހީވަނީ ބުޅާ އޮންނާނީ ރަނގަޅު ސްޓޭޓްމެންޓެއް ލިޔެފައި އޮތް ތަނެއްގައި ކަމަށެވެ.\nމި އަރަތުން ރަމްޒުކޮށްދޭ އިތުރުކަމެއްވެސް އެބަވެއެވެ. އެއީ އާދައިގެ ކަންކަމާއި މެދު ވިސްނާ އިރުވެސް ތެދު މައުލޫމާތުގެ ގޮތުގައި ޤަބޫލު ކުރަން ފަސޭހަ މައުލޫމާތު ޤަބޫލު ކުރުމުގެ ތޮބީއަތް އިންސަނުންގެ ކިބައިގައި ހުންނަ ކަމެވެ.\nތިމާއަށް ދިމާ ނުވާ ނޫނީ ދިމާވެދާނެ ކަމަށް ޤަބޫލު ނުކުރެވޭ ވާހަކައެއް މީހަކު ކިޔާދިނުމުން ބަލައިގަންނަން މީހުން ދެކޮޅު ހަދާ ސަބަބަކީ މިއީއެވެ. އެހެންކަމުން މި އަރަތަކީ ވިސްނުމުގައި އަޅާ ކިޔުމުގެ ސިފަ ގެންގުޅޭ ތޫނު ފިލި މީހުން ދެނެގަންނަން ވަރަށް ރަނގަޅު އަރަތެކެވެ. ޚާއްސަކޮށް ތަހުގީގީ ނަޒަރަކުން ވިސްނާ މީހުން މި އަރަތް މެދުވެރިކޮށް ދެނެގަނެވޭނެއެވެ.\nމުރަނގަ ތޮޅި އާއި ފަތުން ލިބޭ ފައިދާތައް އެނގޭތަ؟\nބައިވެރިޔާ ބޭވަފާތެރިވުމުން ކައިވެނީގެ ހަފްލާގައި ބޭޒާރުކޮށްލައިފި\nކަރަންޓު ބިލް ބެލި އިރު އޮތީ 80 ކްރޯ ރޫޕީސް އަރާފައި!\nނޮވެމްބަރު 3, 2020 13:51\nބުޅާ އޮތް ތަނެއް ނޭނގިގެންތަ މިއުޅެނީ ؟؟\nއިންސާނުން ވާތަންތަން ނޭނގިގެން މިއުޅެނީ މިހާރުވެސް..\nނޮވެމްބަރު 3, 2020 19:02\nތި ޖަވާބު ނުބުނަނީސްވެސް އެނގޭ 2ކަން..މަގޭ ޖަވާބު ދިމާވިއްޔޯ؟؟؟🤣😁\nނޮވެމްބަރު 4, 2020 06:14\nނޮވެމްބަރު 4, 2020 06:15\nނޮވެމްބަރު 3, 2020 19:09\nކާން ގަންނަ އެއްޗެއް އެކަމު އެއްނުއެކާ އެއީ ކޯއްޗެއް؟ މިއަރަތުގެ ޖަވާބު ދީބަލަ.\nމިޖޯކެއް ނޫން ހަގީގަތެއް.ޖަވާބު އެނގިއްޖީޔާ ބުނާނެ އާން އެއީ ތެދެކޭ.\nނޮވެމްބަރު 3, 2020 21:44\nނޮވެމްބަރު 3, 2020 22:16\nތަށި ، ލޮލް\nނޮވެމްބަރު 4, 2020 06:12\n2ވަނަ ތަށީގައި ކަންނޭނގެ 😂😂😂


Israel ge aa gaanoonu badhalukuran idhikolhun govaalaifi\nއިޒްރޭލުގެ އާ ގާނޫނު ބަދަލުކުރަން އިދިކޮޅުން ގޮވާލައިފި\nއިޒްރޭލަކީ ސީދާ ޔަހޫދީ ދައުލަތެއްކަމަށް ކަނޑައެޅި ގާނޫނު ބަދަލުކރުމަށް ގޮވާލައި މިދިޔަ ހޮނިހިރު ދުވަހު ކުރި މުޒާހަރާގެ ތެރެއިން. -- ފޮޓޯ: އީޕީއޭ\nޓެލްއަވީވް (އޯގަސްޓް 8) - އިޒްރޭލަކީ ސީދާ ޔަހޫދީ ދައުލަތެއް ކަމަށާއި ގުދުސްއަކީ ވެރިރަށް ކަމަށް ކަނޑައަޅާ ބިލެއް އެ ގައުމުގެ ގާނޫނޫ ހަދާ މަޖިލީހުން ފާސް ކުރުމާއި ގުޅިގެން، އެ ގާނޫނު އިސްލާހުކޮށް އިސްރޭލުގައި ދިރިއުޅޭ ހުރިހާ ރައްޔިތުންނަށް ހަމަހަމަކަން ގާއިމުކޮށްދިނުމަށް އިދިކޮޅުން ގޮވާލައިފި އެވެ.\nޖުލައި 19 ވަނަ ދުވަހު ފާސްކުރި ބިލުގައިވާ ގޮތުން، އަރަބި ބަހަކީ ރަސްމީ ބަސް ނޫން ކަމަށް ކަނޑައަޅާ، ޔަހޫދީން ގައުމަށް ވަޒަންވެރި ވަމުން ދިއުމަކީ ގައުމީ މަސައްކަތްތަކެއް ކަމެއް ކަމަށެވެ. އަދި ގުދުސް އަކީ އިޒްރޭލުގެ ވެރިރަށް ކަމަށް ވެސް ވަނީ ރަސްމީކޮށް ކަނޑައަޅާފަ އެވެ.\nއެ ބިލާއި ގުޅޭގޮތުން އަލުން ބަހުސް ކުރުމަށް ބޭނުންވާ އަދަދަށް ވޯޓު ހަމަކޮށްގެން، އިއްޔެ ބޭއްވުނު މަޖިލީހުގެ ހާއްސަ ޖަލްސާގައި، އިދިކޮޅު މެމްބަރުން ވަނީ އިސްރޭލުގައި ދިރިއުޅޭ ހުރިހާ ރައްޔިތުންގެ ހައްގުތައް ހިމެނޭގޮތަށް އެ ގާނޫނު އިސްލާހު ކުރުމަށް ގޮވާލާފަ އެވެ.\nއިޒްރޭލުގައި އާބާދީގެ 20 ޕަސަންޓަކީ އަރަބިންނެވެ. އަދި މި ފަދަ ގާނޫނެއްގެ ސަބަބުން، އަރަބިންގެ ހައްގުތަކަށް އިތުރު ހީނަރު ކަމެއް އަންނާނެ ކަމަށް ބުނެ ގިނަ ބަޔަކު ދަނީ ކަންބޮޑުވުން ފާޅުކުރަމުންނެވެ.\nއިޒްރޭލުން އަދިވެސް ދަނީ ފަލަސްތީނު މީހުންނާއި ދެކޮޅަށް އިންސާނިއްޔަތާ ހިލާފު އެތައް ޖަރީމާތަކެއް ހިންގަމުންނެވެ.


އޭޑްސް ޖެހުމުން އެނގޭނީ ކިހިނެއް؟ — Ihavandhoo.com\nއޭޑްސް ޖެހުމުން އެނގޭނީ ކިހިނެއް؟\n3 ޑިސެމްބަރު 20130މުހައްމަދު އަކްރަމް\nއޭޑްސް ބައްޔަކީ އެޗް އައި ވީ ވައިރަސް ގެ ސަބަބުން ޖެހޭ ނުރައްކާތެރި ބައްޔެކެވެ. މިބައްޔަށް އަދި މިހާތަނަށްވަނީ ފަރުވާއެއް ނުހޯދިފައެވެ. އިންސާނީ ތާރީޚް މިހާތަނަށް ދުށް އެންމެ ނުރައްކާތެރި ވަބާގެ ގޮތުގައި ސިފަކުރެވޭ މިބަލީގެ އާޚިރު ނަތީޖާ އަކީ މަރުވުމެވެ.\nއޭޑްސް ޖެހުމުން އެކަން ދެނެގަނެވޭނެ ހަމައެކަނި ގޮތަކީ އޭޑްސްއަށް ޓެސްޓްކުރުމެވެ. އެހެންބަލިތަކާއި ހިލާފަށް އޭޑްސްޖެހުމުން ވަކި ހާއްސަ އަލާމާތްތަކެއް ނުފެންނާތީ އަލާމާތްތަކަށް ބަލައިގެން އޭޑްސް ޖެހިފައިހުރިކަމެއް ނުނިންމޭނެއެވެ. ބައެއްމީހުންނަށް އޭޑްސް ޖެހުމަށްފަހު 10 އަހަރަށްވުރެވެސް ގިނަދުވަހު އެކަމުގެ އެއްވެސް އަލާމާތެއް ނުފެނި ހުރެއެވެ.\nބައެއްމީހުންނަށް އެމީހުންގެ ހަށިގަނޑަށް އޭޑްސް ބަލީގެ ޖަރާސީމު ކަމުގައިވާ އެޗްއަވީ ވާސިލްވާތާ ދެ ހަފުތާއާއި ހަތަރު ހަފުތާޔާއި ދެމެދު ވަރަށްގަދަހުމެއް އާދެއެވެ. ގިނަމީހުނަށް ގަބޫލުކުރެވެނީ އެއީ އެމީހުންނަށް އެހާތަނަށް ޖެހުނު އެންމެގަދަ ހުމުގެ ގޮތުގައެވެ.\nއޭޑްސް ބަލީގެ އަލާމާތްތައް މައިގަނޑު ހަތަރު މަރުހަލާޔަކަށް ބަހާލެވެއެވެ.\nފުރަތަމަ މަރުހަލާ: ހުންއައުން، ގައިގައި ރިހުން، ބޮލުގައި ރިހުން، ހޮނޑުލުން، ބޭރަށް ހިންގުން، ކަރުތެރެ ފާރުވުން، އަދި ގޮށްލުމާއި ބިހިނެގުން ފަދަ ކަންތައް ފެންމަތިވާނެއެވެ.\nހިމޭން މަރުހަލާ: ދިގު މުއްދަތަކަށް ދެމިގެންދާ ގާތްގަނޑަށް2މަހުން ފެށިގެން7އަހަރު ދުވަހުގެ މުއްދަތާއި ދެމެދުގެ މިންވަރަކަށް ދެމިގެން ގޮސްދާނެ މިމަރުހަލާގައި އެއްވެސް ޢަލާމާތެއް ނުފެންނާނެ އެވެ. އެއީ ހަށިގަނޑުގައި އިންފެކްޝަން އާއި، ދިފާޢީ ނިޒާމް އެއް ހަމައެއްގައި ހިފެހެއްޓިފައި ހުންނާތީ އެވެ.\nމުޅިހަށިގަނޑުގައި ގޮށްލުން: މިއީ ދިފާޢީ ނިޒާމަށް ކޮންޓްރޯލް ނުކުރެވޭ ވަރަށް ހަށިގަނޑުގައި ވައިރަސްތައް ގިނަވެ އިތުރުވުމުން ކުރިމަތިވާ ކަމެކެވެ. މިގޮތުން އުކުޅުވަޅާއި، ކިހިލިފަތްދޮށް ފަދަ ހިސާބުތަކުގައި ގޮށްލުން ކުރިމަތި ކުރުވައެވެ.\nފަހު މަރުހަލާ: މިމަރުހަލާގައި ދިފާޢީ ނިޒާމްގެ މަސައްކަތް ފޭލްވެ، އެކި ބަލިތަކާއި، ކެންސަރުގެ ބާވަތްތަކަށް މަގުފަހިވެ، ހަށިގަނޑު ހުށަހެޅިގެން ދެއެވެ. މިގޮތުން ކެއްސުން، ހުންއައުން، ދިގުމުއްދަތަކަށް ބޭރަށް ހިންގުން، އާދައިގެ ބަލިތައް ކުރިމަތިވެ، ރަގަޅުނުވެ ގިނަ ދުވަސްވުން، ހަށިގަނޑުގައި އުފެދޭ ފާރުކޮޅު ރަގަޅުނުވެ ގިނަ ދުވަސްވުން، ހަށިގަނޑުގެ ބަރުދަން ލުއިވެ، އަނަރޫފަވުން، އަދި ހުން ކޮއްޓާއި، މޭގަނޑު ބޮޑުވުން ފަދަ ކަންތައްތައް ކުރިމަތި ކުރުވައެވެ.